মুখ খুলে ফেঁসে গেলেন ব্রাভো! - The Article 24\nখেলাধুলা: বাংলাদেশ প্রিমিয়ার লিগ (বিপিএল) চলার সময় এক সাংবাদিককে নাতিদীর্ঘ এক সাক্ষাৎকার দিয়েছিলেন ওয়েস্ট ইন্ডিজের অলরাউন্ডার ডোয়াইন ব্রাভো। যে কোনো টুর্নামেন্ট চলার সময় এমন সাক্ষাৎকার তো স্বাভাবিক ব্যাপারই।\nতবে ব্যাপারটা আর স্বাভাবিক পর্যায়ে থাকেনি সেটা প্রকাশ্যে আসার পর। ওই সাক্ষাৎকারের সূত্র ধরে জাতীয় দলে ফেরার দরজাই যে বন্ধ হয়ে গেল এ অলরাউন্ডারের!\nঘটনাটা পরিষ্কার করা যাক। বিপিএল চলার সময় ওই সাক্ষাতকারের পর খবর বেরোয়, জাতীয় দলে খেলতে আর আগ্রহী নন ব্রাভো। ওয়েস্ট ইন্ডিজের পাঠ চুকিয়ে ফেলার সিদ্ধান্ত নিয়েছেন তিনি।\nএবার বিশ্বকাপ বাছাইপর্বের ম্যাচের জন্য ব্রাভোকে দলে না রাখার পেছনে ওই সাক্ষাতকারটিকে টেনে এনেছেন ক্যারিবীয় বোর্ডের নির্বাচক কমিটির আহ্বায়ক কোর্টনি ব্রাউন।\nক্যারিবীয় বোর্ডের হয়ে এক বিবৃতিতে তিনি বলেন, ‘ডোয়াইন ব্রাভোর সঙ্গে আমরা যোগাযোগ করিনি, কারণ তিনি এর আগে ইঙ্গিত দিয়েছেন যে ওয়েস্ট ইন্ডিজের হয়ে আর খেলতে চান না।’\nব্রাউনের এমন কথা শুনে যেন আকাশ থেকে পড়েছেন ব্রাভো। তিনি বলেন, ‘আমি পরিষ্কার করে বলতে চাই, গত ছয় মাসে আমার সঙ্গে বোর্ড চেয়ারম্যান কিংবা ওয়েস্ট ইন্ডিজ ক্রিকেটের কারও কথা হয়নি।\nআমাদের মধ্যে শুধু একবারই কথা হয়েছিল ২০১৬ সালে দুবাইয়ে টি-টোয়েন্টি সিরিজ চলার সময়। যখন তিনি বলেছিলেন, আমি ওয়েস্ট ইন্ডিজ ক্রিকেটের বিষ, আমি তরুণদের জন্য বাজে দৃষ্টান্ত। হাস্যকর।’\nএরপর ব্রাভো ব্যাখ্যা করেন বিপিএলে সাক্ষাৎকারে তিনি মূলত কি বলেছিলেন। ২৪ বছর বয়সী ক্যারিবীয় অলরাউন্ডার বলেন, ‘বাংলাদেশ প্রিমিয়ার লিগে একজন সাংবাদিকের সঙ্গে সাক্ষাৎকারে আমি সম্প্রতি যা বলেছিলাম তা হলো, আমি ৫০ ওভারের ক্রিকেটে ফেরার সম্ভাবনা দেখছি না। আমার ইচ্ছে থাকা সত্ত্বেও। কারণ হলো বোর্ডের সঙ্গে আমার যোগাযোগের অভাব রয়েছে।’\nতার ক্যারিয়ারটা নির্বাচকদের অবহেলার কারণেই শেষ হয়ে যাচ্ছে, অভিযোগ ব্রাভোর। আক্ষেপভরা কণ্ঠে তিনি বলেন, ‘আমি ২০১০ সালে ২৬ বছর বয়সে টেস্ট দল থেকে বাদ পড়ি।\nকবে সুযোগ পাব, নির্বাচকদের কাছে জিজ্ঞেস করতে করতে হতাশ হয়ে ২০১৫ সালে অবসর নেই আমি। ২০১৫ বিশ্বকাপের আগে ওয়ানডে থেকেও বাদ দেয়া হয় আমাকে। আমি কখনই ওয়েস্ট ইন্ডিজ ক্রিকেটকে অগ্রাহ্য করিনি, বরং তারাই আমাকে অগ্রাহ্য করেছে।’\nএবার রংপুর রাইডার্স ছাড়ছেন আলেক্স হেলস\nদীপাবলির উপহার পেয়েছেন জিম্বাবুয়ে কোচ\nনিয়োগ দেয়া হচ্ছে ১৬৫০ উপসহকারী কৃষি কর্মকর্তা


সূরা: আন-নূর [২৪:৩০] | Surah: An-Nur [24:30] - ৩০ নম্বর আয়াতের অনুবাদ ও তাফসীর - Bangla Hadith (বাংলা হাদিস)\n২৪ সূরাঃ আন-নূর | An-Nur | سورة النور - আয়াতঃ ৩০\n২৪:৩০ قُلۡ لِّلۡمُؤۡمِنِیۡنَ یَغُضُّوۡا مِنۡ اَبۡصَارِہِمۡ وَ یَحۡفَظُوۡا فُرُوۡجَہُمۡ ؕ ذٰلِکَ اَزۡکٰی لَہُمۡ ؕ اِنَّ اللّٰہَ خَبِیۡرٌۢ بِمَا یَصۡنَعُوۡنَ ﴿۳۰﴾\nমুমিন পুরুষদেরকে বল, তারা তাদের দৃষ্টিকে সংযত রাখবে এবং তাদের লজ্জাস্থানের হিফাযত করবে। এটাই তাদের জন্য অধিক পবিত্র। নিশ্চয় তারা যা করে সে সম্পর্কে আল্লাহ সম্যক অবহিত। আল-বায়ান\nমু’মিনদের বল তাদের দৃষ্টি অবনমিত করতে আর তাদের লজ্জাস্থান সংরক্ষণ করতে, এটাই তাদের জন্য বেশি পবিত্র, তারা যা কিছু করে সে সম্পর্কে আল্লাহ খুব ভালভাবেই অবগত। তাইসিরুল\nমু’মিনদেরকে বলঃ তারা যেন দৃষ্টিকে সংযত করে এবং তাদের লজ্জাস্থানের হিফাযাত করে। এতে তাদের জন্য উত্তম পবিত্রতা রয়েছে; তারা যা করে সেই বিষয়ে আল্লাহ অবহিত। মুজিবুর রহমান\nTell the believing men to reduce [some] of their vision and guard their private parts. That is purer for them. Indeed, Allah is Acquainted with what they do. Sahih International\n৩০. মুমিনদেরকে বলুন, তারা যেন তাদের দৃষ্টিকে সংযত করে এবং তাদের লজ্জাস্থানের হেফাযত করে(১); এটাই তাদের জন্য অধিক পবিত্র। তারা যা করে নিশ্চয় আল্লাহ সে বিষয়ে সম্যক অবহিত।\n(১) যৌনাঙ্গ সংযত রাখার অর্থ অত্যন্ত ব্যাপক। নিম্নে তার কিছু উদাহরণ পেশ করা হলোঃ\n* কুপ্রবৃত্তি চরিতাৰ্থ করার যত পন্থা আছে, সবগুলো থেকে যৌনাঙ্গকে সংযত রাখা। এতে ব্যভিচার, পুংমৈথুন, দুই নারীর পারস্পরিক ঘর্ষণ— যাতে কামভোব পূর্ণ হয় এবং হস্তমৈথুন ইত্যাদি সব অবৈধ কৰ্ম অন্তর্ভুক্ত রয়েছে। [দেখুন-সা’দী, ফাতহুল কাদীর] আয়াতের উদ্দেশ্য অবৈধ ও হারাম পন্থায় কাম প্রবৃত্তি চরিতার্থ করা এবং তার সমস্ত ভূমিকাকে নিষিদ্ধ করা। তন্মধ্যে কাম-প্রবৃত্তির প্রথম ও প্রারম্ভিক কারণ হচ্ছে- দৃষ্টিপাত করা ও দেখা এবং সর্বশেষ পরিণতি হচ্ছে ব্যভিচার। এ দু'টিকে স্পষ্টতঃ উল্লেখ করে হারাম করে দেয়া হয়েছে। এতদুভয়ের অন্তর্বর্তী হারাম ভূমিকাসমূহ- যেমন কথাবার্তা শোনা, স্পর্শ করা ইত্যাদি প্রসঙ্গক্রমে এগুলোর অন্তর্ভুক্ত হয়ে গেছে।\nইবনে সীরীন রাহিমাহুল্লাহ আবিদা আস-সালমানী রাহিমাহুল্লাহ থেকে বর্ণনা করেন যে, যা দ্বারা আল্লাহর বিধানের বিরুদ্ধাচরণ হয়, তাই কবীরা গোনাহ। কিন্তু আয়াতে তার দুই প্রান্ত- সূচনা ও পরিণতি উল্লেখ করা হয়েছে। সূচনা হচ্ছে চোখ তুলে দেখা এবং পরিণতি হচ্ছে ব্যভিচার। জারীর ইবন আব্দুল্লাহ বাজালী থেকে বর্ণিত রাসূলুল্লাহ সাল্লাল্লাহু 'আলাইহি ওয়াসাল্লাম বলেনঃ “ইচ্ছা ছাড়াই হঠাৎ কোন বেগানা নারীর উপর দৃষ্টি পতিত হলে সেদিক থেকে দৃষ্টি ফিরিয়ে নাও। [মুসলিমঃ ২১৫৯] আলী রাদিয়াল্লাহু আনহুর হাদীসে আছে, ‘প্রথম দৃষ্টি মাফ এবং দ্বিতীয় দৃষ্টিপাত গোনাহ্। [আবু দাউদঃ ২১৪৯, তিরমিযীঃ ২৭৭৭, মুসনাদে আহমাদঃ ৫/৩৫১, ৩৫৭] এর উদ্দেশ্য এই যে, প্রথম দৃষ্টিপাত অকস্মাৎ ও অনিচ্ছাকৃত হওয়ার কারণে ক্ষমার্হ। নতুবা ইচ্ছাকৃতভাবে প্রথম দৃষ্টিপাতও ক্ষমার্হ নয়। হাদীসে এসেছে, রাসূলুল্লাহ সাল্লাল্লাহু আলাইহি ওয়াসাল্লাম বলেছেনঃ “আল্লাহ্ তা'আলা বনী আদমের উপর কিছু কিছু ব্যভিচার (যিনা) হবে জানিয়ে দিয়েছেন, তা অবশ্যই সংঘটিত হবে। চক্ষুর যিন হল তাকানো, ...। [বুখারীঃ ৬২৪৩, ৬৬১২, মুসলিমঃ ২৬৫৭]\n* তদ্রূপ নিজের সতরকে অন্যের সামনে উন্মুক্ত করা থেকে দূরে থাকাও যৌনাঙ্গ সংযত করার পর্যায়ভুক্ত। [ফাতহুল কাদীর] পুরুষের জন্য সতর তথা লজ্জাস্থানের সীমানা নবী সাল্লাল্লাহু আলাইহি ওয়া সাল্লাম নাভী থেকে হাঁটু পর্যন্ত নির্ধারণ করেছেন। তিনি বলেছেনঃ “নাভী থেকে হাঁটু পর্যন্ত সতর।” [দারুকুতনীঃ ৯০২] শরীরের এ অংশ স্ত্রী ছাড়া আর কারোর সামনে ইচ্ছাকৃতভাবে খোলা হারাম। জারহাদে আল-আসলামী বৰ্ণনা করেছেন, একবার রসূলুল্লাহ সাল্লাল্লাহু আলাইহি ওয়া সাল্লামের মজলিসে আমার রান খোলা অবস্থায় ছিল। নবী করীম সাল্লাল্লাহু আলাইহি ওয়াসাল্লাম বললেনঃ “তুমি কি জানো না, রান ঢেকে রাখার জিনিস?” [তিরমিযী ২৭৯৬, আবু দাউদঃ ৪০১৪]\nঅন্য একটি হাদীসে নবী করীম সাল্লাল্লাহু আলাইহি ওয়াসাল্লাম বলেনঃ “নিজের স্ত্রী ও ক্রীতদাসী ছাড়া বাকি সবার থেকে নিজের সতরের হেফাজত করো।” এক ব্যক্তি জিজ্ঞেস করে, আর যখন আমরা একাকী থাকি? জবাব দেনঃ “এ অবস্থায় আল্লাহ থেকে লজ্জা করা উচিত, তিনিই এর হকদার।” [আবু দাউদঃ ৪০১৭, তিরমিযীঃ ২৭৬৯, ইবনে মাজহঃ ১৯২০]। অন্য হাদীসে এসেছে, রাসূল সাল্লাল্লাহু আলাইহি ওয়াসাল্লাম বলেনঃ “কোন লোক যেন অপর লোকের লজ্জাস্থানের দিকে না তাকায়, অনুরূপভাবে কোন মহিলা যেন অপর মহিলার লজ্জাস্থানের দিকে না তাকায় এবং কোন পুরুষ যেন অপর কোন পুরুষের সাথে একই কাপড়ে অবস্থান না করে, তদ্রুপ কোন মহিলাও যেন অপর মহিলার সাথে একই কাপড়ে অবস্থান না করে। [মুসলিমঃ ৩৩৮]\nঅপর এক হাদীসে এসেছে, রাসূলুল্লাহ সাল্লাল্লাহু 'আলাইহি ওয়াসাল্লাম বলেছেন, তোমরা রাস্তায় বসা থেকে বেঁচে থাক। লোকেরা বললঃ আমরা এ ধরণের বসা থেকে বঁচতে পারি না; কেননা, সেখানে বসে আমরা কথাবার্তা বলে থাকি। তখন রাসূলুল্লাহ সাল্লাল্লাহু আলাইহি ওয়াসাল্লাম বললেনঃ যদি বসা ব্যতীত তোমার গত্যন্তর না থাকে তবে পথের হক আদায় করবে। তারা বললঃ পথের দাবী কি? রাসূলুল্লাহ সাল্লাল্লাহু আলাইহি ওয়াসাল্লাম বললেনঃ চক্ষু নত করা, কষ্টদায়ক বিষয় দূর করা, সালামের জবাব দেয়া, সৎকাজের আদেশ করা, অসৎকাজ থেকে নিষেধ করা। [বুখারীঃ ২৪৬৫, মুসলিমঃ ২১২১]\n* অনুরূপভাবে দাড়ি-গোফ বিহীন বালকদের প্রতি ইচ্ছাকৃত দৃষ্টিপাত করাও অনুচিত। ইবনে কাসীর লিখেছেন- পূর্ববর্তী অনেক মনীষী শ্মশ্রুবিহীন বালকদের প্রতি আপলক নেত্ৰে তাকিয়ে থাকাকে কঠোরভাবে নিষিদ্ধ করেছেন এবং অনেক আলেমের মতে এটা হারাম।\n(৩০) বিশ্বাসীদেরকে বল, তারা যেন তাদের দৃষ্টিকে সংযত করে এবং তাদের যৌন অঙ্গকে সাবধানে সংযত রাখে; এটিই তাদের জন্য অধিকতর পবিত্র। ওরা যা করে, নিশ্চয় আল্লাহ সে বিষয়ে অবহিত।\n যখন কোন ঘরে প্রবেশ করার জন্য অনুমতি গ্রহন আবশ্যক বলা হয়, তখন সেই সঙ্গে দৃষ্টি অবনত রাখারও আদেশ দেওয়া হল, যাতে বিশেষ করে অনুমতি গ্রহণকারীও নিজের দৃষ্টি সংযত করে।\n অর্থাৎ, অবৈধ ব্যবহার হতে তাকে হিফাযতে রাখে অথবা তাকে এমনভাবে গোপন রাখে, যাতে তার উপর অন্যের দৃষ্টি না পড়ে। এখানে এই উভয় অর্থই সঠিক। কেননা উভয়ই বাঞ্ছিত। পক্ষান্তরে দৃষ্টি সংযত রাখার কথা প্রথমে উল্লেখ হয়েছে এবং যৌনাঙ্গ হিফাযত করার কথা পরে উল্লেখ হয়েছে। কারণ দৃষ্টি-সংযমে শিথিলতাই যৌনাঙ্গ হিফাযত করার ব্যাপারে উদাসীনতার কারণ হয়।


বাস্তুহারা সরকার পরিবার! সরকার বাড়িতে নেমে এলো বিপদের কালো ছায়া, উর্মি কি পারবে তার পরিবারকে এই বিপদের হাত থেকে রক্ষা করতে? - Kolkata Journal\nHome/বিনোদন/বাংলা সিরিয়াল/বাস্তুহারা সরকার পরিবার! সরকার বাড়িতে নেমে এলো বিপদের কালো ছায়া, উর্মি কি পারবে তার পরিবারকে এই বিপদের হাত থেকে রক্ষা করতে?\nবাস্তুহারা সরকার পরিবার! সরকার বাড়িতে নেমে এলো বিপদের কালো ছায়া, উর্মি কি পারবে তার পরিবারকে এই বিপদের হাত থেকে রক্ষা করতে?\nAnkana ChowdhuryMarch 2, 2022\nবর্তমানে দর্শকদের পছন্দের এবং জনপ্রিয় ধারাবাহিক গুলির মধ্যে অন্যতম একটি হলো জি বাংলার ‘এই পথ যদি না শেষ হয়’ ধারাবাহিক। একান্নবর্তী পরিবারের গল্প এবং সাত্যকি ও উর্মির মিষ্টি প্রেমের কেমিস্ট্রি নিয়ে গড়ে উঠেছিল এই ধারাবাহিকের পর্বগুলি। টিআরপি তালিকায় ভালো ফলাফল না হলেও দর্শকরা এই পারিবারিক ধারাবাহিক দেখতে ভীষণ পছন্দ করেন। উর্মির সাত্যকির জুটি বর্তমান প্রজন্মের কাছে ভীষণ জনপ্রিয়।\nসম্প্রতি ধারাবাহিকে দেখানো হচ্ছে উর্মি তার শ্বশুর এবং শাশুড়ি ৩০ তম বিবাহ বার্ষিকীতে তাদের আবার নতুন করে বিয়ে দিচ্ছে। হইহই করে গোটা বাড়ি সাজিয়েছে, নিজের হাতে সমস্ত দায়িত্ব পালন করে সে তার বাবা এবং রাগী আন্টির বিয়ে দিচ্ছে। সেই বিয়েতে উর্মি পাড়া-প্রতিবেশী, আত্মীয় স্বজন প্রত্যেকে নিমন্ত্রণ করেছে। এমনকি উর্মি তার বাপের বাড়িতে তার মা, দাদু, মামনি, কাকা প্রত্যেককেই আমন্ত্রণ জানিয়েছেন এবং সেই আমন্ত্রণ রক্ষা করতেই উর্মির বাড়ির প্রত্যেকে হাজির হয়েছে সরকার বাড়িতে। আর ঐদিন হাজির ছিল উর্মির মামনি এবং কাকা যারা উর্মির কখনোই ভালো চায়না আর সেখানেই হলো গণ্ডগোল।\nআগামী দিনে উর্মির জীবনে আসতে চলেছে অনেক বড় বিপদ। গতকালের পর্বেই আমরা দেখতে পেয়েছি উর্মির কাকা উর্মিদের বাড়ি কিনে নিয়ে উর্মি দের ভিটেমাটি ছাড়ার প্ল্যান করছেন। উর্মির বাবা এবং রাগে আন্টির বিয়েতে উপস্থিত ছিল কাউন্সিলর আর সেই কাউন্সিলর এর সঙ্গে শলা-পরামর্শ করে উর্মির কাকা উর্মির গোটা পরিবারের বিরুদ্ধে ষড়যন্ত্র তৈরি করেছে।\nযদিও এই ব্যাপারে এখনও বিন্দুমাত্র আঁচ পাইনি কেউই। তাই আগামী দিনে কি হতে চলেছে এখনই বোঝা যাচ্ছে না উর্মি কি সত্যি নিজের শ্বশুরবাড়ির বাঁচাতে পারবে ধরে রাখতে পারবে তার গোটা সংসারকে উদ্ধার করতে পারবে তার পরিবারকে এই বড় বিপদের মুখ থেকে? সেসব জানতে নজর রাখতে হবে জি বাংলার পর্দায় সোম থেকে শুক্র ঠিক রাত দশটায়। এখানে ক্লিক করুন ভিডিওটি দেখতে\nশিবলিঙ্গ থেকে দুধ পান করছে এক ক্ষুধার্ত কুকুর, ভাইরাল হলো আবেগভরা এই ভিডিও\nরাতের বেলা বউকে লুকিয়ে লুকিয়ে ক্যাডবেরি খাইয়ে দিচ্ছে উচ্ছে বাবু, মিঠাই ধারাবাহিকে মিঠাই এবং সিদ্ধার্থের জমজমাট প্রেমের ভিডিও ভাইরাল


ইউনুস - উইকিপিডিয়া\n১যোনা ভাববাদীর পুস্তক\n২কুরআনে ইউনুসের আলোচনা\n৩নাম ও বংশপরিচয়\n৫ইউনূস (আ:)এর ঘটনা\n(Jonah থেকে পুনর্নির্দেশিত)\nইসলামি চারুলিপিতে লেখা ইউনুস\nআনু. খ্রিস্টপূর্ব ৯ম শতাব্দী\nআনু. খ্রিস্টপূর্ব ৮ম শতাব্দী\nনবী ইউনুসের রওজা, মসুল, ইরাক\nজুন নূন (আরবি: ذُو ٱلنُّوْن)\nসিস্টিন চ্যাপেলের ছাদে মাইকেলেঞ্জেলোর আঁকা ছবি ভাববাদী যোনা\nখ্রীষ্টপূর্ব ৯ম শতাব্দী\nখ্রীষ্টপূর্ব ৮ম শতাব্দী\nযোনার সমাধি, মসুল, ইরাক\nরোমান ক্যাথলিক মণ্ডলী: ২১ সেপ্টেম্বর\nইউনুস বা যোনা (হিব্রু ভাষায়: יוֹנָה, Yōnā; গ্রিক: Ἰωνᾶς, Iōnâs; আরবি: يونس, প্রতিবর্ণী. Yūnus বা আরবি: يونان, প্রতিবর্ণী. Yūnān; লাতিন: Ionas) হলেন হিব্রু বাইবেল ও কোরআন অনুসারে একজন নবী। তিনি ছিলেন ৮ম খ্রিস্টপূর্বাদের ইস্রায়েল রাজ্যের উত্তরাঞ্চলের গাৎ-হেফরের বাসিন্দা। যোনা পুরাতন নিয়মের যোনা ভাববাদীর পুস্তকের কেন্দ্রীয় চরিত্র।\nকুরআনের বর্ণনা অনুসারে, তিনি ছিলেন একজন নবী। যাকে 'নীনাওয়া' বাসীদেরকে হিদায়াতের জন্য আল্লাহ প্রেরণ করেন।\nযোনা ভাববাদীর পুস্তক[সম্পাদনা]\nমূল নিবন্ধ: যোনা ভাববাদীর পুস্তক\nপিটার লাস্টম্যানের আঁকা যোনা ও তিমি (১৬২১)\nযোনা পুরাতন নিয়ম বা হিব্রু বাইবেলের যোনা ভাববাদীর পুস্তকের কেন্দ্রীয় চরিত্র যেখানে সদাপ্রভু তাঁকে নির্দেশ দেন যে, “তুমি উঠ, নীনবীতে, সেই মহানগরে যাও, আর নগরের বিরুদ্ধে ঘোষণা কর, কেননা তাহাদের দুষ্টতা আমার সম্মুখে উঠিয়াছে।” কিন্তু যোনা সদাপ্রভুর সামনে থেকে তর্শীশে পালাবার জন্য ওঠেন; তিনি যাফোতে নেমে গিয়ে, তর্শীশে যাবে এমন এক জাহাজ পান; তখন জাহাজের ভাড়া দিয়ে সদাপ্রভুর সামনে থেকে নাবিকদের সঙ্গে তর্শীশে যাবার জন্য সেই জাহাজে প্রবেশ করন। কিন্তু সদাপ্রভু সমুদ্রে প্রচন্ড ঝড়ো বায়ু পাঠিয়ে দেন, সমুদ্রে ভীষণ ঝড় ওঠে, জাহাজ ভেঙে যাবার উপক্রম হয়। তখন নাবিকেরা ভয় পায়, প্রত্যেকে নিজের নিজের দেবতার কাছে কাঁদতে থাকে, আর ওজন কমানোর জন্য জাহাজের মাল সমুদ্রে ফেলে দেয়। তারা উপলব্ধি করে যে এটা কোনো সাধারণ ঝড় নয়৷ পরে নাবিকেরা গুলিবাঁট করে বুঝতে পারে যে যোনার দোষেই তাদের প্রতি এই অমঙ্গল ঘটছে। যোনা তাঁর দোষ স্বীকার করেন এবং নাবিকদের বলেন তাকে ধরে সমুদ্রে ফেলে দেওয়ার জন্য, তাতেই সমুদ্র শান্ত হবে। তবুও সেই লোকেরা জাহাজ ফিরিয়ে ডাঙায় নিয়ে যাবার জন্য ঢেউ কাটতে চেষ্টা করে। কিন্তু পেরে ওঠে না, কারণ সমুদ্র তাদের বিপরীতে আরো ভয়াবহ হয়ে ওঠে। পরে তারা যোনাকে ধরে সমুদ্রে ফেলে দেয়, তাতে সমুদ্র শান্ত হয়। তখন সেই লোকেরা সদাপ্রভুকে খুব ভয় পায় এবং আর তাঁর উদ্দেশ্যে বলিদান এবং নানা মানত করে। আর সদাপ্রভু যোনাকে গিলে ফেলার জন্য একটা বড় মাছ ঠিক করে রেখেছিলেন; সেই মাছের পেটে যোনা তিন দিন ও তিন রাত কাটান। তখন যোনা ঐ মাছের পেট থেকে নিজের ঈশ্বর সদাপ্রভুর কাছে প্রার্থনা করেন এবং তাঁর উদ্দেশ্যে ধন্যবাদসহ বলিদান ও মানত পূর্ণ করার সংকল্প করেন। পরে সদাপ্রভু সেই মাছকে নির্দেশ করাতে সে যোনাকে শুকনো ভূমির ওপরে উগরে দেয়।\nগুস্তাভ দরের আঁকা নীনবীয়দের নিকট প্রচারণারত যোনা (১৮৬৬)\nতখন ঈশ্বর যোনাকে কহিলেন, “তুমি এরণ্ড গাছটির নিমিত্ত ক্রোধ করিয়া কি ভাল করিতেছ?” তিনি কহিলেন, “মৃত্যু পর্যন্ত আমার ক্রোধ করাই ভাল।” সদাপ্রভু কহিলেন, “তুমি এই এরণ্ড গাছের নিমিত্ত কোন শ্রম কর নাই, এবং এটা বাড়াও নাই; ইহা এক রাত্রিতে উৎপন্ন ও এক রাত্রিতে উচ্ছিন্ন হইল, তথাপি তুমি ইহার প্রতি দয়ার্দ্র হইয়াছ। তবে আমি কি নীনবীর প্রতি, ঐ মহানগরের প্রতি, দয়ার্দ্র হইব না? তথায় এমন এক লক্ষ বিংশতি সহস্রের অধিক মনুষ্য আছে, যাহারা দক্ষিণ হস্ত হইতে বাম হস্তের প্রভেদ জানে না; আর অনেক পশুও আছে।”\n—  যোনা ৪:৯–১১\nকুরআনে ইউনুসের আলোচনা[সম্পাদনা]\nইউনুস ও মৎস্যের শিল্পকর্ম\nকোরআনে ছয়টি সূরায় মোট ১৮ বার ইউনুস (আ:)এর নাম উল্লেখ করা হয়েছে। সূরাগুলো হলো- আনআ'ম, ইউনুস, আস ছাফ্‌ফাত, আল আম্বিয়া, এবং আল ক্বলম। এর মাঝে প্রথম চারটি সূরায় তাঁর নাম উল্লেখ করা হয়েছে। শেষের দু'টি সূরায় তাঁর গুণপ্রকাশক শব্দ 'যুন্নুন' (আরবি: ذو النون) এবং 'সাহিবুল হূত' (আরবি: صاحب الحوت) উল্লেখ করা হয়েছে। আর সূরা আন-নিসা ও সূরা-আনআ'মে পয়গম্বরদের তালিকার মাঝে শুধু তাঁর নাম উল্লেখ করা হয়েছে; অন্য কোন আলোচনা করা হয়নি। এছাড়া বাকী চারটি সূরায় তাঁর ঘটনার ওপর সংক্ষিপ্ত আলোচনা করা হয়েছে। নিচে এ সম্পর্কিত একটি ছক দেয়া হলো:\nইউনুসের রাশিয়ান অর্থডক্স আইকন\nকোরআনে ইউনূস (আ:)এর ঘটনা উল্লেখ করে সূরা আস-ছাফফাতে বলা হয়েছে:\nনাম ও বংশপরিচয়[সম্পাদনা]\nইউনূস (আ:)এর বংশ সম্পর্কে শুধু এটুকুই জানা যায় যে, তাঁর পিতার নাম ছিল 'মাত্তা'।বুখারী শরীফের একটি হাদীসে আব্দুল্লাহ ইবনে আব্বাস হতে এ কথা স্পষ্টভাবে বর্ণিত আছে। বাইবেলে ইউনূস (আ:)এর নাম 'ইউনাহ' এবং তাঁর পিতার নাম 'আমতা' বলা হয়েছে। তবে ইউনূস ইবনে মাত্তাহ এবং ইউনাহ ইবনে আমতার মাঝে ব্যক্তি হিসেবে কোন পার্থক্য নেই। এটা আরবি ও হিব্রু ভাষার উচ্চারণের পার্থক্য।\nইরাকের সুপ্রসিদ্ধ জনপদ 'নীনাওয়া'এর অধিবাসীদের হিদায়াতের জন্য তাঁর আবির্ভাব হয়েছিল। নীনাওয়া আশূরী রাজ্যের রাজধানী এবং মাওসেল এলাকার কেন্দ্রীয় শহর ছিল। কোরআনে এই শহরের জনসংখ্যা এক লক্ষাধিক বলা হয়েছে।\nইউনূস (আ:)এর ঘটনা[সম্পাদনা]\n২৮ বছর বয়সে ইউনূস (আ:) নবুয়্যত লাভ করেন এবং নীনাওয়াবাসীদের দাওয়াত দিতে আদিষ্ট হন। দীর্ঘদিন দাওয়াত দেয়ার পরও তারা ইমান না আনায় তিনি ক্রুদ্ধ হয়ে নীনাওয়াবাসীর জন্য গজবের দোয়া করেন এবং ওই শহর ত্যাগ করেন। ফোরাত (ইউফ্রেটিস) নদীর তীরে পৌঁছার পর তিনি নৌকায় আরোহণ করেন। মাঝ নদীতে যাওয়ার পর নৌকা ঝড়ে আক্রান্ত হয়। সে যুগের কুসংস্কার অনুযায়ী নৌকার আরোহীরা মনে করল, নিশ্চয় এই নৌকায় কোন পলাতক দাস আছে। এটা শুনে ইউনূস (আ:) এর চৈতন্যদয় হলো যে, তিনি শহর ছাড়ার ব্যাপারে আল্লাহর অনুমতির অপেক্ষা করেননি। তিনি নিজের দোষ স্বীকার করলেন। নৌকার আরোহীরা তাঁর সততায় মুগ্ধ হলো এবং তাকে নৌকা থেকে ফেলে দিতে সম্মত হলো না। শেষ পর্যন্ত তারা লটারী করল এবং সেখানেও ইউনূস (আ:) এর নামই উঠল। ফলে বাধ্য হয়ে তারা ইউনুস (আ:) কে নদীতে ফেলে দিল। এসময় এক বিরাট মাছ তাকে গিলে ফেলল। কারো কারো মতে, সেটা ছিল তিমি মাছ। তিমির পেটের অন্ধকারের মাঝে তিনি আল্লাহর কাছে কাকুতি মিনতি করে ক্ষমা প্রার্থনা করেন। আল্লাহ তার দোয়া কবুল করলেন। ফলে আল্লাহর আদেশে মাছটি তাকেঁ নদীর তীরে এসে উগড়ে দিল। কোরআনের বর্ণনা মতে, দীর্ঘদিন মাছের পেটে থাকার কারণে তিনি অসুস্থ এবং দুর্বল হয়ে পড়েন। তাই আল্লাহ আপন অনুগ্রহে সেখানে লাউগাছ উৎপন্ন করেন। সুস্থ হওয়ার পর তাকেঁ আবার নীনাওয়াবাসীদের কাছেই পাঠানো হয় এবং নীনাওয়াবাসী ইমান আনে।\n↑ ক খ Levine 2000, পৃ. 71।\n↑ The Roman Martyrology। Westminster, Maryland: Newman Bookshop। ১৯৪৪। পৃষ্ঠা 327। উদ্ধৃতি টেমপ্লেট ইংরেজি প্যারামিটার ব্যবহার করেছে (link)\n↑ Kripke 1980, পৃ. 67।\n↑ Band 2003, পৃ. 105–107।\n↑ Ben Zvi 2003, পৃ. 18–19।\n↑ Hebrew-English Bible2Kings 14:25\n↑ কাছাছুল কোরআন। হিফজুর রহমান রচিত,মাওলানা নূরুর রহমান অনূদিত এবং এমদাদিয়া লাইব্রেরি থেকে প্রকাশিত। তৃতীয় খন্ড। পৃষ্ঠা নং-১০০\n↑ আলতাফসীর ডট কম\n↑ কাছাছুল কোরআন। হিফজুর রহমান রচিত,মাওলানা নূরুর রহমান অনূদিত এবং এমদাদিয়া লাইব্রেরি থেকে প্রকাশিত। তৃতীয় খন্ড। পৃষ্ঠা নং:১০৫-১০৬\n↑ কাছাছুল কোরআন। হিফজুর রহমান রচিত,মাওলানা নূরুর রহমান অনূদিত এবং এমদাদিয়া লাইব্রেরি থেকে প্রকাশিত। তৃতীয় খন্ড। পৃষ্ঠা নং-১০৭\n↑ কাছাছুল কোরআন। হিফজুর রহমান রচিত,মাওলানা নূরুর রহমান অনূদিত এবং এমদাদিয়া লাইব্রেরি থেকে প্রকাশিত। তৃতীয় খন্ড। পৃষ্ঠা নং:১০০-১০৭\n'https://bn.wikipedia.org/w/index.php?title=ইউনুস&oldid=5298005' থেকে আনীত\nএ পৃষ্ঠায় শেষ পরিবর্তন হয়েছিল ১০:৪২টার সময়, ৩০ জুলাই ২০২১ তারিখে।


রাশিয়ায় জিম্মি সংকটঃ শেষ কোথায়? – শাহরিয়ারের স্বপ্নবিলাস\nPosted on সেপ্টেম্বর 9, 2004 মার্চ 6, 2010 by শাহরিয়ার\nরাশিয়ায় জিম্মি সংকটঃ শেষ কোথায়?\nআরো একটি জিম্মি নাটকের রক্তাক্ত অবসান হলো, রচিত হলো বর্বতার নয়া ইতিহাস। বাবার হাত ধরে যে শিশু এসেছিল দ্বিগ্বিজয়ীর বেশে নতুন ক্লাশে, ফিরল সে মায়ের কোলে লাশ হয়ে। কি নির্মম, কি পাশবিক এ গণহত্যা। এ রিপোর্ট যখন লেখা হচ্ছে তখন উত্তর রাশিয়ার ওসেটিয়া প্রদেশের বেসলান শহরের ঘরে ঘরে মায়েদের বুকফাঁটা আর্ত চিৎকারে আকাশ বাতাস সীসার মতো ভারি হয়ে গেছে । সতেজ কচি আধো ফোটা কলিগুলো পিশাচের বিষাক্ত নিঃশ্বাসে অকালে ঝড়ে পড়ার বেদনায় নীল হয়ে আছে সারাবিশ্বের ছয়শো কোটি প্রাণ, লাখো মানুষের শোক মিছিলে উত্তাল মস্কোর রাজপথ।\nচেচনিয়ার স্বাধীনতা, রুশ সৈন্য প্রত্যাহার ও সম্প্রতি গ্রেফতারকৃত চেচেন নেতার মুক্তির দাবীতে জিম্মি করা হয় দেড় সহস্রাধিক ছাত্র-ছাত্রী, অভিভাবক ও স্কুল শিক্ষককে, যারা এসেছিল নতুন সেশনের নতুন ক্লাসের উদ্বোধনী অনুষ্ঠানে। প্রায় ৪০ জন মুখোশধারী ৫২ ঘন্টা ধরে জিম্মি করে রাখে এ সকল নিরপরাধ লোককে, যাদের কোনরূপ খাবার পর্যন্তও সরবরাহ করা হয়নি। অবশেষে রাশান কমান্ডোদের অতর্কিত হামলায় রক্তাক্ত অবসান হয় এ নাটকের যাতে প্রাণ হারায় ৩৩৫ জন বেসামরিক নাগরিক, যাদের অধিকাংশই শিশু, প্রাণ হারায় অর্ধেকেরও বেশী জিম্মিকারী।\nএকের পর এক জিম্মি সংকটের চোরাবালিতে আটকে গেছে ক্রেমলিন প্রশাসন। ক্রমশ কোনঠাসা হয়ে পড়ছেন ভ্লাদিমির পুটিন। রাশিয়ার প্রাদেশিক প্রতিরক্ষা মন্ত্রী কাজবেক জান্তিয়েভ জিম্মি সংকটের শানি-পূর্ণ সমাধানে ব্যর্থ হওয়ায় পদত্যাগ করেন। তার ভাষায়, “বেসলানে যা ঘটেছে তাতে একজন অফিসার ও ভদ্রলোক হিসেবে পদ আকড়ে থাকার কোন অধিকারই আমার নেই”। রুশ প্রশাসনের চরম দায়িত্বহীন কর্মকান্ডে সকলের স্তম্ভিত হয়ে পড়ে, এমনকি ইউরোপিয় ইউনিয়নের ডাস প্রেসিডেন্সী এ ঘটনার ব্যাখা দাবী করে।\nপুটিন প্রশাসন জিম্মি সংকটের প্রথমেই মিথ্যে প্রপাগান্ডার আশ্রয় নেয়, জিম্মিদের সংখ্যা ৩৫০ বলে দাবী করে অথচ জিম্মি সংকটের অবসানের পর লাশই পাওয়া গেল সম সংখ্যক । সাম্প্রতিক কালে এটি হচ্ছে দ্বিতীয় ঘটনা যাতে অসংখ্য নিরপরাধ নাগরিককে প্রাণ হারাতে হলো। ইতোপূর্বে ২০০২ সালের অক্টোবরে মস্কো থিয়েটারে অন্য এক জিম্মি ঘটনায় প্রাণ হারায় ১২৯ জন নাগরিক। প্রতিটি জিম্মি সংকট নিরসনে পুটিন প্রশাসন গ্রহণ করেছেন কঠোর অবস্থান। আপাত দৃষ্টিতে মনে হয় ভ্লাদিমির পুটিনের কাছে সাধারণ নাগরিকদের জীবনের চেয়ে চেচেন বিষয়ে তার নীতিতে অটল থাকাটা অনেক বেশী জরুরী, অনেক বেশী সম্মানের। মস্কো থিয়েটারের জিম্মি সংকটের তিনি সমাপ্তি টেনেছিলেন বিষাক্ত নার্ভ গ্যাস প্রয়োগ করে যাতে নিরীহ ১২৯ জন নাগরিক প্রাণ হারায়। ঠিক তেমনি বর্তমান সংকট মোকাবেলায়ও তিনি আলোচনার চেয়ে বল প্রয়োগেই বেশী তৎপর ছিলেন। স্কুলের চারপাশে দূর্ভেদ্য সেনা বেস্টনী, চারটি হেলিকপ্টারের সার্বক্ষনিক টহল এবং তিনটি ট্যাংকের কামান স্কুলের দিকে তাক করে রাখা হয়েছিল কোন ধরনের আলোচনার জন্য? স্কুলটিকে জিম্মিসহ ধুলায় মিশিয়ে দেয়ার জন্য নয় কি? অথচ খোদ চেচেন স্বাধীনতা আন্দোলনের মুখপাত্র আহমদ জাকায়েভ জিম্মিকারীদের সাথে আলোচনায় মধ্যস্থতা করার জন্য প্রস্তত ছিলেন।\nভ্লাদিমির পুটিন ক্ষমতায় আসীন হওয়ার পর রাশিয়ার অর্থনৈতিক ও রাজনৈতিক স্থিতিশীলতা আনয়নে ব্যর্থ হয়েছেন। ১০ দিনের ব্যবধানে দু’টি বিমান বিধ্বস্ত হওয়া, একটি সাবওয়ে স্টেশনের কাছে আত্মঘাতী হামলা এবং বেসলান জিম্মি সংকট পুটিন প্রশাসনের বর্তমান নীতির সুস্পষ্ট ব্যর্থতা চোখে আঙ্গুল দিয়েই দেখিয়ে দিয়েছে। অথচ আয়রনী এই যে, পরিস্থিতি সম্পর্কে অন্ধ পুটিন বেসলান ঘটনার আগের দিন সিএনএন টার্কিতে এক সাক্ষাৎকারে দেশের পরিস্থিতি সম্পূর্ণ নিয়ন্ত্রাধীন রয়েছে বলে মন্তব্য করেন। পাশাপাশি চেচেন সমস্যার সাথে আল-কায়েদা লিংক আবিস্কার করে পুটিন তার পলিসিকে সঠিক বলে প্রমাণ করার ব্যর্থ চেষ্টা চালাচ্ছেন।\nবেসলান সংকট সমাধানের মাধ্যমে পুটিন প্রশাসন হয়তো কিছুটা স্বস্তির নিঃশ্বাস ফেলবেন। কিন্তু ইতিহাস বলে ভিন্ন কথা। বর্তমান সংকটই শেষ নয় বরং ধারাবাহিক নাটকের একটি পর্ব মাত্র যা চলছে বহু বছর ধরে। এখন দেখার বিষয় যে এ নাটকটি ধারাবাহিক নাকি মেগা সিরিয়াল। জবাব সময়ই দেবে।\nবিশ্বের দৃষ্টি চেচেন স্বাধীনতা আন্দোলনের দিকে নিবদ্ধ করার জন্য চেচেন যোদ্ধারা অনেকগুলো জিম্মি ঘটনার জন্ম দিয়েছে। বড় ধরণের এ রকম প্রথম ঘটনাটি ঘটে ১৯৯৪ সালের শেষের দিকে দক্ষিণ রাশিয়ার বুদিওনভস্ক শহরে। একটি হাসপাতাল ঘেরাওয়ের মাধ্যমে কয়েকশো বেসামরিক নাগরিককে সেখানে জিম্মি করা হয়। কয়েকদিন পর স্বাধীনতাকামীরা নিরাপদে ফিরে যাওয়ার ও শান্তি আলোচনা শুরুর প্রতিশ্রুতি পেয়ে ফিরে যাওয়ার সময় রাশান কমান্ডোদের আক্রমনে শিকার হলে একশ জিম্মি নিহত হয়।\nদাগেস্তানে ১৯৯৬ সালের জানুয়ারীতে চেচেন নেতা সালমান রাদুয়েভের নেতৃত্বে আড়াইশ কমান্ডো আর একটি হাসপাতালে জিম্মি করে ৩ হাজার জনকে। অধিকাংশ জিম্মিকে মুক্তিদানের বিনিময়ে চেচনিয়া থেকে রুশ সৈন্য প্রত্যাহারের শর্তে বাদবাকী জিম্মিদের নিয়ে চেচেন সীমান্ত অতিক্রমের সময় আবার রাশান কমান্ডোদের আক্রমনের শিকার হয়, ফলে বেঘোরে প্রাণ হারায় বহু জিম্মি। এর প্রতিবাদে কৃষ্ণ সাগরে ২৫৫ জন যাত্রীবোঝাই একটি ফেরী জিম্মি করে চেচেন সৈনিকরা যদিও চারঘন্টা পর সবাই আত্মসমর্পন করে।\n১৯৯৬ সালে ব্রিটিশ সাহায্যকর্মী জন জেমস এবং ক্যামিলা কার জিম্মিদশা থেকে দীর্ঘ ১ বছর পর মুক্তি পান, আর চারজনকে ফিরতে হয় লাশ হয়ে। আমেরিকান মিশনারী হারবার্ট গ্রেগ সাতমাস পর মুক্তি পান ৯৬এর জুলাই মাসে। সিকিউরিটি ফার্ম ক্রোল এসোসিয়েটস ইউকে-র তথ্যানুযায়ী ১৯৯৬ সালে চেচনিয়ায় বিদেশী জিম্মির সংখ্যা ছিল ১০০-এর মতো।\n২০০১ এর মার্চে ইস্তাম্বুল থেকে মস্কোগামী একটি যাত্রীবাহী বিমান ছিনতাই করে মক্কায় অবতরণে বাধ্য করে এবং পরে সৌদি নিরাপত্তা রক্ষীদের সাথে সংঘর্ষে নিহত হয় ৩ জন এবং ধরা পরে ৫ ছিনতাইকারী। এরই প্রতিবাদে এক সপ্তাহের ব্যবধানে ১২০ জন পর্যটককে ইস্তাম্বুলের একটি বিলাসবহুল হোটেলে জিম্মি করে ৫ ছিনতাইকারীর মুক্তির দাবী করে।\n২০০২ সালের মে মাসে মাত্র ১ জন অস্ত্রধারী আর একটি হোটেলে ১০ জনকে জিম্মি করে যদিও পরে সবাই অক্ষত অবস্থায় মুক্তি লাভ করে।\nকিন্তু যে ঘটনা পুরো ক্রেমলিন প্রশাসনকে কাঁপিয়ে দেয় তা হলো মস্কো থিয়েটারে জিম্মি নাটক। এতে নার্ভ গ্যাস প্রয়োগে ৪১ জন জিম্মিকারী ও ১২৯ জন বেসামরিক নাগরিককে হত্যা করে রাশান কমান্ডোরা।\nসার্বিক দিক বিবেচনা করলে এটা প্রতিয়মান হয় যে, যত দিন না চেননিয়া তার স্বাধীনতা পুনরুদ্ধার করতে পারছে ততদিন জিম্মি সংকটের কোন সমাধান হবে না বরং এ সংকট আরো জটিল আকার ধারণ করবে। কেননা ইতোমধ্যে প্রমানিত হয়েছে চেচেন যুদ্ধ এখন আর শুধু চেচনিয়ায়ই সীমাবদ্ধ নেই, বাইরের বিশ্বের লোকজনও এ যুদ্ধে জড়িয়ে পড়েছে। ফলে আন্তর্জাতিক পরিমন্ডলে চেচেন জিম্মিকারীদের হয়তো রাশিয়ার পক্ষে সামাল দেয়া সম্ভব নাও হতে পারে।\nএ রক্তাক্ত সমস্যাগুলোর একটাই সমাধান, আর তা হলো আলোচনার মাধ্যমে চেচনিয়ার স্বাধীনতা ফিরিয়ে দেয়া। সাম্রাজ্যবাদের যুগ শেষ হয়েছে। ব্রিটেন, ফ্রান্স প্রভৃতি সাম্রাজ্যবাদী দেশগুলো তাদের কলোনীগুলোর স্বাধীনতা ফিরিয়ে দিয়েছে। রাশিয়াও অনেকগুলো রাজ্যকে স্বাধীন করে দিয়েছে। এখন সময় এসেছে চেচনিয়ার স্বাধীনতা ফিরিয়ে দেয়ার। বেসলানের সাস্প্রতিক জিম্মি সংকটের কারণে অনেকেই হয়তো সহজে ভুলে যাবেন যে এসকল রক্তাক্ত ঘটনার পিছনে রয়েছে শতাব্দীর পুরনো দ্বন্দের ইতিহাস। কিন্তু চেচনিয়া ভুলে যাবেনা তাদের অতীত ইতিহাস। ইউরোপ ও এশিয়ার সীমান্তে অবস্থিত ইসলামিক সালতানাত চেচনিয়া সীমানা টেনে দিয়েছে মুসলিম ও খৃষ্ট সাম্রাজ্যের মাঝে। সপ্তদশ শতাব্দী থেকে চেচনিয়া যুদ্ধ করছে রাশিয়ান উপনিবেশবাদীদের সাথে। উনবিংশ শতাব্দীর মাঝামাঝিতে চেচনিয়া তার স্বাধীনত হারানোর পর কম মূল্য দিতে হয়নি তাদের। ১৯৪৪ সালে অর্ধেক চেচেনকে নাজীদের সহযোগী সাব্যস্ত করে পাঠানো হয় সাইবেরিয়ায় যাতে দেড় লক্ষ চেচেন নিহত হয়। তাই যুগে যুতে নির্যাতিত চেচেনদের পরাধীন রেখে একদন্ডও স্থির হতে পারেনি সাবেক জার ও সমাজতান্ত্রিক প্রশাসন, পারছেনা বর্তমান পুটিন প্রাশাসন।\nউপন্যাসিক মিখাইল লারমেনেটভ যথার্থই বলেছেন, “চেচেনরা স্বাধীনতাকে দেবতা জ্ঞান করেন”। চেচনিয়ার স্বাধীনতা অর্জন ছাড়া চেচেনরা কিছুতেই ক্ষ্যান্ত হবে না। তাই এখনই সময় আলোচনার, এখনই সময় সুসময় আনয়নের। ক্রেমলিন প্রশাসনকে নতুন করে ভাবতে হবে চেচেন বিষয়ে তার পলিসি, হতে হবে আরো নমনীয়। আর চেচনিয়াকেও তাদের জিম্মি আটকের পলিসি পরিবর্তন করতে হবে। কারণ তাদের স্বাধীনতার নায্য দাবীর প্রতি সারাবিশ্বেরই সহানুভূতি রয়েছে। এ সহানুভূতি নিরপরাধ শিশু-কিশোরদের জিম্মি করে কোনক্রমেই ধ্বংস করা কোন বুদ্ধিমানের কাজ নয়।\nCategoriesদিনলিপি Tagsচেচনিয়া, জিম্মি, ন্বাধীনতা\nPrevious PostPrevious অর্থনৈতিক প্রয়োজনীয় লিংকস\nNext PostNext হুমকির মুখে বাংলাদেশ


“বিশ্বে ধর্মনিরপেক্ষতার উজ্জ্বল দৃষ্টান্ত ছিলেন বঙ্গবন্ধু“ -জন্মশতবর্ষের আলোচনায় অমর্ত্য সেন – বঙ্গবন্ধুকে সম্মান জানাতে সমতাভিত্তিক সমাজ প্রতিষ্ঠায় নজর দিতে হবে -রেহমান সোবহান | নতুন কথা - আপনার সংগ্রামে সহযোদ্ধা\nHomeসম্পাদকীয়স্মরণার্ঘ্য“বিশ্বে ধর্মনিরপেক্ষতার উজ্জ্বল দৃষ্টান্ত ছিলেন বঙ্গবন্ধু“ -জন্মশতবর্ষের আলোচনায় অমর্ত্য সেন - বঙ্গবন্ধুকে...\n“বিশ্বে ধর্মনিরপেক্ষতার উজ্জ্বল দৃষ্টান্ত ছিলেন বঙ্গবন্ধু“ -জন্মশতবর্ষের আলোচনায় অমর্ত্য সেন – বঙ্গবন্ধুকে সম্মান জানাতে সমতাভিত্তিক সমাজ প্রতিষ্ঠায় নজর দিতে হবে -রেহমান সোবহান\nজন্মশতবর্ষে বঙ্গবন্ধুকে স্মরণ- ড. অমর্ত্য সেন এবং অধ্যাপক রেহমান সোবহান\nনতুন কথা ডেস্ক: “তারা (খুনিরা) বঙ্গবন্ধুকে নিয়ে গেছে, তাঁর আদর্শ ও চিন্তাকে নয়। ভারতীয় উপমহাদেশ যে আদর্শের সঙ্কটে ভুগছে তা থেকে উত্তরণে বঙ্গবন্ধু শেখ মুজিবুর রহমানের চিন্তা দিশা দিতে পারে। কারণ বিশ্বে ধর্মনিরপেক্ষতার উজ্জ্বল দৃষ্টান্ত ছিলেন বঙ্গবন্ধু।”-বললেন নোবেল বিজয়ী অর্থনীতিবিদ ড. অমর্ত্য সেন। আর অর্থনীতিবিদ রেহমান সোবহান বললেন, “বঙ্গবন্ধুকে সত্যিকার অর্থে সম্মান জানাতে হলে আমাদের সমতাভিত্তিক সমাজ প্রতিষ্ঠায় নজর দিতে হবে। সেন্টার ফর পলিসি ডায়ালগের (সিপিডি) চেয়ারম্যান অধ্যাপক রেহমান সোবহান আরো বলেন, “বঙ্গবন্ধু বিশ্বাস করতেন ধর্মকে রাজনৈতিক হাতিয়ার হিসেবে ব্যবহার করা ঠিক নয়। তিনি সমাজবাদেও বিশ্বাস করতেন।” জাতির জনক বঙ্গবন্ধু শেখ মুজিবুর রহমানের জন্মশতবার্ষিকী উপলক্ষ্যে আয়োজিত ভার্চুয়াল সেমিনারে প্রধান আলোচকের বক্তব্যে তিনি এ কথা বলেন।\nগত ২৭ জানুয়ারি ‘বঙ্গবন্ধু অ্যান্ড ভিশনস অব বাংলাদেশ’ শীর্ষক এই সেমিনারের যৌথ আয়োজক ছিল লন্ডন স্কুল অব ইকোনমিক্সের (এলএসই) সাউথ এশিয়া সেন্টার ও লন্ডনের বাংলাদেশ হাইকমিশন। সেমিনারে প্যানেল আলোচক হিসেবে বক্তব্য রাখেন যুক্তরাজ্যে নিযুক্ত বাংলাদেশের হাইকমিশনার সাইদা মুনা তাসনীম। সভাপতিত্ব করেন এলএসই’র সাউথ এশিয়া সেন্টারের পরিচালক ডেম মিনুশে শফিক। সঞ্চালনায় ছিলেন আলনুর ভিমানি।\n‘বঙ্গবন্ধু ও বাংলাদেশের রূপকল্প’-শিরোনামে ড. অর্মত্য সেন তার বক্তবে আরো বলেন, বঙ্গবন্ধুর প্রজ্ঞা শুধু রাজনৈতিক স্বাধীনতাতেই সীমাবদ্ধ ছিল না। তিনি চেয়েছিলেন ধর্ম নিরপেক্ষতা, বহুদলীয় গণতান্ত্রিক ব্যবস্থা, সব মানুষের মানবাধিকারের স্বীকৃতি।\nতিনি বলেন, সুচিন্তিত গণতান্ত্রিক আন্দোলনের মাধ্যমে জাতীয় অধিকার প্রতিতিষ্ঠা যে সম্ভব, শেখ মুজিবুর রহমান তার প্রমাণ সমগ্র পৃথিবীর সামনে তুলে ধরেছিলেন। বঙ্গবন্ধুর উৎসাহ শুধু রাজনৈতিক স্বাধীনতাতেই সীমাবদ্ধ ছিল না। তার সাবলীল চিন্তাধারার সঠিক মূল্য শুধু বাংলাদেশ নয়, সারা পৃথিবীও স্বীকার করবে। বঙ্গবন্ধু ধর্মভিত্তিক নয়, বরং ভাষাভিত্তিক জাতীয়তাবাদের প্রজ্জ্বালন ঘটিয়ে অন্ধকারের শক্তি সাম্প্রদায়িকতাকে নিধন করে সবার ঐক্যবদ্ধতায় বাংলাদেশ প্রতিষ্ঠা করেছিলেন।\n১৯৭২ সালের ৪ নভেম্বর বাংলাদেশের সংবিধান গ্রহণের দিনটিতে বঙ্গবন্ধুর একটি বক্তব্য তুলে ধরেন অমর্ত্য সেন বলেন, বঙ্গবন্ধু মানুষের ধর্মীয় স্বাধীনতায় বিশ্বাস করতেন। যে যার ধর্ম পালন করবে। কেউ কারো ধর্মে হস্তক্ষেপ করতে পারবে না বলে তিনি বলতেন। তিনি বিশ্বাস করতেন রাজনৈতিক কারণে ধর্মকে ব্যবহার করা যাবে না। বঙ্গবন্ধু সংবিধান প্রণয়নের ওই ভাষণে স্পষ্ট বলেছিলেন,‘এটা এমন নয় আমরা ধর্মপালন বন্ধ করব। মুসলমান, হিন্দু, খ্রিস্টান, বৌদ্ধ সবাই তার ধর্ম পালন করবে। কেবল ধর্মের রাজনৈতিক ব্যবহার বন্ধ থাকবে।”\nতিনি বলেন, ১৯৭০ সালের নির্বাচনে বঙ্গবন্ধু সংখ্যালঘুদের জন্য সমান সুযোগ দেওয়ার বিষয়টি সামনে আনতে ভয় পান নি।“সমতাবাদী এই নীতিতে আওয়ামী লীগের সেক্যুলার অবস্থান ভোটে জিতে আসতে বাধা হয়ে দাঁড়ায়নি। কারণ এর পেছনে ছিল জনমত গঠনের ক্ষেত্রে বঙ্গবন্ধুর অসাধারণ ক্ষমতা।” এখান থেকে শেখা উচিত যে সত্য ও যুক্তিসংগত কথা বলতে কখনো পিছপা হওয়া উচিত নয়।\nপ্রবীণ এই অর্থনীতিবিদ আরো বলেন, সেক্যুলার রাষ্ট্র আমরা সবাই চাই। ভারতেও এটা প্রয়োজন। যেখানে মাঝে মাঝে ধর্মের কারণে সম্প্রদায়ের মধ্যে সংঘাত তৈরি হয়। ভারতে মুঘল রাজা আকবর থেকে শুরু করে আধুনিক যুগ পর্যন্ত ধর্ম স্বাধীনতা চর্চা করে আসছে। তবে এই স্বাধীনতার নামে কখনোই অন্য ধর্মকে আঘাত করা যাবে না। ভারতে ধর্মকে রাজনৈতিকভাবেও ব্যবহার করা হয়। তাই ভারতের রাজনৈতিক আদর্শের সঙ্কট নিরসনে বঙ্গবন্ধুর চিন্তার বাস্তবায়ন জরুরি। জরুরি ইউরোপ-আমেরিকা সহ সারা দুনিয়ায়। কারণ স¤্রাট আকবর ও বঙ্গবন্ধুর চিন্তা কেবল ধর্মীয় দিক থেকে নয়, বর্ণবাদ ও নৃতাত্ত্বিক গোষ্ঠীর অধিকারের আলোচনায়ও আসতে পারে।\nতিনি বলেন, মাতৃভাষা ব্যবহারের ব্যাপারে শেখ মুজিব ছিলেন খুবই সচেষ্ট। তার সংবিধানের অনেক কিছুই ভারতকে অনুপ্রাণিত করেছে। দাপ্তরিক ভাষা, রাষ্ট্রীয় ভাষা নিয়ে তার পরিকল্পনা এখনো ভাবায় ভারতবাসীকে। পশ্চিমবঙ্গেই একাধিক ভাষায় কথা বলা হয়। ভারতের দক্ষিণ প্রদেশগুলোতে ভাষা আলাদা।\nবক্তব্যের শেষ পর্যায়ে এসে ড. অমর্ত্য সেন বলেন, ১৯৭১ সালে বঙ্গবন্ধু সেই কঠিন সময়েও সেক্যুলারিজম ও ধর্মকে সম্মান করতে ভোলেন নি। সবাইকে সমান অধিকার নিশ্চিত করার কথা দিয়েছিলেন তিনি। পূর্ব পাকিস্তানে মুসলিম বেশি হলেও সংখ্যালঘু হিন্দুরা কখনোই বৈষম্যের শিকার হয় নি। তাই বলছি বঙ্গবন্ধুর জীবন ও রাজনীতি কোটি কোটি মানুষকে অনুপ্রাণিত করে। তিনি তার আদর্শ ও বাংলা ঐতিহ্যগত মূল্যবোধের সংমিশ্রণ ঘটিয়েছেন।\nসেমিনারে অধ্যাপক রেহমান সোবহান বলেন, বঙ্গবন্ধু চাইতেন, বাংলাদেশ রাষ্ট্রটিতে ‘ইগালেটেরিয়ান’ সমাজ প্রতিষ্ঠিত হোক। সেখানে পাকিস্তানের মতো অভিজাত শ্রেণি তৈরি না হোক, যারা সকল সুবিধা ভোগ করবে, আর সাধারণ মানুষ পিছিয়ে থাকবে। বঙ্গবন্ধু চাইতেন, বাংলাদেশে বঞ্চিতরা হবে রাষ্ট্রের সবচেয়ে প্রভাবশালী।\nবর্তমান বাস্তবতা তুলে ধরে তিনি বলেন,“আমাদেরকে এমন সমাজ প্রতিষ্ঠা করতে হবে, যেখানে সংখ্যাগরিষ্ঠ জনগণই হবে সম্পদ তৈরি এবং উপকারভোগী হওয়ার ক্ষেত্রে অংশীদার ও শাসক। এটা ছিল বঙ্গবন্ধুর মূল এজেন্ডা।”\nরেহমান সোবহান বলেন, ‘আমরা বঙ্গবন্ধু যদি সত্যিকার সম্মান জানাতে চাই, তাহলে সমতাভিত্তিক সমাজ প্রতিষ্ঠায় আমাদের নজর দেওয়া উচিত। অথনীতিবিদ শুধু বাংলাদেশ নয়, এটি আশপাশ ও বিশ্বের অন্যান্য অঞ্চলে যেখানে বৈষম্য বাড়ছে, সেই সব দেশের জন্যও প্রযোজ্য।’অর্থনীতিবিদ রেহমান সোবহান বলেন, ‘আমরা বঙ্গবন্ধু যদি সত্যিকার সম্মান জানাতে চাই, তাহলে সমতাভিত্তিক সমাজ প্রতিষ্ঠায় আমাদের নজর দেওয়া উচিত। শুধু বাংলাদেশ নয়, এটি আশপাশ ও বিশ্বের অন্যান্য অঞ্চলে যেখানে বৈষম্য বাড়ছে, সেই সব দেশের জন্যও প্রযোজ্য।’


এবার নোবেল পুরস্কার পেলেন যারা – Swadeshkhabar\n১৯০১ সালে নোবেল পুরস্কার প্রবর্তিত হয়। ওই বছর থেকে সারা পৃথিবীর বিভিন্ন ব্যক্তি ও প্রতিষ্ঠানকে সফল এবং অনন্যসাধারণ গবেষণা ও উদ্ভাবন এবং মানবকল্যাণমূলক কর্মকা-ের জন্য এই পুরস্কার প্রদান করা হচ্ছে। মোট ৬টি বিষয়ে পুরস্কার প্রদান করা হয়। বিষয়গুলো হলো: পদার্থবিজ্ঞান, রসায়ন, চিকিৎসাশাস্ত্র, অর্থনীতি, সাহিত্য এবং শান্তি।\nনোবেল পুরস্কারকে এ সকল েেত্র বিশ্বের সবচেয়ে সম্মানজনক পদক হিসেবে বিবেচনা করা হয়। পুরস্কারপ্রাপ্তদেরকে ইংরেজিতে নোবেল লরিয়েট বলা হয়।\nসুইডিশ বিজ্ঞানী আলফ্রেড নোবেলের ১৮৯৫ সালে করে যাওয়া একটি উইলের মর্মানুসারে নোবেল পুরস্কার প্রবর্তন করা হয়। নোবেল মৃত্যুর পূর্বে উইলের মাধ্যমে এই পুরস্কার প্রদানের ঘোষণা দিয়ে যান। শুধু শান্তিতে নোবেল পুরস্কার প্রদান করা হয় অসলো, নরওয়ে থেকে। বাকি েেত্র সুইডেনের স্টকহোম থেকে এই পুরস্কার প্রদান অনুষ্ঠান আয়োজন করা হয়।\nবিভিন্ন বিষয়ে চলতি বছর যারা (একটি বাদে) নোবেল পুরস্কার পেয়েছেন স্বদেশ খবর পাঠকদের জন্য তাদের নাম ও বিষয় উল্লেখ করা হলো:\nচিকিৎসা বিজ্ঞানে চলতি বছর যৌথভাবে নোবেল পুরস্কার পেয়েছেন ৩ বিজ্ঞানী। তারা হলেন উইলিয়াম জি. কেলিন জুনিয়র, স্যার পিটার জে. র‌্যাটকিফ ও গ্রেগ এল. সেমেনজা। শরীরে কোষগুলো কিভাবে অক্সিজেনের সহজলভ্যতার সঙ্গে খাপ খায় তা নিয়ে যুগান্তকরী গবেষণার স্বীকৃতি হিসেবে তারা এ পুরস্কার পেয়েছেন।\nস্টকহোমে ক্যারোলিনস্কা ইনস্টিটিউট এক ঘোষণায় বলছে, চিকিৎসায় নোবেলজয়ী এই ৩ বিজ্ঞানী ৯০ লাখ সুইডিশ ক্রোনার ভাগাভাগি করে নেবেন।\nমহাবিশ্ব নিয়ে যুগান্তকারী আবিষ্কারের জন্য এবার ৩ বিজ্ঞানীকে পদার্থে নোবেল পুরস্কার দেয়া হয়েছে। সুইডেনের রাজধানী স্টকহোমে এক অনুষ্ঠানে পদার্থবিজ্ঞানে নোবেলজয়ী হিসেবে জেমস পেবলস, মিচেল মেয়র ও ডিডিয়ের কুইলজের নাম ঘোষণা করা হয়। জেমস পেবলস কানাডীয় বংশোদ্ভূত মার্কিন নাগরিক এবং অন্য দুজন সুইস নাগরিক।\nমহাবিশ্বের বিবর্তন বিষয়ক গবেষণা ও দূরবর্তী একটি গ্রহ আবিষ্কারের কৃতিত্বের জন্য এই ৩ বিজ্ঞানীকে যৌথভাবে নোবেল পুরস্কার দেয়া হয়েছে। দূরবর্তী গ্রহটি ১৯৯৫ সালে আবিষ্কার করা হয়, যা সূর্যের মতো একটি নত্রকে প্রদণি করছে।\nমোবাইল ফোন থেকে শুরু করে বৈদ্যুতিক গাড়ি সব যন্ত্রে আজকের দিনে যে লিথিয়াম আয়ন ব্যাটারি ব্যবহৃত হচ্ছে, তার উন্নয়ন ঘটানোয় তিন বিজ্ঞানী পেয়েছেন এবারের রসায়ন শাস্ত্রের নোবেল। রয়াল সুইডিশ একাডেমি অব সায়েন্সেস এ পুরস্কারের জন্য মার্কিন বিজ্ঞানী জন বি গুডএনাফ ও এম স্ট্যানলি হুইটিংহ্যাম এবং জাপানের আকিরা ইয়োশিনোর নাম ঘোষণা করে।\nনোবেল কমিটির ভাষ্য, ওই তিন বিজ্ঞানী আসলে একটা রিচার্জেবল পৃথিবী তৈরি করেছেন, যা মানুষের প্রাত্যহিক জীবনকে সহজ করেছে।\nএই তিন বিজ্ঞানী পুরস্কারের ৯০ লাখ সুইডিশ ক্রোনার ভাগ করে নেবেন। আগামী ১০ ডিসেম্বর সুইডেনের রাজধানী স্টকহোমে আনুষ্ঠানিকভাবে তাদের হাতে পুরস্কার তুলে দেয়া হবে।\nসাহিত্যে ২০১৯ ও ২০১৮ সালের নোবেল ঘোষণা করেছে সুইডিশ একাডেমি। চলতি বছরের পুরস্কারটি পেয়েছেন অস্ট্রিয়ান ঔপন্যাসিক, নাট্যকার ও অনুবাদক পিটার হ্যান্দকে। অন্যদিকে ২০১৮ সালের স্থগিত হওয়া নোবেল পেয়েছেন পোল্যান্ডের লেখক, অধিকারকর্মী ও বুদ্ধিজীবী ওলগা তুকারজুক।\nএকসঙ্গে ২ বছরের সাহিত্যে নোবেল বিজয়ীদের নাম ঘোষণা করে নোবেল কমিটি। উভয় বিজয়ী ৯০ লাখ করে সুইডিশ ক্রোনার পাবেন। সাহিত্যে অবদানের জন্য এর আগে পিটার হ্যান্দকে ফ্রাঞ্জ কাফকা পুরস্কার, আমেরিকা অ্যাওয়ার্ড, ইন্টারন্যাশনাল ইবসেন অ্যাওয়ার্ডসহ একাধিক আন্তর্জাতিক পুরস্কার পেয়েছেন। অন্যদিকে গত বছরই ‘ফাইটস’ উপন্যাসের জন্য ম্যান বুকার ইন্টারন্যাশনাল প্রাইজ পান ওলগা তুকারজুক।\n২০১৯ সালের সাহিত্যে নোবেলজয়ী ৭৬ বছর বয়সী অস্ট্রিয়ান নাট্যকার ও ঔপন্যাসিক পিটার হ্যান্দকের জন্ম ১৯৪২ সালে। উপন্যাস ও নাটক লেখার পাশাপাশি অনুবাদক হিসেবেও খ্যাতি রয়েছে এই নোবেল জয়ীর। পাশাপাশি মুসলিমবিদ্বেষী হিসেবে কুখ্যাতিও রয়েছে তার।\nএবারই প্রথম সাহিত্যে আগের বারেরটাসহ ২ বছরের নোবেল একসঙ্গে ঘোষণা করা হলো। শুধু তা নয়, এবারই প্রথম এ বিভাগে নোবেল ঘোষণার আগে নির্ধারিত দিনণের ব্যাপারেও জানানো হয়। বিতর্কের কারণে গত বছর এ বিভাগে পুরস্কার স্থগিত রাখা হয়।\n২০১৮ সালের জন্য নোবেল জয়ী পোলিশ লেখক ওলগা তুকারজুক গত বছর তার ‘ফাইটস’ উপন্যাসের জন্য সাহিত্যের আরেক মর্যাদাপূর্ণ পুরস্কার ম্যান বুকার জিতেছিলেন। পোল্যান্ডে ১৯৬২ সালে তার জন্ম। ৫৭ বছর বয়সী লেখিকা ওলগা পোলিশ সাহিত্যের বর্তমান প্রজন্মের ঔপন্যাসিকদের মধ্যে প্রথম সারির একজন।\n২০১৯ সালের শান্তিতে নোবেল পুরস্কার বিজয়ী হয়েছেন ইথিওপিয়ার প্রধানমন্ত্রী আবি আহমেদ আলী। শান্তি প্রতিষ্ঠা ও আন্তর্জাতিক অঙ্গনে সহযোগিতামূলক অবদানের জন্য তাকে এই পুরস্কার দেয়া হয়েছে।\nশান্তি ও আন্তর্জাতিক সহযোগিতা অর্জনে তার ঐকান্তিক প্রচেষ্টা ছাড়াও প্রতিবেশী দেশ ইরিত্রিয়ার সঙ্গে ২০ বছর ধরে চলা সীমান্ত সংঘাত নিরসনে তার নিষ্পত্তিমূলক উদ্যোগের জন্য তাকে এবার নোবেল শান্তি পুরস্কারের জন্য মনোনীত করা হয়। ইথিওপিয়া ছাড়াও আফ্রিকার পূর্ব ও উত্তর-পূর্ব অঞ্চলে শান্তি এবং এ ল্েয সমন্বয় সাধনের জন্য যারা নিরলস কাজ করেছেন, তাদের অংশীদারিমূলক অবদানের স্বীকৃতিস্বরূপও এ পুরস্কারটি প্রদান করা হলো বলে জানায় নরওয়েজিয়ান নোবেল কমিটি।\nনোবেল পাওয়ার ঘোষণা শোনার পর উচ্ছ্বসিত ও বিনম্র আবি আহমেদ নোবেল কমিটিকে টেলিফোন করে বলেন, আপনাদের অনেক ধন্যবাদ। এই পুরস্কার আফ্রিকা, ইথিওপিয়াকে দেয়া হয়েছে। আমি কল্পনা করতে পারছি, এই পুরস্কারকে ইতিবাচকভাবে নিয়ে আফ্রিকান নেতারা শান্তি প্রতিষ্ঠায় নিজেদের আরো গভীরভাবে নিয়োজিত করবেন।\nআগামী ১০ ডিসেম্বর আলফ্রেড নোবেলের মৃত্যুবার্ষিকীতে শান্তিতে নোবেল বিজয়ীকে সোনার মেডেল, নোবেল ডিপ্লোমা এবং ৯০ লাখ সুইডিশ ক্রোনার হিসেবে দেয়া হবে।\n১৪ অক্টোবর সোমবার বাংলাদেশ সময় বিকেল পৌনে ৪টায় ঘোষণা করা হয় অর্থনীতিতে নোবেল বিজয়ীর নাম। স্বদেশ খবর ১৩ অক্টোবর রবিবার রাতে প্রেসে যাওয়ার কারণে অর্থনীতিতে নোবেল বিজয়ীর নামটি মুদ্রণ করা গেল না।


নানা আয়োজনে সারাদেশে নববর্ষ বরণ - The Daily Ajkerprottasha\nপ্রত্যাশা ডেস্ক : রাজধানী ঢাকাসহ দেশের বিভিন্ন জায়গায় কড়া নিরাপত্তা ব্যবস্থার মধ্য দিয়ে নানা আয়োজনে গত রোববার বরণ করে নেওয়া হয়েছে বাংলা নববর্ষের প্রথম দিনটিকে। ‘মস্তক তুলিতে দাও অনন্ত আকাশে’ -প্রতিপাদ্যকে সামনে রেখে ঢাকা বিশ্ববিদ্যালয়ে বের হয় মঙ্গল শোভাযাত্রা, যাতে অংশ নেয় নানা সাজে সজ্জিত নারী-পুরুষ ও শিশুরা। ঢাকা বিশ্ববিদ্যালয়ের উপাচার্য মঙ্গল শোভাযাত্রার উদ্বোধনের পর শিক্ষক, শিক্ষার্থীসহ অসংখ্য মানুষের অংশগ্রহণের মধ্য দিয়ে চারুকলা থেকে বের হয়ে শাহবাগ শিশুপার্ক ঘুরে এসে টিএসসি হয়ে আবার চারুকলায় গিয়ে শেষ হয় এই শোভাযাত্রা। বাংলাদেশের এই মঙ্গল শোভাযাত্রা ইতোমধ্যেই ইউনেস্কোর বিশ্ব ঐতিহ্যের স্বীকৃতি পেয়েছে। তবে এবারের শোভাযাত্রার সামনে র‌্যাবের গাড়ি বহর ছাড়াও পুলিশ ও স্কাউট দলের সদস্যরা ঘিরে রাখায় মানুষের স্বতঃস্ফূর্ত অংশগ্রহণের সুযোগও ছিলো কম। মুখোশে রাজা-রাণীর পেছনে গাছের চূড়ায় পাখি আর পাখির ছানা আর প্যাঁচা এবং তাদের অনুসরণ করে হরিণ, বাঘ, বকসহ নানা কিছু ছিলো এই শোভাযাত্রায়। ওদিকে রমনার বটমূলেও যথারীতি ছিলো ছায়ানটের বর্ষবরণের ঐতিহ্যময় আয়োজন। ‘অনাচারের বিরুদ্ধে জাগ্রত হোক শুভবোধ’- এ প্রতিপাদ্যে ছায়ানটের এ আয়োজন শুরু হয় ভোর ছয়টায় এবং বরাবরের মতোই অসংখ্য মানুষ এ আয়োজন দেখতে সমবেত হয়েছিলো রমনায়।\nএদিকে, প্রধানমন্ত্রী শেখ হাসিনা গত রোববার সকালে তাঁর সরকারি বাসভবন গণভবনে দল এবং বিভিন্ন সহযোগী সংগঠনের নেতা-কর্মীদের সঙ্গে নববর্ষের শুভেচ্ছা বিনিময় করেন। এসময় প্রধানমন্ত্রী দেশবাসীকে নববর্ষের শুভেচ্ছা জানিয়ে মুক্তিযুদ্ধের চেতনায় ঐক্যবদ্ধভাবে ক্ষুধা ও দারিদ্র্যমুক্ত উন্নত-সমৃদ্ধ সোনার বাংলাদেশ গড়ে তোলার জন্য কাজ করে যাওয়ার আহ্বান জানান। প্রধানমন্ত্রী বলেন, আমরা আমাদের সকল কর্মের মধ্যদিয়ে দেশ ও জাতির কল্যাণ করে যাবো। বাংলাদেশ হবে ক্ষুধামুক্ত, দারিদ্র্যমুক্ত সোনার বাংলাদেশ। যে বাংলাদেশের স্বপ্ন জাতির পিতা বঙ্গবন্ধু শেখ মুজিব দেখেছিলেন। আর সেই বাংলাদেশ গড়ার লক্ষ্যে আমি সমগ্র জাতিকে ঐক্যবদ্ধ হয়ে কাজ করার আহবান জানাচ্ছি।\nঅন্যদিকে, রাষ্ট্রপতি মো. আবদুল হামিদ বাংলা নববর্ষ ১৪২৬ উপলক্ষে গত রোববার ঢাকা সেনানিবাসের কুর্মিটোলা গালফ ক্লাবে আয়োজিত পহেলা বৈশাখ উদযাপন অনুষ্ঠানে যোগ দেন। রাষ্ট্রপ্রধান সশস্ত্র বাহিনীর সিনিয়র কর্মকর্তা ও তাদের পরিবাররের সদস্যদের সঙ্গে পহেলা বৈশাখের শুভেচ্ছা বিনিময় করেন। এ সময় রাষ্ট্রপতির সঙ্গে তাঁর পতœী রাশিদা খানম, পুত্র রেজোয়ান আহমেদ তৌফিক এমপি এবং বঙ্গভবনের কর্মকর্তারাসহ পরিবারের সদস্যরা ছিলেন। বাংলাদেশ সেনাবাহিনীর তত্ত্বাবধানে ঢাকা লেডিস ক্লাব এ অনুষ্ঠানের আয়োজন করে। সন্ধ্যায় গলফ ক্লাবে পৌঁছলে প্রধানমন্ত্রীর প্রতিরক্ষা ও নিরাপত্তা উপদেষ্টা মেজর জেনারেল (অব.) তারিক আহমেদ সিদ্দিক এবং সেনাবাহিনী প্রধান জেনারেল আজিজ আহমেদ রাষ্ট্রপতিকে স্বাগত জানান। নৌবাহিনী প্রধান এডমিরাল এ এম এম এম আওরঙ্গজেব চৌধুরী এবং ঊর্ধ্বতন সামরিক ও বেসামরিক কর্মকর্তারা এ সময় উপস্থিত ছিলেন। সাংস্কৃতিক অনুষ্ঠান শেষে রাষ্ট্রপতি হামিদ সশস্ত্র বাহিনীর পারফর্মার ও তাদের পরিবারের সদস্যদের সঙ্গে ফটো সেশনে অংশ নেন। রাষ্ট্রপতি ও অন্যান্য আমন্ত্রিত অতিথিরা নৈশভোজে যোগ দেন।\nএদিকে, ভুটানের সফররত প্রধানমন্ত্রী ডা. লোটে শেরিংও গত রোববার রাজধানীতে পহেলা বৈশাখের অনুষ্ঠানে যোগ দেন। তিনি সকালে বাংলা নববর্ষের প্রথম দিন বঙ্গবন্ধু আন্তর্জাতিক সম্মেলন কেন্দ্রে সাংস্কৃতিক সংগঠন সুরের ধারা ও চ্যানেল আই টেলিভিশন চ্যানেলের যৌথ আয়োজনে নববর্ষ অনুষ্ঠানে যোগ দেন। ভুটানের প্রধানমন্ত্রীর সঙ্গে ছিলেন বাংলাদেশ জাতীয় সংসদের স্পিকার ড. শিরীন শারমিন চৌধুরী ও পররাষ্ট্রমন্ত্রী ড. এ কে আবদুল মোমেন। লোটে শেরিং আন্তর্জাতিক খ্যাতি সম্পন্ন শিল্পী রেজওয়ানা চৌধুরী বন্যার পরিবেশনায় মুগ্ধ হন। শেরিং নেপালী ভাষার একটি গানসহ বিভিন্ন সঙ্গীত উপভোগ করে অনুষ্ঠানে উপস্থিত দর্শকদের অভিনন্দন জানান। তিনি বাঙালির বৃহত্তম উৎসব পহেলা বৈশাখের অনুষ্ঠানে যোগ দিতে পেরে তাঁর সন্তোষের কথা প্রকাশ করে বাংলা ভাষায় বলেন, আমি আমার অন্তরের অন্তস্থল থেকে শুভ নববর্ষে আপনাদের শুভেচ্ছা জানাচ্ছি। এছাড়া, রাজধানীর পাশাপাশি দেশের অধিকাংশ জায়গায় উৎসবমূখর পরিবেশে নানা আয়োজনে নববর্ষকে স্বাগত জানায় মানুষ।\nTags: সারাদেশে নববর্ষ বরণ\nPrevious ২৩ এপ্রিল থেকে ভোটার তালিকা হালনাগাদে তথ্য সংগ্রহ শুরু\nNext ফের পাটকল শ্রমিকদের ধর্মঘট, খুলনার পথে ট্রেন বন্ধ


'ঈদের পর শিক্ষাপ্রতিষ্ঠান খোলার সিদ্ধান্ত হয়নি, গুজব ছড়ালে ব্যবস্থা' • BANGLADESHPAPER.COM\nবাংলাদেশ ৮ই আগস্ট, ২০২০ ইং । ২৪শে শ্রাবণ, ১৪২৭ বঙ্গাব্দ ।\nসংবাদটি পড়েছেনঃ ২৯২\nপ্রকাশিত: ১২:১৩ পূর্বাহ্ণ, জুলাই ২৪, ২০২০\nশিক্ষামন্ত্রী ডা. দীপু মনি বলেছেন, শিক্ষাসংক্রান্ত কোনো বিষয়ে গুজব ছড়ানো হলে বা গুজব ছড়ানোর চেষ্টা করা হলে আইনগত ব্যবস্থা নেওয়া হবে। করোনার বিস্তার রোধ ও শিক্ষার্থীদের নিরাপত্তায় শিক্ষাপ্রতিষ্ঠান ছুটি রয়েছে আগামী ৬ আগস্ট পর্যন্ত। শিক্ষাপ্রতিষ্ঠান খোলার বিষয়ে কোনো সিদ্ধান্ত নেওয়া হলে আনুষ্ঠানিকভাবে বা বিজ্ঞপ্তি দিয়ে বিস্তারিত জানানো হবে।\nআজ বৃহস্পতিবার শিক্ষা মন্ত্রণালয় থেকে পাঠানো এক বিজ্ঞপ্তিতে তিনি এ কথা বলেন।\n‘বাংলাদেশ জাতীয় শিক্ষা বোর্ড’ নামে একটি ফেসবুক পেজের মাধ্যমে প্রচার করা হচ্ছে- ‘ঈদের পর সামাজিক দূরত্ব বজায় রেখে শিক্ষাপ্রতিষ্ঠান খোলার সিদ্ধান্ত নিচ্ছে সরকার।’ এ বিষয়টি গুজব বলে বুধবার (২২ জুলাই) বিজ্ঞপ্তি দিয়ে জানিয়েছে শিক্ষা মন্ত্রণালয়।\nশিক্ষামন্ত্রী বলেন, সম্প্রতি লক্ষ করা যাচ্ছে, সামাজিক যোগাযোগ মাধ্যমে এক শ্রেণির মানুষ শিক্ষাসংক্রান্ত বিভিন্ন বিষয়ে মিথ্য প্রচারণা চালিয়ে যাচ্ছেন। ঈদের পর শিক্ষাপ্রতিষ্ঠান খুলে দেওয়ার বিষয়ে আমরা এখনো কোনো সিদ্ধান্ত নিইনি। অথচ আমাদের নাম দিয়ে কখনো জাতীয় শিক্ষা বোর্ড নামে প্রচারণা চালানো হচ্ছে। প্রকৃতপক্ষে জাতীয় শিক্ষা বোর্ড নামে কোনো শিক্ষা বোর্ড নেই।\nতিনি বলেন, মাঠ পর্যায়ের কর্মকর্তা, শিক্ষক ও অভিভাবকদের এ বিষয়ে সচেতন থাকতে অনুরোধ জানাচ্ছি। যখন সময় হবে আমরা গণমাধ্যমের সাহায্যে জানিয়ে দেব, কখন শিক্ষাপ্রতিষ্ঠান খোলা হবে, কখন পরীক্ষা নেওয়া হবে।\nজেলা প্রশাসন, আইন-শৃঙ্খলা রক্ষাকারী বাহিনী ও র‍্যাবকে এসংক্রান্ত গুজব ও মিথ্যা প্রচারণাকারীদের বিরুদ্ধে ব্যবস্থা নেওয়ার আহ্বান জানান শিক্ষামন্ত্রী।\nএখনও শিক্ষকতায় আছি, এটা আমার জীবনের পরম পাওয়া-ড.অনুপম সেন\nছাত্রলীগ নেতা ইমনকে কুপিয়ে জখম, মৃত্যুর সঙ্গে লড়ছেন\nষড়যন্ত্রের শিকার মহেশখালী সহকারী রেঞ্জ কর্মকর্তা ইউসুফ উদ্দীনের মৃত্যু।\nসিনহা হত্যা: ওসি প্রদীপ গ্রেপ্তার হলেন যেভাবে\nমহেশখালীতে রেঞ্জার খুনের সাঁড়াশি অভিযানে গ্রেফতার ১২!\nকক্সবাজার জেলার রেডজোন এলাকায় সাধারণ ছুটি ঘোষণা\nপুলিশ জনগণের বন্ধু কথাটি মিথ্যে প্রমানে ব্যস্ত আইসি সিদ্ধার্থ\nকক্সবাজার পৌর এলাকা শুক্রবার রাত থেকে ১৫ দিন লকডাউন থাকবে\nচেয়ারম্যান নূর হোসেনকে ফাঁসাতে উল্টো মামলা, প্রত্যাহার দাবি\nমুজিববর্ষ উপলক্ষে কক্সবাজার সরকারি কলেজ ছাত্রলীগের বৃক্ষরোপণ কর্মসূচি\nবইয়ের বদলে প্লেকার্ড;অনিশ্চিত ভবিষ্যৎ শিক্ষার্থীদের\n“কক্সবাজার জেলা শিক্ষানবিশ আইনজীবী পরিষদ অনুমোদন”\nঅতিরিক্ত বেতন, ছাত্রছাত্রীদের অসহায়ত্ব\nকরোনাভাইরাস: সব শিক্ষাপ্রতিষ্ঠান বন্ধ ঘোষণা\nকরোনা: অনির্দিষ্টকালের জন্য ক্লাসে না যাওয়ার সিদ্ধান্ত বুয়েট শিক্ষার্থীদের\nমধ্যরাতে ছাত্রলীগের দু’গ্রুপে সশস্ত্র সংঘর্ষ, আহত অর্ধশত\nসেপ্টেম্বরে স্কুল খুললে, ডিসেম্বরেই সমাপনী পরীক্ষা


যুবরাজের পরই দ্রুততম ফিফটি মানরোর | দৈনিক গৌড় বাংলা\nHome খেলাধুলা ক্রিকেট যুবরাজের পরই দ্রুততম ফিফটি মানরোর\nআন্তর্জাতিক ক্রিকেটে দ্বিতীয় দ্রুততম অর্ধশতকের কীর্তি গড়েছেন কলিন মানরো। শ্রীলঙ্কার বিপক্ষে দ্বিতীয় টি-টোয়েন্টিতে ১৪ বলে পঞ্চাশ ছুঁয়েছেন নিউ জিল্যান্ডের এই ব্যাটসম্যান! ২০০৭ বিশ্বকাপে ইংল্যান্ডের বিপক্ষে ১২ বলে অর্ধশতক করেছিলেন যুবরাজ সিং। ডারবানের সেই ইনিংসে স্টুয়ার্ট ব্রডকে মেরেছিলেন ওভারে ছয়টি ছক্কা। টি-টোয়েন্টিতে তো বটেই, তিন সংস্করণ মিলিয়েই দ্রুততম অর্ধশতকের রেকর্ড সেটি। রেকর্ডটি টিকে আছে এখনও। বরং ধরাছোঁয়ার বাইরে থাকা রেকর্ডগুলোরই একটি মানা হয় এটিকে। তবে গতকাল রোববার মানরো দেখিয়ে দিলেন, এই রেকর্ড ভাঙাও খুব অসম্ভব নয়। তিনি তো খুব কাছেই গিয়েছিলেন! অকল্যান্ডে ১৪৩ রান তাড়ায় প্রথমে একটি রেকর্ড গড়েছিলেন মার্টিন গাপটিল। ১৯ বলে অর্ধশতক করে গড়েছিলেন টি-টোয়েন্টিতে নিউ জিল্যান্ডের কোনো ব্যাটসম্যানের দ্রুততম অর্ধশতকের রেকর্ড। গাপটিলের রেকর্ডটি পরে হয়ত গড়ে ফেলল সবচেয়ে ক্ষণস্থায়ী রেকর্ডের রেকর্ডও! মিনিট বিশেক পরেই ১৪ বলে অর্ধশতক করলেন মানরো।\nযুবরাজের রেকর্ড গড়া ইনিংসেও ১৬ বলে ৫৮ রানের পথে ছিল ৭টি ছক্কা। আন্তজাতিক ও স্বীকৃত ঘরোয়া ক্রিকেট মিলিয়ে যুবরাজের সেই রেকর্ডের সবচেয়ে কাছাকাছি গিয়েছিলেন মার্কাস ট্রেসকোথিক। ২০১০ সালে ইংল্যান্ডের ফ্রেন্ডস প্রভিডেন্ট টি-টোয়েন্টিতে সমারসেটের হয়ে হ্যাম্পশায়ারের বিপক্ষে বাঁহাতি ওপেনার ফিফটি করেছিলেন ১৩ বলে। গতকাল রোববার মানরো-গাপটিলের ঝড়ো ব্যাটিংয়ে শ্রীলঙ্কাকে ৯ উইকেট হারিয়েছে নিউ জিল্যান্ড। সিরিজ জিতেছে ২-০ ব্যবধানে।


চাঁপাইনবাবগঞ্জে ধান বোঝাই ট্রলি উল্টে ৯ জনের মৃত্যু - Sokalersomoy চাঁপাইনবাবগঞ্জে ধান বোঝাই ট্রলি উল্টে ৯ জনের মৃত্যু - Sokalersomoy\nচাঁপাইনবাবগঞ্জে ধান বোঝাই ট্রলি উল্টে ৯ জনের মৃত্যু\nসকালের-সময় রিপোর্ট ১৯ নভেম্বর, ২০২০ ১১:৪৬ : পূর্বাহ্ণ\nচাঁপাইনবাবগঞ্জে ধান বোঝাই ট্রলি উল্টে যাওয়ার ঘটনায় নিহতের সংখ্যা বেড়ে ৯ জনে দাঁড়িয়েছে। ওই ঘটনায় আহত হয়ে চিকিৎসাধীন আছেন আরো চারজন। তাদের অবস্থাও আশঙ্কাজনক।\nবৃহস্পতিবার (১৯ নভেম্বর) ভোর সাড়ে ৪টার দিকে জেলার শিবগঞ্জ উপজেলার দাইপুকুরিয়া ইউনিয়নের সোনাপুর-বারিকবাজার এলাকায় এ দুর্ঘটনা ঘটে।\nনিহতদের মধ্যে এখন পর্যন্ত পাঁচজনের নাম-পরিচয় জানা গেছে। তারা হলেন- উপজেলার শাহবাজপুর ইউনিয়নের বালিয়াদিঘী গ্রামের মো. এরফান আলীর ছেলে বাবু, একই এলাকার শেখ মোহাম্মদের ছেলে তাজেমুল হক ও তার ছেলে মিঠুন, মো. কাবিল উদ্দিনের ছেলে মো. কারিম, আমানুলের ছেলে মিলু।\nপুলিশ ও স্থানীয়রা জানায়, বরেন্দ্র অঞ্চল থেকে ধান কেটে ১২ জন কৃষক ট্রলিযোগে বাড়ি ফিরছিল। পথে ভোর সাড়ে ৪টার দিকে সোনাপুর-বারিকবাজার এলাকায় পৌঁছালে ভাঙ্গাব্রিজে ট্রলিটি নিয়ন্ত্রণ হারিয়ে সড়কের পাশের খালে পড়ে যায়। এতে ঘটনাস্থলেই সাতজন কৃষকের মৃত্যু হয়।\nএদিকে, দুর্ঘটনার খবর পেয়ে পুলিশ নিহতদের লাশ উদ্ধারসহ আহতদের উদ্ধার করে উপজেলা স্বাস্থ্য কমপ্লেক্সে ভর্তি করে। পরে চিকিৎসাধীন অবস্থায় দুইজনের মৃত্যু হয়।\nবাংলাদেশ জার্নালকে এ তথ্যের সত্যতা নিশ্চিত করেছেন শিবগঞ্জ থানার ভারপ্রাপ্ত কর্মকর্তা (ওসি) মো. ফরিদ হোসেন। তিনি বলেন, ‘বরেন্দ্র অঞ্চল থেকে ধান নিয়ে ১২ জন কৃষক ট্রলিযোগে বাড়ি ফেরার পথে এ দুর্ঘটনা ঘটে।


তিনি তোমার উপর কিতাব নাযিল করেছেন যথাযথভাবে, এর পূর্বে যা এসেছে তার সত্যায়নকারী হিসেবে এবং নাযিল করেছেন তাওরাত ও ইনজীল।\nতিনিই তোমার উপর কিতাব নাযিল করেছেন, তার মধ্যে আছে মুহকাম আয়াতসমূহ। সেগুলো কিতাবের মূল, আর অন্যগুলো মুতাশাবিহ। ফলে যাদের অন্তরে রয়েছে সত্যবিমুখ প্রবণতা, তারা ফিতনার উদ্দেশ্যে এবং ভুল ব্যাখ্যার অনুসন্ধানে মুতাশাবিহ্ আয়াতগুলোর পেছনে লেগে থাকে। অথচ আল্লাহ ছাড়া কেউ এর ব্যাখ্যা জানে না। আর যারা জ্ঞানে পরিপক্ক, তারা বলে, আমরা এগুলোর প্রতি ঈমান আনলাম, সবগুলো আমাদের রবের পক্ষ থেকে। আর বিবেক সম্পন্নরাই উপদেশ গ্রহণ করে।\nহে আমাদের রব, নিশ্চয় আপনি মানুষকে সমবেত করবেন এমন একদিন, যাতে কোন সন্দেহ নেই। নিশ্চয় আল্লাহ প্রতিশ্রুতি ভঙ্গ করেন না।\nফির‘আউন সম্প্রদায় ও তাদের পূর্বের লোকদের স্বভাবের ন্যায়, তারা আমার আয়াতসমূহ অস্বীকার করেছে। ফলে তাদের পাপের কারণে আল্লাহ তাদরেকে পাকড়াও করেছেন। আর আল্লাহ শাস্তি দানে কঠোর।\nতুমি কাফিরদেরকে বল, ‘তোমরা অচিরেই পরাজিত হবে এবং তোমাদেরকে জাহান্নামের দিকে সমবেত করা হবে। আর সেটি কতইনা নিকৃষ্ট আবাসস্থল’!\nনিশ্চয় তোমাদের জন্য নিদর্শন রয়েছে দু’টি দলের মধ্যে, যারা পরস্পর মুখোমুখি হয়েছিল। একটি দল লড়াই করছিল আল্লাহর পথে এবং অপর দলটি কাফির। তারা বাহ্যিক দৃষ্টিতে তাদেরকে ওদের দ্বিগুণ দেখছিল। আর আল্লাহ নিজ সাহায্য দ্বারা যাকে চান শক্তিশালী করেন। নিশ্চয় এতে রয়েছে চক্ষুষ্মানদের জন্য শিক্ষা।\nমানুষের জন্য সুশোভিত করা হয়েছে প্রবৃত্তির ভালবাসা- নারী, সন্তানাদি, রাশি রাশি সোনা-রূপা, চিহ্নত ঘোড়া, গবাদি পশু ও শস্যক্ষেত। এগুলো দুনিয়ার জীবনের ভোগসামগ্রী। আর আল্লাহ, তাঁর নিকট রয়েছে উত্তম প্রত্যাবর্তনস্থল।\nবল, ‘আমি কি তোমাদেরকে এর চেয়েও উত্তম বস্তুর সংবাদ দেব? যারা তাকওয়া অর্জন করে, তাদের জন্য রয়েছে তাদের রবের নিকট জান্নাত, যার তলদেশ দিয়ে প্রবাহিত হয় নহরসমূহ। সেখানে তারা স্থায়ী হবে। আর পবিত্র স্ত্রীগণ ও আল্লাহর পক্ষ থেকে সন্তুষ্টি’। আর আল্লাহ বান্দাদের সম্পর্কে সম্যক দ্রষ্টা।\nযারা বলে, ‘হে আমাদের রব, নিশ্চয় আমরা ঈমান আনলাম। অতএব, আমাদের পাপসমূহ ক্ষমা করুন এবং আমাদেরকে আগুনের আযাব থেকে রক্ষা করুন’।\nযদি তারা তোমার সাথে বিতর্ক করে, তবে তুমি বল, ‘আমি আল্লাহর নিকট আত্মসমর্পণ করলাম এবং আমার অনুসারীরাও’। আর যাদেরকে কিতাব দেয়া হয়েছে তাদেরকে এবং নিরক্ষরদেরকে বল, ‘তোমরা কি ইসলাম গ্রহণ করেছ’? তখন যদি তারা ইসলাম গ্রহণ করে, তাহলে তারা অবশ্যই হিদায়াতপ্রাপ্ত হবে। আর যদি ফিরে যায়, তাহলে তোমার দায়িত্ব শুধু পৌঁছিয়ে দেয়া। আর আল্লাহ বান্দাদের সম্পর্কে সম্যক দ্রষ্টা।\nতুমি কি তাদের প্রতি লক্ষ্য করনি? যাদেরকে কিতাবের অংশবিশেষ দেয়া হয়েছে, তাদেরকে আল্লাহর কিতাবের দিকে আহবান করা হচ্ছে, যাতে তা তাদের মধ্যে মীমাংসা করে। অতঃপর তাদের একদল ফিরে যাচ্ছে বিমুখ হয়ে।\nএর কারণ হল, তারা বলে, ‘গুটি কয়েকদিন ছাড়া আগুন আমাদেরকে কখনই স্পর্শ করবে না’। আর তারা যা মিথ্যা রচনা করত, তা তাদেরকে তাদের দীনের ব্যাপারে প্রতারিত করেছে।\nবল, ‘হে আল্লাহ, রাজত্বের মালিক, আপনি যাকে চান রাজত্ব দান করেন, আর যার থেকে চান রাজত্ব কেড়ে নেন এবং আপনি যাকে চান সম্মান দান করেন। আর যাকে চান অপমানিত করেন, আপনার হাতেই কল্যাণ। নিশ্চয় আপনি সব কিছুর উপর ক্ষমতাবান’।\n‘আপনি রাতকে দিনের মধ্যে প্রবেশ করান এবং দিনকে রাতের মধ্যে প্রবেশ করান। আর মৃত থেকে জীবিতকে বের করেন এবং জীবিত থেকে মৃতকে বের করেন। আর যাকে চান বিনা হিসাবে রিয্ক দান করেন’।\nবল, ‘তোমরা যদি তোমাদের অন্তরসমূহে যা আছে তা গোপন কর অথবা প্রকাশ কর, আল্লাহ তা জানেন। আর আসমানসমূহে যা কিছু আছে ও যমীনে যা আছে, তাও তিনি জানেন। আল্লাহ সব কিছুর উপর ক্ষমতাবান’।\nবল, ‘যদি তোমরা আল্লাহকে ভালবাস, তাহলে আমার অনুসরণ কর, আল্লাহ তোমাদেরকে ভালবাসবেন এবং তোমাদের পাপসমূহ ক্ষমা করে দেবেন। আর আল্লাহ অত্যন্ত ক্ষমাশীল, পরম দয়ালু’।\nবল, ‘তোমরা আল্লাহ ও তাঁর রাসূলের আনুগত্য কর’। তারপর যদি তারা মুখ ফিরিয়ে নেয়, তবে নিশ্চয়ই আল্লাহ কাফিরদেরকে ভালবাসেন না।\nনিশ্চয়ই আল্লাহ আদম, নূহ ও ইবরাহীমের পরিবারকে এবং ইমরানের পরিবারকে সৃষ্টিজগতের উপর মনোনীত করেছেন।\nযখন ইমরানের স্ত্রী বলেছিল, ‘হে আমার রব, আমার গর্ভে যা আছে, নিশ্চয় আমি তা খালেসভাবে আপনার জন্য মানত করলাম। অতএব, আপনি আমার পক্ষ থেকে তা কবুল করুন। নিশ্চয় আপনি শ্রবণকারী, সর্বজ্ঞ’।\nঅতঃপর সে যখন তা প্রসব করল, বলল, ‘হে আমার রব, নিশ্চয় আমি তা প্রসব করেছি কন্যারূপে’। আর আল্লাহই ভাল জানেন সে যা প্রসব করেছে তা সম্পর্কে। ‘আর পুত্র সন্তান কন্যা সন্তানের মত নয় এবং নিশ্চয় আমি তার নাম রেখেছি মারইয়াম। আর নিশ্চয় আমি তাকে ও তার সন্তানদেরকে বিতাড়িত শয়তান থেকে আপনার আশ্রয় দিচ্ছি’।\nঅতঃপর তার রব তাকে উত্তমভাবে কবুল করলেন এবং তাকে উত্তমভাবে গড়ে তুললেন। আর তাকে যাকারিয়্যার দায়িত্বে দিলেন। যখনই যাকারিয়্যা তার কাছে তার কক্ষে প্রবেশ করত, তখনই তার নিকট খাদ্যসামগ্রী পেত। সে বলত, ‘হে মারইয়াম, কোথা থেকে তোমার জন্য এটি’? সে বলত, ‘এটি আল্লাহর পক্ষ থেকে। নিশ্চয় আল্লাহ যাকে চান বিনা হিসাবে রিয্ক দান করেন’।\nসেখানে যাকারিয়্যা তার রবের কাছে প্রার্থনা করেছিল, সে বলল, ‘হে আমর রব, আমাকে আপনার পক্ষ থেকে উত্তম সন্তান দান করুন। নিশ্চয় আপনি প্রার্থনা শ্রবণকারী’।\nঅতঃপর ফেরেশতারা তাকে ডেকে বলল, সে যখন কক্ষে দাঁড়িয়ে সালাত আদায় করছিল, ‘নিশ্চয় আল্লাহ তোমাকে ইয়াহইয়া সম্পর্কে সুসংবাদ দিচ্ছেন, যে হবে আল্লাহর পক্ষ থেকে বাণীর সত্যায়নকারী, নেতা ও নারী সম্ভোগমুক্ত এবং নেককারদের মধ্য থেকে একজন নবী’।\nসে বলল, ‘হে আমার রব, কীভাবে আমার পুত্র হবে? অথচ আমার তো বার্ধক্য এসে গিয়েছে, আর আমার স্ত্রী বন্ধা’। তিনি বললেন, ‘এভাবেই আল্লাহ যা ইচ্ছা তা করেন’।\nসে বলল, ‘হে আমার রব, আমাকে দেন একটি নিদর্শন’। তিনি বললেন, ‘তোমার নিদর্শন হল, তুমি তিন দিন পর্যন্ত মানুষের সাথে ইশারা ছাড়া কথা বলবে না। আর তোমার রবকে অধিক স্মরণ কর এবং সকাল-সন্ধ্যা তার তাসবীহ পাঠ কর’।\nআর স্মরণ কর, যখন ফেরেশতারা বলল, ‘হে মারইয়াম, নিশ্চয় আল্লাহ তোমাকে মনোনীত করেছেন ও পবিত্র করেছেন এবং নির্বাচিত করেছেন তোমাকে বিশ্বজগতের নারীদের উপর’ ।\n‘হে মারইয়াম, তোমার রবের জন্য অনুগত হও। আর সিজদা কর এবং রুকূকারীদের সাথে রুকূ কর’।\nস্মরণ কর, যখন ফেরেশতারা বলল, ‘হে মারইয়াম, নিশ্চয় আল্লাহ তোমাকে তাঁর পক্ষ থেকে একটি কালেমার সুসংবাদ দিচ্ছেন, যার নাম মসীহ ঈসা ইবনে মারইয়াম, যে দুনিয়া ও আখিরাতে সম্মানিত এবং নৈকট্যপ্রাপ্তদের অন্তর্ভুক্ত’।\nমারইয়াম বলল, ‘হে আমার রব, কিভাবে আমার সন্তান হবে? অথচ কোন মানুষ আমাকে স্পর্শ করেনি’! আল্লাহ বললেন, ‘এভাবেই’ আল্লাহ যা চান সৃষ্টি করেন। তিনি যখন কোন বিষয়ের সিদ্ধান্ত নেন, তখন তাকে শুধু বলেন, ‘হও’। ফলে তা হয়ে যায়।\n‘আর তিনি তাকে কিতাব, হিকমাত, তাওরাত ও ইনজীল শিক্ষা দেবেন’।\nআর বনী ইসরাঈলদের রাসূল বানাবেন (সে বলবে) ‘নিশ্চয় আমি তোমাদের নিকট তোমাদের রবের পক্ষ থেকে নিদর্শন নিয়ে এসেছি যে, অবশ্যই আমি তোমাদের জন্য কাদামাটি দিয়ে পাখির আকৃতি বানাব, অতঃপর আমি তাতে ফুঁক দেব। ফলে আল্লাহর হুকুমে সেটি পাখি হয়ে যাবে। আর আমি আল্লাহর হুকুমে জন্মান্ধ ও কুষ্ঠ রুগীকে সুস্থ করব এবং মৃতকে জীবিত করব। আর তোমরা যা আহার কর এবং তোমাদের ঘরে যা জমা করে রাখ তা আমি তোমাদেরকে জানিয়ে দেব। নিশ্চয় এতে তোমাদের জন্য নিদর্শন রয়েছে, যদি তোমরা মুমিন হও’।\n‘আর আমার সামনে পূর্ববর্তী কিতাব তাওরাতের যা রয়েছে তার সত্যায়নকারীরূপে এবং তোমাদের উপর যা হারাম করা হয়েছিল তার কিছু তোমাদের জন্য হালাল করতে এবং আমি তোমাদের নিকট এসেছি তোমাদের রবের পক্ষ থেকে নিদর্শন নিয়ে। অতএব, তোমরা আল্লাহর তাকওয়া অবলম্বন কর এবং আমার আনুগত্য কর’।\n‘নিশ্চয় আল্লাহ আমার রব ও তোমাদের রব। অতএব তোমরা তাঁর ইবাদাত কর। এটি সরল পথ’।\nঅতঃপর যখন ঈসা তাদের পক্ষ হতে কুফরী উপলব্ধি করল, তখন বলল, ‘কে আল্লাহর জন্য আমার সাহায্যকারী হবে’? হাওয়ারীগণ বলল, ‘আমরা আল্লাহর সাহায্যকারী। আমরা আল্লাহর প্রতি ঈমান এনেছি। আর তুমি সাক্ষী থাক যে, নিশ্চয় আমরা মুসলিম’।\nহে আমাদের রব, আপনি যা নাযিল করেছেন তার প্রতি আমরা ঈমান এনেছি এবং আমরা রাসূলের অনুসরণ করেছি। অতএব, আমাদেরকে সাক্ষ্যদাতাদের তালিকাভুক্ত করুন’।\nস্মরণ কর, যখন আল্লাহ বললেন, ‘হে ঈসা, নিশ্চয় আমি তোমাকে পরিগ্রহণ করব, তোমাকে আমার দিকে উঠিয়ে নেব এবং কাফিরদের থেকে তোমাকে পবিত্র করব। আর যারা তোমার আনুগত্য করেছে তাদেরকে কিয়ামত পর্যন্ত অবিশ্বাসীদের উপরে প্রাধান্য দেব। অতঃপর আমার নিকটই তোমাদের প্রত্যাবর্তন হবে। তখন আমি তোমাদের মধ্যে মীমাংসা করে দেব, যে ব্যাপারে তোমরা মতবিরোধ করতে’ ।\nনিশ্চয় আল্লাহর নিকট ঈসার দৃষ্টান্ত আদমের মত, তিনি তাকে মাটি দ্বারা সৃষ্টি করেছেন। অতঃপর তাকে বললেন, ‘হও’, ফলে সে হয়ে গেল।\nঅতঃপর তোমার নিকট জ্ঞান আসার পর যে তোমার সাথে এ বিষয়ে ঝগড়া করে, তবে তুমি তাকে বল, ‘এস আমরা ডেকে নেই আমাদের সন্তানদেরকে ও তোমাদের সন্তানদেরকে। আর আমাদের নারীদেরকে ও তোমাদের নারীদেরকে এবং আমাদের নিজদেরকে ও তোমাদের নিজদেরকে, তারপর আমরা বিনীত প্রার্থনা করি, ‘মিথ্যাবাদীদের উপর আল্লাহর লা’নত করি’।\nবল, ‘হে কিতাবীগণ, তোমরা এমন কথার দিকে আস, যেটি আমাদের মধ্যে ও তোমাদের মধ্যে সমান যে, আমরা একমাত্র আল্লাহ ছাড়া কারো ইবাদাত না করি। আর তার সাথে কোন কিছুকে শরীক না করি এবং আমাদের কেউ কাউকে আল্লাহ ছাড়া রব হিসাবে গ্রহণ না করি’। তারপর যদি তারা বিমুখ হয় তবে বল, ‘তোমরা সাক্ষী থাক যে, নিশ্চয় আমরা মুসলিম’।\nনিশ্চয় মানুষের মধ্যে ইবরাহীমের সবচেয়ে নিকটবর্তী তারা, যারা তার অনুসরণ করেছে এবং এই নবী ও মুমিনগণ। আর আল্লাহ মুমিনদের অভিভাবক।\nহে কিতাবীরা, তোমরা কেন আল্লাহর নিদর্শনসমূহের সাথে কুফরী করছ, অথচ তোমরাই তার সাক্ষ্য দিচ্ছ?\nআর কিতাবীদের একদল বলে, ‘মুমিনদের উপর যা নাযিল করা হয়েছে, তোমরা তার প্রতি দিনের প্রথমভাগে ঈমান আন, আর শেষ ভাগে তা কুফরী কর; যাতে তারা ফিরে আসে’।\n‘আর তোমরা কেবল তাদেরকে বিশ্বাস কর, যারা তোমাদের দীনের অনুসরণ করে’। বল, ‘নিশ্চয় আল্লাহর হিদায়াতই হিদায়াত। এটা এ জন্য যে, কোন ব্যক্তিকে দেয়া হবে যেরূপ তোমাদেরকে দেয়া হয়েছে। অথবা তারা তোমাদের রবের নিকট তোমাদের সাথে বিতর্ক করবে’। বল, ‘নিশ্চয় অনুগ্রহ আল্লাহর হাতে, তিনি যাকে চান, তা দান করেন। আর আল্লাহ প্রাচুর্যময়, সর্বজ্ঞ’।\nআর কিতাবীদের মধ্যে এমন ব্যক্তি আছে, যদি তার নিকট তুমি অঢেল সম্পদ আমানত রাখ, তবুও সে তা তোমার নিকট আদায় করে দেবে এবং তাদের মধ্যে এমন ব্যক্তিও আছে, যদি তুমি তার নিকট এক দীনার আমানত রাখ, তবে সর্বোচ্চ তাগাদা ছাড়া সে তা তোমাকে ফেরত দেবে না। এটি এ কারণে যে, তারা বলে, ‘উম্মীদের ব্যাপারে আমাদের উপর কোন পাপ নেই’। আর তারা জেনে-শুনে আল্লাহর প্রতি মিথ্যা বলে।\nহ্যাঁ, অবশ্যই যে নিজ প্রতিশ্রুতি পূর্ণ করে এবং তাকওয়া অবলম্বন করে, তবে নিশ্চয় আল্লাহ মুত্তাকীদেরকে ভালবাসেন।\nতাদের মধ্যে একদল রয়েছে, যারা নিজদের জিহবা দ্বারা বিকৃত করে কিতাব পাঠ করে, যাতে তোমরা সেটা কিতাবের অংশ মনে কর, অথচ সেটি কিতাবের অংশ নয়। তারা বলে, ‘এটি আল্লাহর পক্ষ থেকে’, অথচ তা আল্লাহর পক্ষ থেকে নয়। আর তারা আল্লাহর উপর মিথ্যা বলে, অথচ তারা জানে।\nকোন মানুষের জন্য সংগত নয় যে, আল্লাহ তাকে কিতাব, হিকমাত ও নবুওয়াত দান করার পর সে মানুষকে বলবে, ‘তোমরা আল্লাহকে ছেড়ে আমার বান্দা হয়ে যাও’। বরং সে বলবে, ‘তোমরা রববানী হও। যেহেতু তোমরা কিতাব শিক্ষা দিতে এবং তা অধ্যয়ন করতে’।\nআর স্মরণ কর, যখন আল্লাহ নবীদের অঙ্গীকার নিয়েছেন- আমি তোমাদেরকে যে কিতাব ও হিকমাত দিয়েছি, অতঃপর তোমাদের সাথে যা আছে তা সত্যায়নকারীরূপে একজন রাসূল তোমাদের কাছে আসবে- তখন অবশ্যই তোমরা তার প্রতি ঈমান আনবে এবং তাকে সাহায্য করবে। তিনি বললেন, ‘তোমরা কি স্বীকার করেছ এবং এর উপর আমার প্রতিশ্রুতি গ্রহণ করেছ’? তারা বলল, ‘আমরা স্বীকার করলাম’। আল্লাহ বললেন, ‘তবে তোমরা সাক্ষী থাক এবং আমিও তোমাদের সাথে সাক্ষী রইলাম’।\nবল, ‘আমরা ঈমান এনেছি আল্লাহর প্রতি এবং যা নাযিল করা হয়েছে আমাদের উপর, আর যা নাযিল হয়েছে ইবরাহীম, ইসমাঈল, ইসহাক, ইয়াকূব ও তাদের সন্তানদের উপর। আর যা দেয়া হয়েছে মূসা, ঈসা ও অন্যান্য নবীকে তাদের রবের পক্ষ থেকে, আমরা তাদের কারো মধ্যে পার্থক্য করি না এবং আমরা তারই প্রতি আত্মসমর্পণকারী’।\nএরাই তারা, যাদের প্রতিদান হল, নিশ্চয় তাদের উপর আল্লাহর, ফেরেশতাদের ও সকল মানুষের লা’নত।\nকিন্তু তারা ছাড়া যারা এরপরে তাওবা করেছে এবং শুধরে নিয়েছে তবে নিশ্চয় আল্লাহ ক্ষমাশীল, পরম দয়ালু।\nনিশ্চয় যারা কুফরী করেছে এবং কাফের অবস্থায় মারা গেছে, তাদের কারো কাছ থেকে যমীন ভরা স্বর্ণ বিনিময়স্বরূপ প্রদান করলেও গ্রহণ করা হবে না, তাদের জন্যই রয়েছে বেদনাদায়ক আযাব, আর তাদের জন্য কোন সাহায্যকারী নেই।\nসকল খাবার বনী ইসরাঈলের জন্য হালাল ছিল। তবে ইসরাঈল তার নিজের উপর যা হারাম করেছিল তাওরাত অবতীর্ণ হওয়ার পূর্বে। বল, ‘তাহলে তোমরা তাওরাত নিয়ে আস, অতঃপর তা তিলাওয়াত কর, যদি তোমরা সত্যবাদী হও’।\nবল, ‘আল্লাহ সত্য বলেছেন। সুতরাং তোমরা ইবরাহীমের মিল্লাতের অনুসরণ কর একনিষ্ঠভাবে। আর সে মুশরিকদের অন্তর্ভুক্ত ছিল না’।\nবল, ‘হে আহলে কিতাব, তোমরা কেন আল্লাহর নিদর্শনসমূহকে অস্বীকার করছ ? আর আল্লাহ তোমরা যা করছ সে ব্যাপারে সাক্ষী।\nবল, ‘হে আহলে কিতাব, তোমরা কেন আল্লাহর পথ থেকে বাধা দিচ্ছ তাদেরকে, যারা ঈমান এনেছে? তোমরা তাতে বক্রতা অনুসন্ধান কর, অথচ তোমরা সাক্ষী। আর তোমরা যা কর, তা থেকে আল্লাহ গাফেল নন’।\nআর কিভাবে তোমরা কুফরী কর, অথচ তোমাদের কাছে আল্লাহর আয়াতসমূহ তিলাওয়াত করা হচ্ছে এবং তোমাদের মধ্যে রয়েছে তাঁর রাসূল। আর যে ব্যক্তি আল্লাহকে দৃঢ়ভাবে ধারণ করবে তাকে অবশ্যই সরল পথের দিশা দেয়া হবে।\nহে মুমিনগণ, তোমরা আল্লাহকে ভয় কর, যথাযথ ভয়। আর তোমরা মুসলমান হওয়া ছাড়া মারা যেও না।\nআর তোমরা সকলে আল্লাহর রজ্জুকে দৃঢ়ভাবে ধারণ কর এবং বিভক্ত হয়ো না। আর তোমরা তোমাদের উপর আল্লাহর নিয়ামতকে স্মরণ কর, যখন তোমরা পরস্পরে শত্রু ছিলে। তারপর আল্লাহ তোমাদের অন্তরে ভালবাসার সঞ্চার করেছেন। অতঃপর তাঁর অনুগ্রহে তোমরা ভাই-ভাই হয়ে গেল। আর তোমরা ছিলে আগুনের গর্তের কিনারায়, অতঃপর তিনি তোমাদেরকে তা থেকে রক্ষা করেছেন। এভাবেই আল্লাহ তোমাদের জন্য তাঁর আয়াতসমূহ বয়ান করেন, যাতে তোমরা হিদায়াতপ্রাপ্ত হও।\nআর যেন তোমাদের মধ্য থেকে এমন একটি দল হয়, যারা কল্যাণের প্রতি আহবান করবে, ভাল কাজের আদেশ দেবে এবং মন্দ কাজ থেকে নিষেধ করবে। আর তারাই সফলকাম।\nআর তোমরা তাদের মত হয়ো না, যারা বিভক্ত হয়েছে এবং মতবিরোধ করেছে তাদের নিকট স্পষ্ট নিদর্শনসমূহ আসার পর। আর তাদের জন্যই রয়েছে কঠোর আযাব।\nসেদিন কতক চেহারা সাদা হবে এবং কতক চেহারা হবে কালো। আর যাদের চেহারা কালো হবে (তাদেরকে বলা হবে) ‘তোমরা কি ঈমান আনার পর কুফরী করেছিলে? সুতরাং তোমরা আযাব আস্বাদন কর। কারণ তোমরা কুফরী করতে’।\nআর যাদের চেহারা সাদা হবে, তারা তো আল্লাহর রহমতে থাকবে। তারা সেখানে স্থায়ী হবে।\nএগুলো আল্লাহর নির্দশন, যা আমি তোমার উপর যথাযথভাবে তিলাওয়াত করছি। আর আল্লাহ সৃষ্টিকুলের প্রতি যুলম করতে চান না।\nআর আসমানসমূহ ও যমীনে যা রয়েছে, তা আল্লাহর জন্যই এবং আল্লাহর দিকেই যাবতীয় কর্মকান্ড প্রত্যাবর্তিত হবে।\nতোমরাই হলে সর্বোত্তম উম্মত,যাদেরকে মানুষের জন্য বের করা হয়েছে। তোমরা ভাল কাজের আদেশ দেবে এবং মন্দ কাজ থেকে বারণ করবে, আর আল্লাহর প্রতি ঈমান পোষণ করবে। আর যদি আহলে কিতাব ঈমান আনত, তবে অবশ্যই তা তাদের জন্য কল্যাণকর হত। তাদের কতক ঈমানদার। তাদের অধিকাংশই ফাসিক।\nতারা তোমাদের কোন ক্ষতি করতে পারবে না কষ্ট দেয়া ছাড়া। আর যদি তারা তোমাদের সাথে লড়াই করে, তবে তারা তোমাদেরকে পৃষ্ঠপ্রদর্শন করে পালাবে, তারপর তাদেরকে সাহায্য করা হবে না।\nতারা সমান নয়। আহলে কিতাবের মধ্যে একদল ন্যায়ের উপর প্রতিষ্ঠিত রয়েছে। তারা রাতের বেলায় আল্লাহর আয়াতসমূহ তিলাওয়াত করে এবং তারা সিজদা করে।\nতারা আল্লাহ ও শেষ দিনের প্রতি ঈমান রাখে এবং তারা ভাল কাজের আদেশ দেয় ও মন্দ কাজ থেকে নিষেধ করে। আর তারা কল্যাণকর কাজে দ্রুত ধাবিত হয় এবং তারা নেককারদের অন্তর্ভুক্ত।\nনিশ্চয় যারা কুফরী করে, আল্লাহর বিপক্ষে তাদের ধন-সম্পদ না তাদের কোন কাজে আসবে, আর না তাদের সন্তানাদি। আর তারা আগুনের অধিবাসী। তারা সেখানে স্থায়ী হবে।\nতারা দুনিয়ার জীবনে যা ব্যয় করে, তার উপমা সেই বাতাসের ন্যায়, যাতে রয়েছে প্রচন্ড ঠান্ডা, যা পৌঁছে এমন কওমের শস্যক্ষেতে, যারা নিজদের উপর যুলম করেছিল। অতঃপর তা শস্যক্ষেতকে ধ্বংস করে দেয়। আর আল্লাহ তাদের উপর যুলম করেননি, বরং তারা নিজেরাই নিজদের উপর যুলম করে।\nশোন, তোমরাই তো তাদেরকে ভালবাস এবং তারা তোমাদেরকে ভালবাসে না। অথচ তোমরা সব কিতাবের প্রতি ঈমান রাখ। আর যখন তারা তোমাদের সাথে সাক্ষাৎ করে, তখন বলে, ‘আমরা ঈমান এনেছি’। আর যখন তারা একান্তে মিলিত হয়, তোমাদের উপর রাগে আঙ্গুল কামড়ায়। বল, ‘তোমরা তোমাদের রাগ নিয়ে মর’! নিশ্চয় আল্লাহ অন্তরের গোপন বিষয় সম্পর্কে পূর্ণ জ্ঞাত।\nযদি তোমাদেরকে কোন কল্যাণ স্পর্শ করে, তখন তাদের কষ্ট হয়। আর যদি তোমাদেরকে মন্দ স্পর্শ করে, তখন তারা তাতে খুশি হয়। আর যদি তোমরা ধৈর্য ধর এবং তাকওয়া অবলম্বন কর, তাহলে তাদের ষড়যন্ত্র তোমাদের কিছু ক্ষতি করবে না। নিশ্চয় আল্লাহ তারা যা করে, তা পরিবেষ্টনকারী।\nআর স্মরণ কর, যখন তুমি তোমার পরিবার পরিজন থেকে সকাল বেলায় বের হয়ে মুমিনদেরকে লড়াইয়ের স্থানসমূহে বিন্যস্ত করেছিলে; আর আল্লাহ সর্বশ্রোতা, সর্বজ্ঞ।\nযখন তোমাদের মধ্য থেকে দু’দল* পিছু হটার ইচ্ছা করল, অথচ আল্লাহ তাদের উভয়ের অভিভাবক। আর আল্লাহর উপরই যেন মুমিনগণ তাওয়াক্কুল করে।\nআর অবশ্যই আল্লাহ তোমাদেরকে বদরে সাহায্য করেছেন অথচ তোমরা ছিলে হীনবল। অতএব তোমরা আল্লাহকে ভয় কর, আশা করা যায়, তোমরা শোকরগুজার হবে।\nস্মরণ কর, যখন তুমি মুমিনদেরকে বলছিলে, ‘তোমাদের জন্য কি যথেষ্ট নয় যে, তোমাদের রব তোমাদেরকে তিন হাজার নাযিলকৃত ফেরেশতা দ্বারা সাহায্য করবেন’?\nহ্যাঁ, যদি তোমরা ধৈর্য ধর এবং তাকওয়া অবলম্বন কর, আর তারা হঠাৎ তোমাদের মুখোমুখি এসে যায়, তবে তোমাদের রব পাঁচ হাজার চিহ্নত ফেরেশতা দ্বারা তোমাদেরকে সাহায্য করবেন।\nআর আল্লাহ তোমাদের জন্য তা কেবল সুসংবাদস্বরূপ নির্ধারণ করেছেন এবং যাতে তোমাদের অন্তরসমূহ এর দ্বারা প্রশান্ত হয়। আর সাহায্য কেবল পরাক্রমশালী প্রজ্ঞাময় আল্লাহর পক্ষ থেকে।\nযাতে তিনি কাফিরদের একটি অংশকে নিশ্চিহ্ন করেন অথবা তাদেরকে লাঞ্ছিত করেন। ফলে তারা নিরাশ হয়ে ফিরে যাবে।\nআর আল্লাহর জন্যই যা আছে আসমানসমূহে এবং যা আছে যমীনে । তিনি যাকে ইচ্ছা ক্ষমা করেন, আর যাকে ইচ্ছা আযাব দেন। আর আল্লাহ ক্ষমাশীল, পরম দয়ালু।\nহে মুমিনগণ, তোমরা সুদ খাবে না বহুগুণ বৃদ্ধি করে। আর তোমরা আল্লাহকে ভয় কর, যাতে তোমরা সফল হও।\nআর তোমরা আগুনকে ভয় কর, যা কাফিরদের জন্য তৈরি করা হয়েছে।\nআর তোমরা আনুগত্য কর আল্লাহ ও রাসূলের, যাতে তোমাদেরকে দয়া করা হয়।\nযারা সুসময়ে ও দুঃসময়ে ব্যয় করে এবং ক্রোধ সংবরণ করে ও মানুষকে ক্ষমা করে। আর আল্লাহ সৎকর্মশীলদের ভালবাসেন।\nআর যারা কোন অশ্লীল কাজ করলে অথবা নিজদের প্রতি যুলম করলে আল্লাহকে স্মরণ করে, অতঃপর তাদের গুনাহের জন্য ক্ষমা চায়। আর আল্লাহ ছাড়া কে গুনাহ ক্ষমা করবে ? আর তারা যা করেছে, জেনে শুনে তা তারা বার বার করে না।\nএরাই তারা, যাদের প্রতিদান তাদের রবের পক্ষ থেকে মাগফিরাত ও জান্নাতসমূহ যার তলদেশে প্রবাহিত রয়েছে নহরসমূহ। সেখানে তারা স্থায়ী হবে। আর আমলকারীদের প্রতিদান কতই না উত্তম!\nঅবশ্যই তোমাদের পূর্বে অনেক রীতি-নীতি অতিবাহিত হয়েছে, অতএব তোমরা যমীনে ভ্রমণ কর, দেখ অস্বীকারকারীদের পরিণতি কিরূপ হয়েছিল।\nএটা মানুষের জন্য স্পষ্ট বর্ণনা ও হিদায়াত এবং উপদেশ মুত্তাকীদের জন্য।\nআর তোমরা দুর্বল হয়ো না এবং দুঃখিত হয়ো না, আর তোমরাই বিজয়ী যদি মুমিন হয়ে থাক।\nআর তোমরা অবশ্যই মৃত্যু কামনা করতে, তার সাথে সাক্ষাতের পূর্বে। অতএব তোমরা তো তা দেখেছই এমতাবস্থায় যে, তোমরা তাকাচ্ছিলে ।\nআর মুহাম্মাদ কেবল একজন রাসূল। তার পূর্বে নিশ্চয় অনেক রাসূল বিগত হয়েছে। যদি সে মারা যায় অথবা তাকে হত্যা করা হয়, তবে তোমরা কি তোমাদের পেছনে ফিরে যাবে ? আর যে ব্যক্তি পেছনে ফিরে যায়, সে কখনো আল্লাহর কোন ক্ষতি করতে পারে না। আর আল্লাহ অচিরেই কৃতজ্ঞদের প্রতিদান দেবেন।\nআর কোন প্রাণী আল্লাহর অনুমতি ছাড়া মারা যায় না, তা নির্দিষ্টভাবে লিখিত আছে। আর যে দুনিয়ার প্রতিদান চায়, আমি তা থেকে তাকে দিয়ে দেই, আর যে আখিরাতের বিনিময় চায়, আমি তা থেকে তাকেও দেই এবং আমি অচিরেই কৃতজ্ঞদের প্রতিদান দেব।\nআর কত নবী ছিল, যার সাথে থেকে অনেক আল্লাহওয়ালা লড়াই করেছে। তবে আল্লাহর পথে তাদের উপর যা আপতিত হয়েছে তার জন্য তারা হতোদ্যম হয়নি। আর তারা দুর্বল হয়নি এবং তারা নত হয়নি। আর আল্লাহ ধৈর্যশীলদেরকে ভালবাসেন।\nআর তাদের কথা শুধু এই ছিল যে, তারা বলল, ‘হে আমাদের রব, আমাদের পাপ ও আমাদের কর্মে আমাদের সীমালঙঘন ক্ষমা করুন এবং অবিচল রাখুন আমাদের পাসমূহকে, আর কাফির কওমের উপর আমাদেরকে সাহায্য করুন’।\nঅতঃপর আল্লাহ তাদেরকে দিলেন দুনিয়ার প্রতিদান এবং আখিরাতের উত্তম সওয়াব। আর আল্লাহ সৎকর্মশীলদেরকে ভালবাসেন।\nহে মুমিনগণ, যদি তোমরা কাফিরদের আনুগত্য কর, তারা তোমাদেরকে তোমাদের পূর্বাবস্থায় ফিরিয়ে নিয়ে যাবে। ফলে তোমরা ক্ষতিগ্রস্ত হয়ে ফিরে যাবে।\nঅচিরেই আমি কাফিরদের অন্তরসমূহে আতঙ্ক ঢেলে দেব। কারণ তারা আল্লাহর সাথে শরীক করেছে, যে সম্পর্কে আল্লাহ কোন প্রমাণ নাযিল করেননি। আর তাদের আশ্রয়স্থল হল আগুন এবং যালিমদের ঠিকানা কতই না নিকৃষ্ট!\nআর আল্লাহ তোমাদের কাছে তাঁর ওয়াদা সত্যে পরিণত করেন, যখন তোমরা তাদেরকে হত্যা করছিলে তাঁর নির্দেশে। অবশেষে যখন তোমরা দুর্বল হয়ে গেলে এবং নির্দেশ সম্পর্কে বিবাদ করলে আর তোমরা অবাধ্য হলে তোমরা যা ভালবাসতে তা তোমাদেরকে দেখানোর পর। তোমাদের মধ্যে কেউ দুনিয়া চায় আর কেউ চায় আখিরাত। তারপর আল্লাহ তোমাদেরকে তাদের থেকে ফিরিয়ে দিলেন যাতে তিনি তোমাদেরকে পরীক্ষা করেন। আর অবশ্যই আল্লাহ তোমাদেরকে ক্ষমা করে দিয়েছেন এবং আল্লাহ মুমিনদের উপর অনুগ্রহশীল।\nস্মরণ কর, যখন তোমরা উপরে উঠছিলে এবং কারো দিকে ফিরে দেখছিলে না, আর রাসূল তোমাদেরকে ডাকছিল তোমাদের পেছন থেকে। ফলে তিনি তোমাদেরকে দুশ্চিন্তার পর দুশ্চিন্তা দিয়েছিলেন, যাতে তোমাদের যা হারিয়ে গিয়েছে এবং তোমাদের উপর যা আপতিত হয়েছে তার জন্য দুঃখ না কর। আর তোমরা যা কর সে সম্পর্কে আল্লাহ সম্যক অবগত।\nতারপর তিনি তোমাদের উপর দুশ্চিন্তার পর নাযিল করলেন প্রশান্ত তন্দ্রা, যা তোমাদের মধ্য থেকে একদলকে ঢেকে ফেলেছিল, আর অপরদল নিজরাই নিজদেরকে চিন্তাগ্রস্ত করেছিল। তারা আল্লাহ সম্পর্কে জাহিলী ধারণার ন্যায় অসত্য ধারণা পোষণ করছিল। তারা বলছিল, ‘আমাদের কি কোন বিষয়ে অধিকার আছে’? বল, ‘নিশ্চয় সব বিষয় আল্লাহর’। তারা তাদের অন্তরে লুকিয়ে রাখে এমন বিষয় যা তোমার কাছে প্রকাশ করে না। তারা বলে, ‘যদি কোন বিষয়ে আমাদের অধিকার থাকত, তাহলে আমাদেরকে এখানে হত্যা করা হত না’। বল, ‘তোমরা যদি তোমাদের ঘরে থাকতে তাহলেও যাদের ব্যাপারে নিহত হওয়া অবধারিত রয়েছে, অবশ্যই তারা তাদের নিহত হওয়ার স্থলের দিকে বের হয়ে যেত। আর যাতে তোমাদের মনে যা আছে আল্লাহ তা পরীক্ষা করেন এবং তোমাদের অন্তরসমূহে যা আছে তা পরিষ্কার করেন। আর আল্লাহ তোমাদের অন্তরের বিষয় সম্পর্কে পূর্ণ জ্ঞাত’।\nনিশ্চয়ই তোমাদের মধ্য থেকে যারা পিছু হটে গিয়েছিল সেদিন, যেদিন দু’দল মুখোমুখি হয়েছিল, শয়তানই তাদের কিছু কৃতকর্মের ফলে তাদেরকে পদস্খলিত করেছিল। আর অবশ্যই আল্লাহ তাদেরকে ক্ষমা করেছেন। নিশ্চয় আল্লাহ পরম ক্ষমাশীল, সহনশীল।\nহে মুমিনগণ, তোমরা তাদের মত হয়ো না, যারা কুফরী করেছে এবং তাদের ভাইদেরকে বলেছে- যখন তারা যমীনে সফরে বের হয়েছিল অথবা তারা ছিল যোদ্ধা (অতঃপর নিহত হয়েছিল)-‘যদি তারা আমাদের কাছে থাকত, তবে তারা মারা যেত না এবং তাদেরকে হত্যা করা হত না’। যাতে আল্লাহ তা তাদের অন্তরে আক্ষেপে পরিণত করেন এবং আল্লাহ জীবন দান করেন ও মৃত্যু দেন। আর তোমরা যা কর আল্লাহ সে বিষয়ে সম্যক দ্রষ্টা।\nআর তোমাদেরকে যদি আল্লাহর রাস্তায় হত্যা করা হয় অথবা তোমরা মারা যাও, তাহলে অবশ্যই আল্লাহর পক্ষ থেকে ক্ষমা ও দয়া তারা যা জমা করে তা থেকে উত্তম।\nআর যদি তোমরা মারা যাও অথবা তোমাদেরকে হত্যা করা হয়, তবে তোমাদেরকে আল্লাহর নিকটই সমবেত করা হবে।\nঅতঃপর আল্লাহর পক্ষ থেকে রহমতের কারণে তুমি তাদের জন্য নম্র হয়েছিলে। আর যদি তুমি কঠোর স্বভাবের, কঠিন হৃদয়সম্পন্ন হতে, তবে তারা তোমার আশপাশ থেকে সরে পড়ত। সুতরাং তাদেরকে ক্ষমা কর এবং তাদের জন্য ক্ষমা প্রার্থনা কর। আর কাজে-কর্মে তাদের সাথে পরার্মশ কর। অতঃপর যখন সংকল্প করবে তখন আল্লাহর উপর তাওয়াক্কুল করবে। নিশ্চয় আল্লাহ তাওয়াক্কুলকারীদেরকে ভালবাসেন।\nযদি আল্লাহ তোমাদেরকে সাহায্য করেন তবে তোমাদের উপর বিজয়ী কেউ নেই। আর যদি তিনি তোমাদেরকে লাঞ্ছিত করেন তবে কে এমন আছে যে, তোমাদেরকে এর পরে সাহায্য করবে? আর আল্লাহর উপরই যেন মুমিনগণ তাওয়াক্কুল করে।\nআর কোন নবীর জন্য উচিত নয় যে, সে খিয়ানত করবে। আর যে খিয়ানত করবে, কিয়ামতের দিনে উপস্থিত হবে তা নিয়ে যা সে খিয়ানত করেছে। অতঃপর প্রত্যেক ব্যক্তিকে পুরোপুরি দেয়া হবে যা সে উপার্জন করেছে এবং তাদেরকে যুলম করা হবে না।\nযে আল্লাহর সন্তুষ্টির অনুসরণ করেছে সেকি তার মত যে আল্লাহর ক্রোধ নিয়ে ফিরে এসেছে ? আর তার আশ্রয়স্থল জাহান্নাম এবং তা কতই না মন্দ প্রত্যাবর্তনস্থল!\nঅবশ্যই আল্লাহ মুমিনদের উপর অনুগ্রহ করেছেন, যখন তিনি তাদের মধ্য থেকে তাদের প্রতি একজন রাসূল পাঠিয়েছেন, যে তাদের কাছে তাঁর আয়াতসমূহ তিলাওয়াত করে এবং তাদেরকে পরিশুদ্ধ করে আর তাদেরকে কিতাব ও হিকমাত শিক্ষা দেয়। যদিও তারা ইতঃপূর্বে স্পষ্ট ভ্রান্তিতে ছিল।\nআর যখন তোমাদের উপর বিপদ এল, (অথচ) তোমরা তো এর দ্বিগুণ বিপদে আক্রান্ত হলে (বদর যুদ্ধে)। তোমরা বলেছিলে এটা কোত্থেকে? বল, ‘তা তোমাদের নিজদের থেকে’। নিশ্চয় আল্লাহ সব কিছুর উপর ক্ষমতাবান।\nআর তোমাদের উপর যে বিপদ এসেছিল দুই দল মুখোমুখি হওয়ার দিন তা আল্লাহর অনুমতিক্রমে এবং যাতে তিনি মুমিনদেরকে জেনে নেন।\nআর যাতে তিনি জেনে নেন মুনাফিকদেরকে। আর তাদেরকে বলা হয়েছিল, ‘এসো, আল্লাহর পথে লড়াই কর অথবা প্রতিরোধ কর’। তারা বলেছিল, ‘যদি আমরা লড়াই হবে জানতাম* তবে অবশ্যই তোমাদেরকে অনুসরণ করতাম’। সেদিন তারা কুফরীর বেশি কাছাকাছি ছিল তাদের ঈমানের তুলনায়। তারা তাদের মুখে বলে, যা তাদের অন্তরসমূহে নেই। আর তারা যা গোপন করে সে সম্পর্কে আল্লাহ অধিক অবগত।\nযারা তাদের ভাইদেরকে বলেছিল এবং বসেছিল, ‘যদি তারা আমাদের অনুকরণ করত, তারা নিহত হত না’। বল, ‘তাহলে তোমরা তোমাদের নিজ থেকে মৃত্যুকে দূরে সরাও যদি তোমরা সত্যবাদী হও’।\nআর যারা আল্লাহর পথে জীবন দিয়েছে, তাদেরকে তুমি মৃত মনে করো না, বরং তারা তাদের রবের নিকট জীবিত। তাদেরকে রিয্ক দেয়া হয়।\nআল্লাহ তাদেরকে যে অনুগ্রহ করেছেন, তাতে তারা খুশি। আর তারা উৎফুল¬ হয়, পরবর্তীদের থেকে যারা এখনো তাদের সাথে মিলিত হয়নি তাদের বিষয়ে। এজন্য যে, তাদের কোন ভয় নেই এবং তারা দুঃখিতও হবে না।\nতারা আল্লাহর পক্ষ থেকে নিআমত ও অনুগ্রহ লাভে খুশি হয়। আর নিশ্চয় আল্লাহ মুমিনদের প্রতিদান নষ্ট করেন না।\nযারা আল্লাহ ও রাসূলের ডাকে সাড়া দিয়েছে যখমপ্রাপ্ত হওয়ার পরও, তাদের মধ্য থেকে যারা সৎকর্ম করেছে এবং তাকওয়া অবলম্বন করেছে তাদের জন্য রয়েছে মহাপুরস্কার।\nযাদেরকে মানুষেরা বলেছিল যে, ‘নিশ্চয় লোকেরা তোমাদের বিরুদ্ধে সমবেত হয়েছে। সুতরাং তাদেরকে ভয় কর’। কিন্তু তা তাদের ঈমান বাড়িয়ে দিয়েছিল এবং তারা বলেছিল, ‘আল্লাহই আমাদের জন্য যথেষ্ট এবং তিনি কতই না উত্তম কর্মবিধায়ক’!\nসে তো শয়তান। সে তোমাদেরকে তার বন্ধুদের ভয় দেখায়। তোমরা তাদেরকে ভয় করো না, বরং আমাকে ভয় কর, যদি তোমরা মুমিন হও।\nযারা কুফরীতে দ্রুত ধাবিত হয় তারা যেন তোমাকে দুঃশ্চিন্তাগ্রস্ত না করে, নিশ্চয় তারা আল্লাহর কোন ক্ষতি করতে পারবে না। আল্লাহ চান যে, তাদের জন্য আখিরাতে কোন অংশ রাখবেন না। আর তাদের জন্য রয়েছে মহাআযাব।\nনিশ্চয় যারা ঈমানের বিনিময়ে কুফরী ক্রয় করেছে, তারা কখনোই আল্লাহর কোন ক্ষতি করতে পারবে না। আর তাদের জন্য রয়েছে যন্ত্রণাদায়ক আযাব।\nআর যারা কুফরী করেছে তারা যেন মনে না করে যে, আমি তাদের জন্য যে অবকাশ দেই, তা তাদের নিজদের জন্য উত্তম। আমি তো তাদেরকে অবকাশ দেই যাতে তারা পাপ বৃদ্ধি করে। আর তাদের জন্য রয়েছে অপমানজনক আযাব।\nআল্লাহ এমন নন যে, তিনি মুমিনদেরকে (এমন অবস্থায়) ছেড়ে দেবেন যার উপর তোমরা আছ। যতক্ষণ না তিনি পৃথক করবেন অপবিত্রকে পবিত্র থেকে। আর আল্লাহ এমন নন যে, তিনি তোমাদেরকে গায়েব সম্পর্কে জানাবেন। তবে আল্লাহ তাঁর রাসূলদের মধ্য থেকে যাকে চান বেছে নেন। সুতরাং তোমরা আল্লাহ ও তাঁর রাসূলের প্রতি ঈমান আন। আর যদি তোমরা ঈমান আন এবং তাকওয়া অবলম্বন কর তবে তোমাদের জন্য রয়েছে মহাপ্রতিদান।\nআর আল্লাহ যাদেরকে তাঁর অনুগ্রহ থেকে যা দান করেছেন তা নিয়ে যারা কৃপণতা করে তারা যেন ধারণা না করে যে, তা তাদের জন্য কল্যাণকর। বরং তা তাদের জন্য অকল্যাণকর। যা নিয়ে তারা কৃপণতা করেছিল, কিয়ামত দিবসে তা দিয়ে তাদের বেড়ি পরানো হবে। আর আসমানসমূহ ও যমীনের উত্তরাধিকার আল্লাহরই জন্য। আর তোমরা যা আমল কর সে ব্যাপারে আল্লাহ সম্যক জ্ঞাত।\nনিশ্চয় আল্লাহ তাদের কথা শুনেছেন, যারা বলেছে, ‘নিশ্চয় আল্লাহ দরিদ্র এবং আমরা ধনী’। অচিরেই আমি লিখে রাখব তারা যা বলেছে এবং নবীদেরকে তাদের অন্যায়ভাবে হত্যার বিষয়টিও এবং আমি বলব, ‘তোমরা উত্তপ্ত আযাব আস্বাদন কর’।\nএ হল তোমাদের হাত যা আগাম পেশ করেছে এটা সে কারণে। আর নিশ্চয় আল্লাহ বান্দাদের প্রতি যালিম নন।\nযারা বলে, ‘নিশ্চয় আল্লাহ আমাদেরকে অঙ্গীকার দিয়েছিলেন যে, আমরা যেন কোন রাসূলের প্রতি বিশ্বাস না করি, যতক্ষণ না সে আমাদের নিকট নিয়ে আসে এমন কুরবানী যাকে আগুন খেয়ে ফেলবে’। বল, ‘আমার পূর্বে রাসূলগণ তোমাদের নিকট এসেছে স্পষ্ট প্রমাণসমূহ নিয়ে এবং তোমরা যা বলছ তা নিয়ে। সুতরাং তোমরা তাদেরকে কেন হত্যা করেছিলে যদি তোমরা সত্যবাদী হয়ে থাক’?\nঅতএব যদি তারা তোমাকে মিথ্যাবাদী বলে, তবে তোমার পূর্বে রাসূলগণকে মিথ্যাবাদী বলা হয়েছিল। তারা স্পষ্ট প্রমাণসমূহ, সহীফা ও আলোকময় কিতাবসহ এসেছিল।\nপ্রতিটি প্রাণী মৃত্যুর স্বাদ গ্রহণ করবে। আর ‘অবশ্যই কিয়ামতের দিনে তাদের প্রতিদান পরিপূর্ণভাবে দেয়া হবে। সুতরাং যাকে জাহান্নাম থেকে দূরে রাখা হবে এবং জান্নাতে প্রবেশ করানো হবে সে-ই সফলতা পাবে। আর দুনিয়ার জীবন শুধু ধোঁকার সামগ্রী।\nআর স্মরণ কর, যখন আল্লাহ কিতাবপ্রাপ্তদের অঙ্গীকার নিয়েছিলেন যে, ‘অবশ্যই তোমরা তা মানুষের নিকট স্পষ্টভাবে বর্ণনা করবে এবং তা গোপন করবে না’। কিন্তু তারা তা তাদের পেছনে ফেলে দেয় এবং তা বিক্রি করে তুচ্ছ মূল্যে। অতএব তারা যা ক্রয় করে, তা কতইনা মন্দ!\nযারা তাদের কৃতকর্মের প্রতি খুশী হয় এবং যা তারা করেনি তা নিয়ে প্রশংসিত হতে পছন্দ করে, তুমি তাদেরকে আযাব থেকে মুক্ত মনে করো না। আর তাদের জন্যই রয়েছে যন্ত্রণাদায়ক আযাব।\nনিশ্চয় আসমানসমূহ ও যমীনের সৃষ্টি এবং রাত ও দিনের বিবর্তনের মধ্যে রয়েছে বিবেকসম্পন্নদের জন্য বহু নির্দশন।\nযারা আল্লাহকে স্মরণ করে দাঁড়িয়ে, বসে ও কাত হয়ে এবং আসমানসমূহ ও যমীনের সৃষ্টি সম্পর্কে চিন্তা করে। (বলে) ‘হে আমাদের রব, তুমি এসব অনর্থক সৃষ্টি করনি। তুমি পবিত্র মহান। সুতরাং তুমি আমাদেরকে আগুনের আযাব থেকে রক্ষা কর’।\n‘হে আমাদের রব, নিশ্চয় তুমি যাকে আগুনে প্রবেশ করাবে, অবশ্যই তাকে তুমি অপমান করবে। আর যালিমদের জন্য কোন সাহায্যকারী নেই’।\n‘হে আমাদের রব, নিশ্চয় আমরা শুনেছিলাম একজন আহবানকারীকে, যে ঈমানের দিকে আহবান করে যে, ‘তোমরা তোমাদের রবের প্রতি ঈমান আন’। তাই আমরা ঈমান এনেছি। হে আমাদের রব আমাদের গুনাহসমূহ ক্ষমা করুন এবং বিদূরিত করুন আমাদের ত্রুটি-বিচ্যুতি, আর আমাদেরকে মৃত্যু দিন নেককারদের সাথে’।\n‘হে আমাদের রব, আর আপনি আমাদেরকে তা প্রদান করুন যার ওয়াদা আপনি আমাদেরকে দিয়েছেন আপনার রাসূলগণের মাধ্যমে। আর কিয়ামতের দিনে আপনি আমাদেরকে অপমান করবেন না। নিশ্চয় আপনি অঙ্গীকার ভঙ্গ করেন না’।\nঅতঃপর তাদের রব তাদের ডাকে সাড়া দিলেন যে, ‘নিশ্চয় আমি তোমাদের কোন পুরুষ অথবা মহিলা আমলকারীর আমল নষ্ট করব না। তোমাদের একে অপরের অংশ। সুতরাং যারা হিজরত করেছে এবং যাদেরকে তাদের ঘর থেকে বের করে দেয়া হয়েছে এবং যাদেরকে আমার রাস্তায় কষ্ট দেয়া হয়েছে, আর যারা যুদ্ধ করেছে এবং নিহত হয়েছে, আমি অবশ্যই তাদের ত্রুটি-বিচ্যুতিসমূহ বিলুপ্ত করে দেব এবং তাদেরকে প্রবেশ করাবো জান্নাতসমূহে, যার তলদেশে প্রবাহিত হচ্ছে নহরসমূহ; আল্লাহর পক্ষ থেকে প্রতিদানস্বরূপ। আর আল্লাহর নিকট রয়েছে উত্তম প্রতিদান।\nনগরসমূহে সেসব লোকের চলা-ফেরা তোমাকে যেন ধোঁকায় না ফেলে যারা কুফরী করেছে।\nএসব অল্প ভোগ্যসামগ্রী। এরপর তাদের আশ্রয়স্থল জাহান্নাম; আর তা কতইনা মন্দ বিছানা!\nআর নিশ্চয় আহলে কিতাবদের মধ্যে এমন লোক রয়েছে, যে আল্লাহর জন্য বিনীত হয়ে ঈমান আনে আল্লাহর প্রতি এবং যা নাযিল করা হয়েছে তোমাদের প্রতি, আর যা নাযিল করা হয়েছে তাদের প্রতি। তারা আল্লাহর আয়াতসমূহ স্বল্পমূল্যের বিনিময়ে বিক্রয় করে না। তাদের জন্য রয়েছে তাদের রবের নিকট পুরস্কার। নিশ্চয় আল্লাহ অতি দ্রুত হিসাব গ্রহণকারী।\nহে মুমিনগণ, তোমরা ধৈর্য ধর ও ধৈর্যে অটল থাক এবং পাহারায় নিয়োজিত থাক। আর আল্লাহকে ভয় কর, যাতে তোমরা সফল হও।


গিজার বন্ধ করতে ভুলে যাওয়ায় বেদম মারধর স্বামীর, অপমানে যন্ত্রণায় আত্মঘাতী গৃহবধূ! | 'Beaten For Leaving Geyser On,' Said Hyderabad Techie's Wife Before Death - Bengali Oneindia\nগিজার বন্ধ করতে ভুলে যাওয়ায় বেদম মারধর স্বামীর, অপমানে যন্ত্রণায় আত্মঘাতী গৃহবধূ!\n| Published: September 13 2016, 17:21 [IST]\nহায়দ্রাবাদ, ১৩ ফেব্রুয়ারি : গিজার বন্ধ করতে ভুলে যাওয়ায় সফটওয়্যার ইঞ্জিনিয়ার স্বামীর হাতে বেদন মার খেতে হয়েছিল। শ্বশুর শাশুড়ি সামনেই অত্যাচার চলতে থাকলেও কেউ বাধা দেওয়ার চেষ্টা পর্যন্ত করেনিন। দুই ছেলের (একজনের বয়স ছয় অন্যজন চার বছরের) এই অপমান সহ্য করতে না পেরে অবশেষে আত্মঘাতী হলেন হায়দ্রাবাদের গৃহবধূ।\nগলায় ওড়নার ফাঁস লাগিয়ে আত্মহত্য করেন ৩১ বছরের সুশ্রুতা। তবে তার কয়েক ঘন্টা আগে নিজের বাবাকে একটি এসএমএস করেন তিনি। তাতে জানিয়ে যান স্বামী মোহন রাও কীভাবে রাখে বাথরুম থেকে টেনে হিঁচড়ে বের করে এনে শারীরিক নির্যাতন করতে থাকে। সামনে শ্বশুর শাশুড়ি চুপচাপ দাঁড়িয়ে তা দেখছিলেন বলেও অভিযোগ জানিয়েছেন সুশ্রুতা।\nএর পরে ফোনও বাবার সঙ্গে কথা বলেন সুশ্রুতা। তাকে কীভাবে মারধর করা হয়েছে সে বিষয়ে বাবা মাকে বিস্তারে জানান তিনি। সুশ্রুতার বাবা সত্যেন্দ্রনারায়ণ বলেন, তিনি খুব তাড়াতাড়ি গিয়ে মেয়েকে নিজের কাছে ফিরিয়ে আনবেন। কিন্তু নালগণ্ডা থেকে হায়দ্রাবাদ পৌঁছতে দেড় ঘন্টা লাগে। মাঝপথেই ফোনে মেয়ের মৃত্যুর খবর পান।\nসুশ্রুতার বড়ছেলেও পুলিশের কাছে বয়ান দিয়েছে যে তার বাবা মাকে প্রচণ্ড মারধর করেছিল। পুলিশ ইতিমধ্যে মোহন রাও ও তার বাবা-মাকে গ্রেফতার করেছে।\nযদিও সুশ্রুতার বাবার অভিযোগ তাঁর মেয়েকে খুন করা হয়েছে। মোহনের বিরুদ্ধে খুনের অভিযোগ দায়েরও করেছে পরিবার। পরিবারের তরফে এও অভিযোগ করা হয়েছে যে যৌতুকের লোভে সুশ্রুতার উপর তার স্বামী ও পরিবার মানসিক ও শারীরিক নির্যাতন চালাত দীর্ঘদিন ধরে।\nsuicide hyderabad murder dowry crime police investigation আত্মহত্যা হায়দ্রাবাদ খুন যৌতুক অপরাধ পুলিশ তদন্ত\nStory first published: Tuesday, September 13, 2016, 17:21 [IST]


আন্তর্জাতিক অলস অলিম্পিক!\nমঙ্গলবার, ২১ মে ২০১৯, ১১:১৯ পূর্বাহ্ন\nআন্তর্জাতিক অলস অলিম্পিক!\n2014-08-06 04:53:43 Travel 1 8\nসব মিলিয়ে গোটা দুনিয়ায় হরেক রকম আর বিচিত্র প্রতিযোগিতার নেহাত কমতি নেই। তবে আয়োজনের বৈচিত্র্য আর পাগলামীর দিক দিয়ে এদের সবাইকেই যেন টেক্কা দেবার যোগ্যতা রাখে ইউরোপের দেশ মন্টেনেগ্রোতে আয়োজিত আন্তর্জাতিক অলস অলিম্পিক।\nএ বছর এই আয়োজনের দ্বিতীয় আসর দেশটির পিভা অঞ্চলে অবস্থিত আদিবাসী গ্রাম ব্রেজনিকে শুরু হলেও খুব বেশি সংখ্যক মানুষ এর কথা জানেন না। আর জানবেনই বা কীক রে? আয়োজকরাও যে তাদের অলসতার কারণে অনুষ্ঠানটির প্রচারণা নিয়ে মাথা ঘামানোর ঝক্কি নিতে চাননি। এদিকে স্থানীয়দের সূত্রে জানা গেছে, গেল বছরের মতো এবারও আন্তর্জাতিক অলস অলিম্পিকের একমাত্র ইভেন্ট হিসেবে প্রতিযোগীদের গাছের নিচে অলস শুয়ে বসে সময় কাটাতে হবে। তবে কেউ যদি এর মাঝে অন্য কোনো কাজ করার চেষ্টা করেন বা কোনো ধরনের সক্রিয়তা দেখান তাহলেই তার নাম কাটা যাবে প্রতিযোগিতা থেকে। আবার প্রতিযোগিতায় কে প্রথম হবে কিংবা কে দ্বিতীয় হবে তা নির্ধারণের নির্ধারিত কোনো নিয়মাবলীও তৈরি করা হয়নি আজ পর্যন্ত। আর এর কারণ হিসেবে বিচারকেরা বলেছেন, অতসব নিয়ম-কানুন বানাতে যতটা পরিশ্রম করতে হয় সেটা তাদের কাছেও বাড়াবাড়ির কমের কষ্টের কাজ হয়ে দাঁড়ায়। যদিও গত বছরের রীতি অনুযায়ী এ বছরও সম্ভবত সবচেয়ে বেশি সময় অলস শুয়ে থাকা ব্যক্তিটিই জিতবেন অলসদের এই প্রতিযোগিতা।\nযেমনটি প্রথম আসরে িজতেছিলেন ভ্লাদানবাজালিকা নামের এক ব্যক্তি। নিজেকে অলসদের সেরা প্রমাণ করার পথে ভ্লাদান একটানা ৩২ ঘণ্টা অলস শুয়েছিলেন গাছের ছায়াতে। আর এ কাজটিকে যারা নেহাতই সোজা ভাবছেন তাদের জন্য এই আসর শুরু হবার আগে ভ্লাদান বেশ কড়াভাবেই বলেছেন, 'সত্যি বলতে কি, অলসভাবে শুয়ে বসে কাটানোর জন্যও বেশ মনোযোগ আর প্রচেষ্টার দরকার হয়। এ কারণে আমি মনেকরি, এ বছর যে অলস থাকার জন্য সবচেয়ে বেশি পরিশ্রম (!) করবে সে-ই শিরোপা জিতবে। তাছাড়া এই প্রতিযোগিতাটি এখন আগের চাইতে অনেক বেশি কঠিনও হয়ে পড়েছে।' আয়োজকরা জানিয়েছেন, চলতিবছর বিজয়ীকে ৩০০ পাউন্ড দেওয়া হবে। কেননা মেডেল বানানোর চাইতে ব্যাংক থেকে টাকা তুলে বিজয়ীকে দিয়ে দেওয়াটাই তাদের কাছে কম কষ্টের বলে মনে হয়েছে।\nগ্রীস্মকালে গরমের এমন তেজ বাংলাদেশের ঋতু চিনিয়ে যাচ্ছে ভালো করেই। সম্প্রতি ঘূণিঝড় ফণী বাংলাদেশের উপর দিয়ে গেলেও তাপমাত্রায় খুব বেশি প্রভাব ফেলতে...\n‘একটায় ছ্যাঁকা খেলে তিনটা প্রেম কর’\nপ্রথমবার মিলনের পর নারীরা কী কী ভাবে\n`ব্রিটেনের আধুনিক পুরুষেরা গৃহে পর্যাপ্ত যৌনক্রিয়ার সুযোগ পাননা’\nকোরিয়ান রাষ্ট্রদূতের সেলফিতে খালেদা


রবিবার, ০৪ ফেব্রুয়ারী, ২০১৮, ০৩:৩৬:২৩ 15:27\nবহুল সমালোচিত নিপীড়নমূলক আইসিটি অ্যাক্টের ৫৭সহ ৫টি ধারা বিলুপ্ত করে সোমবার ‘ডিজিটাল নিরাপত্তা আইন-২০১৮’র খসড়া অনুমোদন করেছে মন্ত্রিসভা। নিবর্তনমূলক এই আইনটি পাস হওয়ার পর দেশ বিদেশে ব্যাপক সমালোচনার সন্মুখীন হতে হয় সরকারকে। এই আইন হওয়ার পর সবচেয়ে বেশি নিপীড়নের শিকার হন সাংবাদিকরা। অনেক সাংবাদিককে ৫৭ ধারায় কারারুদ্ধ করা হয়। এর ফলে এই আইনের ৫৭ধারা বাতিলের দাবিতে সব মত পথের সাংবাদিকরা রাস্তায় নামে। এক পর্যায়ে সরকারের তরফ থেকে ৫৭ধারা বাতিলের ঘোষণা দেয়। সরকার ৫৭ ধারা বাতিল করেছে বটে কিন্তু বিলুপ্ত করা আইসিটি অ্যাক্টের সেই বিতর্কিত ধারাগুলো আবারো প্রস্তাবিত নতুন আইনে বিভিন্নভাবে অন্তর্ভুক্ত করা হয়েছে। শুধু অন্তর্ভুক্তই করা হয়নি ডিজিটাল সিকিউরিটি অ্যাক্টে ৫৭ ধারার চেয়েও কঠোর শাস্তির বিধান করা হয়েছে। অনুমোদন পাওয়া আইনের খসড়ায় কম্পিউটার বা ডিজিটাল গুপ্তচরবৃত্তির অপরাধ সংক্রান্ত ৩২ ধারার মাধ্যমে সাংবাদিকদের হাত-পা বেঁধে ফেলা হয়েছে।\nনিপীড়নমূলক আইসিটি অ্যাক্টের ৫৭ ধারা বাতিল করে এরচেয়েও জঘন্য আইন মন্ত্রিসভায় অনুমোদন করে সরকার সাংবাদিক সমাজের কাছে দেয়া প্রতিশ্রুতি ভঙ্গ করেছে।\nআইসিটি অ্যাক্টের ৫৭ধারা কালো আইন হলে ডিজিটাল নিরাপত্তা আইন-২০১৮ ‘কালোর চেয়েও কালো’ আইন। এই আইন পাস হলে মানুষের বাক স্বাধীনতা বলে কিছু থাকবে না। এই আইনে মতপ্রকাশের ক্ষেত্রে হয়রানির আশংকা প্রবল। যা স্বাধীন সাংবাদিকতাকে বাধাগ্রস্ত করবে।\nএই আইন মুক্ত সাংবাদিকতার জন্য হুমকি, মুক্ত চিন্তার জন্য বড় বাধা, স্বাধীন মতপ্রকাশের অন্তরায় এবং প্রতিপক্ষকে ঘায়েল করার মোক্ষম অস্ত্র।\nএই আইন কার্যকর হলে স্বাধীন গণমাধ্যম ও সাংবাদিকতা হুমকির মুখে পড়বে। এই আইন মতপ্রকাশের স্বাধীনতাকে হরণ করবে। এআইন মুক্ত চিন্তার স্বাধীনতাকে খর্ব করবে এবং এর ফলে আমাদের ইতিহাসের ওপর গবেষণা সীমিত করবে।\nএটা এখন স্পষ্ট হয়ে গেছে যে, সরকার মিডিয়াকে কব্জা করতে অসৎ উদ্দেশ্যে এই আইন করছে। সাংবাদিকদের হাত-পা বাঁধার জন্য এই আইনই যথেষ্ট।\nএই আইন পাস হলে সাংবাদিকরা তথ্য পাবে না, আর তথ্য পেলেও মামলার ভয়ে তা প্রকাশ করতে পারবে না । যার কারণে দেশবাসী প্রকৃত সংবাদ পাওয়া থেকে বঞ্চিত হবে। আমরা মনে করি প্রস্তাবিত এই আইন দেশ এবং জাতিকে গভীর সঙ্কটের দিকে ঠেলে দেবে। আইনের সুযোগ নিয়ে এক শ্রেণির অন্যায়কারী এবং স্বার্থন্বেষী মহল নিজেদের হীন স্বার্থে আর সুবিধা আদায় করবে। মানহানির অজুহাতে সাংবাদিকদের বিরুদ্ধে মামলা করে অবাধ তথ্য প্রবাহের ধারাকে বাধা গ্রস্থ করবে। আর এই আইন এদের হাতে সে অস্ত্র তুলে দেবে। সাংবাদিকদের গতিবিধির ওপর এই আইন প্রছন্ন নিয়ন্ত্রণ যা স্বাধীন মতপ্রকাশের অন্তরায়।\nএই ধারা দেখেই বুঝা যায়, ডিজিটাল সিকিউরিটি আইন মতপ্রকাশের স্বাধীনতার ক্ষেত্রে ৫৭ ধারার চেয়েও ভয়ংকর। কারণ এটি পাস হলে অনুসন্ধানী ও বস্তুনিষ্ঠ সাংবাদিকতা গুরুতর অপরাধ হিসেবে চিহ্নিত হবে। এরফলে অনুসন্ধানী সাংবাদিকতা ভীষণভাবে কমে যাবে। অন্যদিকে সরকারি ও আধা সরকারি প্রতিষ্ঠানগুলোর স্বেচ্ছাচারিতা ও বেআইনি কাজের সুযোগ বেড়ে যাবে। মন্ত্রী, এমপিদের দুর্নীতির খবর ছাপানোর সাহস কেউ পাবে না। গোপনসূত্রে পাওয়া রিপোর্ট আর ছাপা যাবে না। মোর্দা কথা হচ্ছে ডিজিটাল সিকিউরিটি আইনের যাঁতাকলে অনুসন্ধানী ও সাহসী সাংবাদিকতা প্রাণ হারাবে।\nগণমাধ্যম বিভিন্ন সূত্র থেকে পাওয়া তথ্যের ভিত্তিতে খবর প্রকাশ করে থাকে। আর এক্ষেত্রে সূত্রের নিরাপত্তার স্বার্থে তথ্যসূত্র গোপন রাখে। কিন্তু আইন বলছে গোপনে সরকারি প্রতিষ্ঠানের কোনো তথ্য সংগ্রহ করা যাবে না। কেউ সরকারি অফিস থেকে গোপনে কোনো তথ্য সংগ্রহ করলে তার জন্য সাজা পেতে হবে।\nপৃথিবীব্যাপী অনুসন্ধানী সাংবাদিকতার একটি বড় উপাদান হলো সূত্র প্রকাশ না করা। গণমাধ্যম কোন সূত্র থেকে তথ্য সংগ্রহ করেছে, সেটি জানাতে বাধ্য নয়। সংশ্লিষ্টদের দেখার বিষয়, তথ্যটি ঠিক আছে কি না। সাংবাদিক কোথা থেকে এই তথ্য পেলেন, তা জানতে চাওয়া সাংবাদিকতার স্বাধীনতার পরিপন্থী।\n২০০৯ সালে প্রণীত তথ্য অধিকার আইনে তথ্য পাওয়ার ক্ষেত্রে যেসব অধিকার দেওয়া হয়েছিল, বর্তমান আইন তার সঙ্গে সাংঘর্ষিক। সেই আইনের উদ্দেশ্য ছিল সুশাসন প্রতিষ্ঠা, প্রশাসনের স্বচ্ছতা ও জবাবদিহি নিশ্চিত করা।\nকিন্তু ডিজিটাল সিকিউরিটি আইনের ৩২ ধারা এই অধিকার খর্ব করবে। আইনটি যেভাবে করা হয়েছে, তাতে কেবল সরকারি প্রতিষ্ঠানের ছবি প্রকাশ করলেও এই আইনে মামলা করা যাবে।\nতাছাড়া আইসিটি অ্যাক্টের ৫৭ ধারা বিলুপ্ত করা হলেও প্রস্তাবিত আইনের ৩২ ধারায় হয়রানির শিকার হবেন সাংবাদিকরা। এ ধারার আওতায় গুপ্তচরবৃত্তির অভিযোগে নতুন করে নিপীড়ন ও হয়রানির শিকার হতে হবে। এই আইন বাকস্বাধীনতাকে অপরাধে পরিণত করবে। গণতন্ত্রকামীরা ক্রিমিনাল হিসেবে চিহ্নিত হবে।\nএ বিষয়ে সাংবাদিক নেতারা বলেছেন, আইনটি সংসদে পাস করার আগে বিস্তারিত আলোচনার দরকার আছে। গণমাধ্যম সংশ্লিষ্টদের মতামত নিয়ে আইনটি সংসদে পাস করা উচিত। অন্যদিকে আইন বিশেষজ্ঞরা বলেছেন, এ আইনে বাকস্বাধীনতাকে অপরাধে পরিণত করা হয়েছে। ফিরে যাওয়া হয়েছে মধ্যযুগে। ইতিমধ্যে সাংবাদিকরা এই আইনকে ড্রাকুনিয়ান ল’ হিসেবে অভিহিত করেছেন।\nআইসিটি অ্যাক্টের ৫৭ ধারাটিই ডিজিটাল আইনের ৩২ ধারা হিসেবে ফিরে এলো কিনা সাংবাদিকদের এমন প্রশ্নের জবাবে মন্ত্রিপরিষদ সচিব মোহাম্মদ শফিউল আলম বলেন, ‘না’। এ আইনে কোথাও কোনো ধারায় সাংবাদিকদের টার্গেট করা হয়নি। ‘যে কোনো ব্যক্তির’ আওতায় গণমাধ্যমকর্মীরা পড়েন কিনা- জানতে চাওয়া হলে তিনি কোনো জবাব দেননি। উনার এ নীরবতা আমাদের আরো বেশি শঙ্কিত করে তোলে।\nডিজিটাল নিরাপত্তা আইনের খসড়ার ১৭ ধারায় বলা হয়েছে, ডিজিটাল মাধ্যম ব্যবহার করে কেউ যদি জনগণকে ভয়ভীতি দেখায় এবং রাষ্ট্রের ক্ষতি করে তাহলে ১৪ বছরের জেল ও এক কোটি টাকা জরিমানা বা উভয় দণ্ড দেয়া যাবে। ২৫ ধারায় বলা হয়েছে, কেউ যদি ওয়েবসাইট বা ডিজিটাল মাধ্যমে আক্রমণাত্মক ভয়ভীতি দেখায় তাহলে তাকে তিন বছরের জেল ও তিন লাখ টাকা জরিমানা বা উভয় দণ্ড দেয়া যাবে। খসড়া আইনের ২৮ ধারায় ধর্মীয় অনুভূতিতে আঘাতের শাস্তির বিধান রাখা হয়েছে। এতে কেউ যদি ধর্মীয় বোধ ও অনুভূতিতে আঘাত করে তাহলে তাকে ১০ বছরের জেল ও ২০ লাখ টাকা জরিমানা বা উভয় দণ্ড দেয়ার বিধান রাখা হয়েছে।\nপ্রস্তাবিত আইনের ২৯ ধারায় মানহানির শাস্তির বিধান রাখা হয়েছে। যা আগে ছিল আইসিটি অ্যাক্টের ৫৭ ধারায়। ওই আইনে শাস্তি ছিল ১৪ বছর এবং ধারাটি ছিল জামিন অযোগ্য। কিন্তু নতুন আইনে সাজা কমানো হয়েছে এবং ধারাটি জামিনযোগ্য করা হয়েছে। এতে বলা হয়, ‘কেউ মানহানিকর কোনো তথ্য দিলে তাকে তিন বছরের জেল ও পাঁচ লাখ টাকা জরিমানা বা উভয় দণ্ডে দণ্ডিত করা যাবে।\nপ্রস্তাবিত আইনের ৩০ ধারায় বলা হয়েছে, না জানিয়ে কোনো ইলেকট্রনিক্স ডিভাইস ব্যবহার করে ব্যাংক-বীমায় ই-ট্রানজেকশন করলে পাঁচ বছরের জেল ও পাঁচ লাখ টাকা জরিমানা বা উভয় দণ্ড বিধান রাখা হয়েছে। ৩১ ধারায় বলা হয়েছে, ডিজিটাল মাধ্যম ব্যবহার করে কেউ অরাজকতা সৃষ্টি করলে সাত বছরের জেল ও পাঁচ লাখ টাকা জরিমানা বা উভয় দণ্ডের বিধান রাখা হয়েছে।\nনিপীড়নের দিক থেকে ডিজিটাল নিরাপত্তা আইন ৫৭ ধারাকেও ছাড়িয়ে যাবে। এই আইনে নিপীড়নের যে ব্যবস্থা করা হয়েছে তা সভ্য সমাজে চিন্তাই করা যায় না।এই আইন স্বাধীন সাংবাদিকতাকে আরো সংকুচিত করবে।\nকুখ্যাত এই আইনের ২৮ ধারায় বলা হয়েছে, কেউ যদি ধর্মীয় বোধ ও অনুভূতিতে আঘাত করে, তাহলে তার ১০ বছরের জেল ও ২০ লাখ টাকা জরিমানা হবে।\nএই আইনের আওতায় কেউ যদি ডিজিটাল মাধ্যম ব্যবহার করে মুক্তিযুদ্ধ, মুক্তিযুদ্ধের চেতনা এবং জাতির জনক বঙ্গবন্ধুকে নিয়ে কোনো ধরনের ‘প্রোপাগান্ডা’ চালান, তাহলেও ১৪ বছরের জেল বা এক কোটি টাকা জরিমানা অথবা উভয় দণ্ডের বিধান রাখা হয়েছে৷ এই আইন পাস হলে মুক্তিযুদ্ধ নিয়ে কোন কথা বলা বা গবেষণা করা যাবে না। মুক্তিযুদ্ধ পরবর্তী শেখ মুজিব সরকারের কৃতকর্ম নিয়েও কিছু বলা যাবে না। অর্থাৎ আওয়ামী লীগ বা সরকার যা বলবে সেটিই হবে ইতিহাস। অন্য কারো কথা বলার অধিকার থাকবে না। শেখ মুজিব সরকারের ভুলত্রুটি নিয়ে কথা বললে, গবেষণা করলে বা লিখলে তাকে দণ্ড ভোগ করতে হবে।\nমোর্দা কথা হচ্ছে সত্যিকার ইতিহাস তুলে ধরার চেষ্টা বা এ বিষয়ে কেউ মতামত দিলে তিনি অপরাধী হিসেবে দোষী সাব্যস্ত হবেন। এই আইনের মাধ্যমে প্রকারান্তরে সরকার ও আওয়ামী লীগের সমালোচনার সকল পথ আইন করে বন্ধ করে দেয়া হলো।\nমানবাধিকার সংগঠন আইন ও সালিশ কেন্দ্রের (আসক) সাবেক নির্বাহী পরিচালক এবং মানবাধিকার কর্মী নূর খান ডয়চে ভেলেকে বলেন, ‘নতুন ডিজিটাল নিরপত্তা আইন তথ্য-প্রযুক্তি আইনের ৫৭ ধারাকেও ছাড়িয়ে গেছে। ওই আইন বাতিল করে এবার যা করা হচ্ছে, তাতে সাধারণ মানুষের কথা বলার স্বাধীনতা আরো সংকুচিত হবে। সংবাদমাধ্যমের স্বাধীনতা বাধাগ্রস্ত হবে এবং সাংবাদিকদের তথ্য-সংগ্রহ আরো কঠিন হয়ে পড়বে।’\nতিনি বলেন, ‘সরকারি প্রতিষ্ঠানে বেআইনিভাবে প্রবেশ করে তথ্য-উপাত্ত সংগ্রহ, ছবি তোলা, ভিডিও করা শাস্তিযোগ্য অপরাধ। এখানে বেআইনি শব্দটি ব্যবহার করে সাংবাদিকদের তথ্য-সংগ্রহ এবং ফটো বা ভিডিও-চিত্র ধারণকে বন্ধ করাই উদ্দেশ্য। এ ধরনের কাজকে গুপ্তচরবৃত্তি বা রাষ্ট্রদ্রোহ বলে তথ্য-সংগ্রহের কাজটি আরো কঠিন করে ফেলা হলো। এটা সাংবাদিকতার জন্য চরম হুমকি।’\nনূর খান বলেন, ‘সাধারণ মানুষ বা সংবাদমাধ্যমে নানা শ্রেণির মানুষ এখন বিভিন্ন বিষয় নিয়ে কথা বলেন, আলোচনা করেন। কিন্তু মুক্তিযুদ্ধ, মুক্তিযুদ্ধের চেতনা, বঙ্গবন্ধুকে নিয়ে প্রোপাগান্ডা, মানহানি, ধর্মীয় অনুভূতিতে আঘাতের ব্যাখ্যা কী? এতে করে সাধারণ মানুষ ভয়ে থাকবে এবং মুক্ত আলোচনা বা ইলেকট্রনিক বিন্যাসে আলোচনা করতে আর সাহস পাবে না।’\nবেআইনিভাবে কারো ওয়েবসাইটে প্রবেশ করলে তাকে সাত বছরের জেল ও ২৫ লাখ টাকা জরিমানা অথবা উভয় দণ্ড দেওয়া হবে। এছাড়া বেআইনিভাবে অন্য সাইটে প্রবেশ করার পর যদি কেউ ওয়েবসাইটের মাধ্যমে ক্ষতিগ্রস্ত হন, তবে ১৪ বছরের জেল ও এক কোটি টাকা জরিমানা বা উভয় দণ্ডর বিধান রাখা হয়েছে।\nকেউ যদি বেআইনিভাবে কারও ডিভাইসে প্রবেশ করেন, তাহলে এক বছরের জেল ও তিন লাখ টাকা জরিমানা বা উভয় দণ্ডের বিধান রাখা হয়েছে। কেউ যদি কারও ডিভাইসে প্রবেশে সহায়তা করেন, তাহলে তিন বছরের জেল ও তিন লাখ টাকা জরিমানা বা উভয় দণ্ডের বিধান রাখা হয়েছে।\nডিজিটাল নিরাপত্তা আইনের ১৭ ধারায় বলা হয়েছে, ডিজিটাল মাধ্যম ব্যবহার করে কেউ যদি জনগণকে ভয় দেখায় এবং রাষ্ট্রের ক্ষতি করেন, তাহলে তিনি ১৪ বছরের জেল ও এক কোটি টাকা জরিমানা বা উভয় দণ্ডে দণ্ডিত হবেন।\n২৫ ধারায় বলা হয়েছে, কেউ যদি ওয়েবসাইট বা ডিজিটাল মাধ্যমে আক্রমণাত্মক ভয়ভীতি দেখান, তাহলে তাকে তিন বছরের জেল ও তিন লাখ টাকা জরিমানা বা উভয় দণ্ড দেয়া যাবে।\n৩০ ধারায় বলা হয়েছে, না জানিয়ে কেউ যদি কোনো ইলেকট্রনিক্স ডিভাইস ব্যবহার করে ব্যাংক-বীমায় ই-ট্রানজেকশন করেন, তাহলে তাকে পাঁচ বছরের জেল ও পাঁচ লাখ টাকা জরিমানা বা উভয় দণ্ড দেয়া যাবে।\n৩১ ধারায় বলা হয়েছে, ডিজিটাল মাধ্যম ব্যবহার করে কেউ অরাজকতা সৃষ্টি করলে তাকে সাত বছরের জেল ও পাঁচ লাখ টাকা জরিমানা বা উভয় দণ্ড দেয়া হতে পারে।\nএই আইনের ১৭, ১৯, ২১, ২২, ২৩, ২৪, ২৬, ২৭, ২৮, ৩০, ৩১, ৩২ ও ৩৪ ধারার সব অপরাধ জামিন অযোগ্য। তবে ২০, ২৫, ২৯ এবং ৪৮ ধারার সব অপরাধ জামিনযোগ্য।\nডিজিটাল আইনের খসড়া তৈরির প্রাথমিক পর্যায়ে যুক্ত ছিলেন ব্যারিস্টার জ্যোতির্ময় বড়ুয়া। তিনি ডয়চে ভেলেকে বলেন, ‘আমরা যা প্রস্তাব করেছি, তা রাখা হয়নি বলেই মনে হচ্ছে। এ পর্যন্ত যা জানা গেছে, তাতে নতুন ডিজিটাল আইনে বিতর্কিত তথ্যপ্রযুক্তি আইনের ৫৭ ধারা নতুন আইনের ১৮ এবং ১৯ ধারায় ঢুকিয়ে দেয়া হয়েছে। শুধু তাই নয়, ৩২ ধরায় যে বিধান রাখা হয়েছে তাতে বাংলাদেশে সাংবাদিকতার ক্ষেত্র এবং স্বাধীনতা আরো সংকুচিত হবে।’\nতার কথায়, ‘বিনা অনুমতিতে অফিসে ঢুকে কেউ যদি তথ্য নেন, সেজন্য অন্য আইন আছে। কেউ যদি রাষ্ট্রীয় গুরুত্বপূর্ণ তথ্য বা ফাইল পাচার করে রাষ্ট্রের ক্ষতি করেন, তার জন্য ‘অফিসিয়িাল সিক্রেট অ্যাক্ট’ আছে। কিন্তু নতুন আইনে আবার তা ঢোকানো হয়েছে। কোনো সাংবাদিক ‘স্টিং অপারেশন’ কেন চালায়? ঘুস বা দুর্নীতির তথ্য প্রকাশ করতে। এই আইনের ফলে তা আর পারা যাবে না। অন্যদিকে সাধারণ মানুষ যদি কোনো সরকারি বা আধা সরকারি প্রতিষ্ঠানে গিয়ে ঘুস দিতে বাধ্য হন আর তা যদি তিনি তার মোবাইল ক্যামেরায় ধারণ করে আনেন, তবে তা প্রকাশ করতে পারবেন না। অর্থাৎ ঘুষ খেলেও তার তথ্য প্রকাশ করা যাবে না। তাহলে পরিস্থিতি কী দাঁড়াবে? আমার মতে, এটা সুশাসনের পথে বাধা। সাংবাদিকরা সত্যিই এবার অসুবিধার মুখে পড়বেন।’\nএদিকে প্রস্তাবিত আইনের ৩২ ধারা প্রসঙ্গে বাংলাদেশ ফেডারেল সাংবাদিক ইউনিয়নের সভাপতি মনজুরুল আহসান বুলবুল যুগান্তরকে বলেন, জঙ্গি-সন্ত্রাসীরা আধুনিক যন্ত্রপাতি ব্যবহার করে বা গুপ্তচরবৃত্তি করে কোনো অপরাধ করলে তাদের জন্য ধারাটি প্রযোজ্য হতে পারে। কিন্তু আইনটি গণমাধ্যম কর্মীদের ক্ষেত্রে কীভাবে ব্যবহার করা হবে, তার একটা ব্যাখ্যা থাকা দরকার। আইনটি সংসদে পাস করার আগে সাংবাদিক প্রতিনিধি, শিক্ষক ও মানবাধিকারকর্মীদের মতামত নেয়া উচিত। সুনির্দিষ্ট করতে হবে গুপ্তচরবৃত্তির অভিযোগটি কার জন্য করা হয়েছে।\nসংবিধান বিশেষজ্ঞ ড. শাহদীন মালিক বলেছেন, ৫৭ ধারাকে ভেঙে চারটি ধারা করা হয়েছে। এখানে বিভিন্ন ধরনের বাকস্বাধীনতাকে অপরাধে পরিণত করা হয়েছে। এ সম্পর্কে কোনো রিরূপ মন্তব্য করা যাবে না, প্রশ্ন করা যাবে না, সমালোচনা করলে সর্বোচ্চ ১৪ বছর কারাদণ্ড হবে। এসব আইন শুনে খুব দুঃখ লাগে। আমেরিকার সংবিধানে ১৭৯১ সালে তারা বলেছিল, সংসদ বাকস্বাধীনতা খর্ব করে কোনো আইন পাস করতে পারবে না। ওটা হল গণতন্ত্র। এটা পনের’শ, ষোল’শ এবং সতের’শ সালে ইংল্যান্ড, ফ্রান্স, জার্মানিতে বড় বড় রাজা করতেন। তারা তখন আইন করতেন রাজার ব্যাপারে, তাদের পুত্র, কন্যা, তাদের ড্রেস ও মুকুটের ব্যাপারে- কোনো বিরূপ মন্তব্য করলে শূলে চড়ানো হবে। হাজার হাজার লোককে মধ্যযুগে শূলে চড়ানো হয়েছে। মধ্যযুগ আর গণতন্ত্রের পার্থক্য হল- গণতন্ত্রে সবাই কথা বলতে পারবে। আমরা সোয়া দুইশ’ বছর আগের আমেরিকাকে অতটা গণতান্ত্রিক না বলি, কিন্তু এখন এতকিছুতে কথা বলা যাবে না। আমি তো বলব, এটা মধ্যযুগে ফিরে যাওয়ার আইন।\nডিজিটাল নিরাপত্তা আইনের খসড়া অনুমোদন সম্পর্কে ঢাকা বিশ্ববিদ্যালয়ের গণযোগাযোগ ও সাংবাদিকতা বিভাগের অধ্যাপক ড. রোবায়েত ফেরদৌস বলেন, ‘ডিজিটাল নিরাপত্তা আইন-২০১৮’-এ ৫৭ ধারাকে ঘুরিয়ে উপস্থাপন করার আশঙ্কা শুরু থেকেই ছিল। সেটাই প্রমাণিত হয়েছে। এই ধারার কারণে সবচেয়ে ক্ষতিগ্রস্ত হয়েছিল সাংবাদিকরা। এই আইন কোনোভাবেই যৌক্তিক না। বাংলাদেশ প্রতিদিনকে তিনি আরও বলেন, কারও দুর্নীতি, অন্যায় তুলে ধরলেই মানহানি হয়েছে উল্লেখ করে মামলা ঠুকে দেওয়া হয়েছে ৫৭ ধারায়। নতুন এই খসড়াতেও এসব বিধান বহাল আছে। এটা হলো ‘থোড় বড়ি খাড়া, খাড়া বড়ি থোড়’। দেশের মানুষকে বোকা ভেবে একটা বিষয়কে ঘুরিয়ে খাওয়াচ্ছে।’\nবাংলাদেশ ফেডারেল সাংবাদিক ইউনিয়ন -বিএফইউজের মহাসচিব এম আব্দুল্লাহ এ আইনকে ‘ভয়ঙ্কর ও নিবর্তনমূলক’ উল্লেখ করে বলেন, ‘তথ্যপ্রযুক্তি আইনের ৫৭ ধারা বাতিলের দাবিতে দেশের সাংবাদিক সমাজ দীর্ঘদিন আন্দোলন- সংগ্রাম চালিয়ে আসছে। এ পর্যন্ত শতাধিক সাংবাদিককে এ কালো আইনে গ্রেফতার ও হয়রানি করা হয়েছে। সাংবাদিক ও সুশীল সমাজের প্রতিবাদের মুখে সরকার ৫৭ ধারা বাতিলের ঘোষণা দেয়। কিন্তু বিস্ময়ের সঙ্গে আমরা লক্ষ্য করছি যে, ৫৭ ধারা বিলুপ্তির প্রস্তাবের সঙ্গে সঙ্গে ওই ধারার বিষয়গুলোকে ২৫, ২৮, ২৯ ও ৩১- এ ৪টি ধারায় বিভক্ত করে নতুনরূপে সংযোজন করা হয়েছে নতুন ডিজিটাল নিরাপত্তা আইনে। একই সঙ্গে অনুসন্ধানী ও বস্তুনিষ্ঠ সাংবাদিকতার পথ রুদ্ধ করতে নতুন করে ভয়ঙ্কর ৩২ ধারা যুক্ত করে কথিত গুপ্তচরবৃত্তির দায়ে কঠোর শাস্তির বিধান করা হয়েছে’।\nতিনি বলেন, ‘ডিজিটাল সিকিউরিটি আইন পর্যালোচনায় দেখা গেছে, ওয়েবসাইট বা ইলেক্ট্রনিক বিন্যাসে মুক্তিযুদ্ধ ও বঙ্গবন্ধুর বিরুদ্ধে প্রচারণার জন্য যেমন বিধান রাখা হয়েছে, তেমনি মানহানি, আইন-শৃঙ্খলা অবনতির শঙ্কা, রাষ্ট্র ও ব্যক্তির ভাবমূর্তি ক্ষুন্ন এবং ধর্মীয় অনুভূতিতে আঘাতের মত বিষয়ে কঠোর দণ্ডের বিধান রাখা হয়েছে। এমনকি আক্রমনাত্মক ও ভীতি প্রদর্শন করার মত বিষয়ে দীর্ঘ মেয়াদে জেল ও উচ্চ হারে জরিমানার বিধান রাখা হয়েছে।\nমন্ত্রিসভায় অনুমোদন করা ডিজিটাল নিরাপত্তা আইনের সংবাদমাধ্যমবিরোধী সবচেয়ে ভয়ঙ্কর বিধান সংযোজিত হয়েছে ৩২ ধারায়। এতে সরকারি অফিসে অনুমতি ছাড়া প্রবেশ ও কোন নথির ছবি তোলাকে গুপ্তচরবৃত্তির অপরাধ হিসেবে গণ্য করে ১৪ বছরের কারাদণ্ড ও ২০ লাখ টাকা জরিমানার বিধান রাখা হয়েছে। এখানে ‘বেআইনীভাবে প্রবেশ’ বা ‘গোপন নথি’র বিষয়টি প্রমাণসাপেক্ষ। কিন্ত তার আগেই কোন সংবাদকর্মীকে গ্রেফতার ও হয়রানি করা যাবে। এ ধারার ফলে দুর্নীতি, লুটপাট ও অনিয়মের তথ্য-উপাত্ত সংগ্রহের পথই শুধু রুদ্ধ হবে না অনুসন্ধানী বা সত্যিকারের সাংবাদিকতাই আর চলবে না। ফলে গোটা সাংবাদিক সমাজ উদ্বিগ্ন ও বিচলিত। এ বিধান দেশে দুর্নীতিকে অবারিত ও অপ্রতিরোধ্য করে তুলবে। বিপন্ন করবে বস্তুনিষ্ঠ ও তথ্যনির্ভর সাংবাদিকতাকে’।\nপ্রতিটি মানুষ জন্মসূত্রে কিছু অধিকার পেয়ে থাকেন। যা তার মৌলিক অধিকার। বাকস্বাধীনতা মৌলিক অধিকার গুলোর অন্যতম। ডিজিটাল সিকিউরিটি আইনের মাধ্যমে সরকার মানুষের বাকস্বাধীনতা কেড়ে নিয়েছে। এই আইনে নাগরিকদের মত প্রকাশের অধিকার খর্ব করা হয়েছে। এ আইন সংবিধানের সাথেও সাংঘর্ষিক। কারণ মতপ্রকাশের স্বাধীনতা আমাদের সাংবিধানিক অধিকার। এই আইনের মাধ্যমে সে অধিকার কেড়ে নেয়া হয়েছে। কেড়ে নেয়া হয়েছে লেখা ও বলার স্বাধীনতা। সাংবাদিকদের মধ্যে ভীতিকর পরিস্থিতি সৃষ্টি করে স্বাধীন সাংবাদিকতার টুঁটি চেপে ধরা হয়েছে।\nঅবাধ মতপ্রকাশের পূর্ণ স্বাধীনতা চাই। কোনো ভাবেই মতপ্রকাশের স্বাধীনতাকে ভূলুণ্ঠিত করা কাম্য নয়। গণতান্ত্রিক ধারায় পরিচালিত একটিদেশের নাগরিকের মতপ্রকাশের ওপর কোনো রকম হস্তক্ষেপ করা মানেই সেদেশের গণতন্ত্র চর্চায় ব্যঘাত ঘটানো, যা কাম্য হতে পারে না।\nবাকস্বাধীনতা হরণের এই কালো আইন অবিলম্বে প্রত্যাহার করা জরুরি। পৃথিবীর কোনো দেশেই আইন করে সাংবাদিকদের নিয়ন্ত্রণ করার ফল সুখকর হয়নি। তাই বাংলাদেশেও এই আইন সুখকর হবে না।\nলেখক: জাতীয় প্রেস ক্লাবের সাবেক যুগ্ম সাধারণ সম্পাদক


Pakistan India LoC Ceasefire Violation General News: ১০ মাসে ৩,৮০০ বার সংঘর্ষবিরতি লঙ্ঘন! পাকিস্তানের মুখোশ খুলে দিল ভারত | Indian Express Bangla\nover 3800 ceasefire violations by pakistan this year says mea\n১০ মাসে ৩,৮০০ বার সংঘর্ষবিরতি লঙ্ঘন! পাকিস্তানের মুখোশ খুলে দিল ভারত\nখতিয়ান তুলে ধরে ইসলামাবাদকে তোপ দাগল ভারতের বিদেশমন্ত্রক।\nUpdated: October 23, 2020 5:11:32 pm\n১০ মাসে ৩,৮০০ বার! এই বছর এখনও পর্যন্ত ৩,৮০০ বার সংঘর্ষবিরতি লঙ্ঘন করেছে পাকিস্তান। সীমান্তে পাকিস্তানের দ্বিচারিতার মুখোশ টেনে খুলে ফেলল ভারত। নিয়ন্ত্রণরেখা বরাবর পাকিস্তানের সংঘর্ষবিরতি লঙ্ঘনের খতিয়ান তুলে ধরে ইসলামাবাদকে তোপ দাগল ভারতের বিদেশমন্ত্রক। বৃহস্পতিবারই মন্ত্রকের মুখপাত্র অনুরাগ শ্রীবাস্তব অভিযোগ করেছেন, লাগাতার সীমান্তে পাক প্ররোচনা অব্যাহত। সিভিলিয়ান অঞ্চলে গোলাগুলি বর্ষণ করে সীমান্তে উত্তেজনা বহাল রাখছে ইমরান খানের দেশ।\nমিডিয়া ব্রিফিংয়ে শ্রীবাস্তব দাবি করেছেন, ২০০২ সালের সংঘর্ষবিরতি চুক্তি বারবার লঙ্ঘন করেছে পাকিস্তানি সেনা। এবছর এখনও পর্যন্ত ৩,৮০০ বারেরও বেশি সংঘর্ষবিরতি লঙ্ঘন করেছে পাকিস্তান। সেইসঙ্গে সীমান্ত এলাকায় জঙ্গিদের অনুপ্রবেশ করানো, নিয়ন্ত্রণরেখায় ড্রোনে করে অস্ত্র ফেলার উদাহরণও রয়েছে। পাক সেনার বিরুদ্ধে কাশ্মীর সীমানেত প্ররোচনা মূলক কাজকর্মের অভিযোগে রাষ্ট্রসংঘেও একাধিকবার সরব হয়েছে ভারত। কিন্তু বিদেশমন্ত্রকের এই পরিসংখ্যান পাক দ্বিচারিতা প্রকাশ করে দিয়েছে।\nআরও পড়ুন দুশমনের ট্যাঙ্ক গুঁড়িয়ে দেবে ‘নাগ’! ভারতের হাতে এল শক্তিশালী মিসাইল\nঅনুরাগ বলেছেন, “আমরা এও প্রত্যক্ষ করেছি যে সীমান্ত সন্ত্রাসবাদ, অস্ত্র এবং মাদকদ্রব্য চোরাচালানের জন্য পাকিস্তানের সহায়তা এবং ড্রোন এবং কোয়াডকপ্টার ব্যবহারের মাধ্যমে আন্তর্জাতিক সীমানা পর্যন্ত ছড়িয়ে পড়েছে।” এদিকে, বৃহস্পতিবারই বহু প্রতীক্ষীত থার্ড জেনারেশন অ্যান্টি-ট্যাঙ্ক গাইডেড মিসাইল ‘নাগ’-এর সফল উৎক্ষেপণ হল পোখরানে। সেই পোখরান, যেখানে পরমাণু অস্ত্র পরীক্ষা করেছিল ভারত। এই শক্তিশালী ক্ষেপনাস্ত্র এবার ভারতীয় সেনায় অন্তর্ভুক্তির দোরগোড়ায়। ডিআরডিওর তৈরি মিসাইল ভারতীয় সেনাকে আরও শক্তিশালী করবে বলে জানিয়েছেন প্রতিরক্ষা বিশেষজ্ঞরা।\nWeb Title: Over 3800 ceasefire violations by pakistan this year claims mea\nকরোনা চিকিৎসায় প্রথম ওষুধ রেমডেসিভির, মিলল এফডিএ-অনুমোদন


মালয়েশিয়ায় ভার্চুয়াল মেলার উদ্বোধন করলেন বাংলাদেশের রাষ্ট্রদূত মো. গোলাম সারওয়ার | NTV Online Malaysia\n৩১ জানুয়ারি, ২০২১, ১৯:২৫\nআপডেট: ৩১ জানুয়ারি, ২০২১, ২১:০৩\nমালয়েশিয়া নব নিযুক্ত বাংলাদেশের রাষ্ট্রদূত মো. গোলাম সারওয়ার।ছবি : সংগৃহিত\nমালয়েশিয়ায় বিভিন্ন পেশায় জড়িত বাংলাদেশের দক্ষ ও মেধাবী কর্মীদের সংগঠন ‘বিডি এক্সপার্ট মালয়েশিয়া’। সংগঠনটি মালয়েশিয়ায় বাংলাদেশের সংস্কৃতি, ভাষা, পণ্য ও উন্নয়নকে তুলে ধরার পাশাপাশি আন্তঃযোগাযোগ রক্ষা করে পারস্পরিক সহযোগিতার মাধ্যমে একে অন্যের পাশে থাকে।\nশনিবার (৩০ জানুয়ারি) সন্ধ্যা সাতটায় সংগঠনের আয়োজনে ভার্চুয়াল মেলা শুরু হয়। চলে রাত ১০টা পর্যন্ত। মেলায় মালয়েশিয়ায় বাংলাদেশি মালিকানাধীন ২৫টির অধিক প্রতিষ্ঠান অংশ নেয়। মেলার উদ্বোধন করেন দেশটিতে নব নিযুক্ত বাংলাদেশের রাষ্ট্রদূত মো. গোলাম সারওয়ার।\nতিনি বাংলাদেশের অগ্রগতির চিত্র তুলে ধরে বলেন, প্রধানমন্ত্রী শেখ হাসিনার নেতৃত্বে দেশ সঠিক পথে এগিয়ে চলছে। ২০৪১ সালের মধ্যে উন্নত বাংলাদেশ হবে। এ উন্নয়নে প্রবাসী বাংলাদেশিদের অবদান অনস্বীকার্য।\nচীনের প্রবাসীদের নিজ দেশে বিনিয়োগে উন্নতির চিত্র তুলে ধরে তিনি বলেন, বাংলাদেশে বিনিয়োগ করার অবারিত সুযোগ এখন বিরাজ করছে। চীনের প্রবাসীদের দৃষ্টান্ত অনুসরণ করে প্রবাসী বাংলাদেশিরা দেশে বিনিয়োগ করতে পারেন। ‘বিডি এক্সপার্ট মালয়েশিয়া’ সে ক্ষেত্রে গুরুত্বপূর্ণ ভূমিকা পালন করতে পারেন।\nরাষ্ট্রদূত বলেন, প্রবাসে নিজ দেশের সংস্কৃতি চর্চার সুযোগ খুবই সীমাবদ্ধ। ‘বিডি এক্সপার্ট মালয়েশিয়া’র মতো সংগঠন এ ধরনের সীমাবদ্ধতাকে কিছুটা হালকা করে।\nতিনি বলেন, বাংলাদেশের সুনাম বৃদ্ধি পেলে প্রবাসে বসবাস সুখকর হয়। বাংলাদেশিদের দক্ষতা, সততা, নিষ্ঠা এবং সহযোগিতামূলক আচরণ বিশেষভাবে প্রশংসিত। তবে মাঝেমধ্যে কতিপয় আচরণ আমাদের লজ্জায় ফেলে দেয়। এসব থেকে সবাইকে সতর্ক থাকতে হবে এবং যায় যার অবস্থান থেকে কাজ করতে হবে।\nঅনুষ্ঠানে মালয়েশিয়া বাংলাদেশ চেম্বার অব কমার্স অ্যান্ড ইন্ডাস্ট্রিজের সাবেক সভাপতি মো. আলমগীর জলিল, স্ট্যান্ডার্ড চার্টার্ড ব্যাংক মালয়েশিয়ার চিফ অপারেটিং অফিসার আরশাদুল হাসান, ড. তারিক এবং অসীম বক্তব্য দেন। বক্তারা সম্মিলিত প্রয়াসে বাংলাদেশের ভাবমূর্তি উজ্জ্বল করার ওপর গুরুত্বারোপ করেন।\nঅনুষ্ঠানে ন্যাশনাল ব্যাংক রেমিটেন্স হাউজ হিসাব খোলা, প্রবাসে সঞ্চয় করা ও দেশে ফেরার সময় সঞ্চয় নিয়ে যাওয়া, বৈধ পথে অর্থ প্রেরণ, প্রবাসী বন্ড ক্রয় করা ও আর্থিক নিরাপত্তা বিষয়ে আলোচনা করে। অন্যান্য প্রতিষ্ঠানগুলো নিজেদের পণ্য সম্পর্কে ভিডিও প্রদর্শন করে। এ সময় ১২ হাজারের বেশি দর্শক মেলাটি ভার্চুয়ালি ভ্রমণ করেন।


উত্তরের ভেনিস আমস্টারডাম | অন্বেষণ | DW | 28.07.2017\nউত্তরের ভেনিস আমস্টারডাম\nআমস্টারডামকে তার নানা খালের জন্য উত্তরের ভেনিস বলা হয়ে থাকে৷ নেদারল্যান্ডসের রাজধানীর কিন্তু আরো একটি পরিচয় আছে: ইউরোপে আমস্টারডাম হলো সাইকেল-চালকদের রাজধানী৷ ২০০১ সালে আমস্টারডামের সেন্ট্রাল রেলওয়ে স্টেশনের কাছে বিশ্বের প্রথম সাইকেল পার্কিং ব্লক তৈরি হয়৷\nশন কোডি নেদারল্যান্ডসের মানুষ৷ তাঁর কোম্পানির নাম হলো ‘জয় রাইড টুর্স'৷ কোম্পানির কাজ হলো টুরিস্টদের সাইকেলে চড়িয়ে আমস্টারডাম ঘুরিয়ে দেখানো৷ শন বলেন, ‘‘আমার কাছে আমস্টারডামের মজা শুধু এই সুন্দর শহরটাই নয়, তার বাসিন্দারাও বটে৷ সারা বিশ্ব থেকে মানুষজন এসেছেন আমস্টারডামে বাস করতে – জাতির হিসেব ধরলে আমস্টারডাম বিশ্বে পয়লা নম্বর, নিউ ইয়র্ককেও ছাড়িয়ে যায়৷ অথচ শহরটা ছোট, যা আমার খুবই ভালো লাগে৷ শহরের কেন্দ্রে লাখ আটেক মানুষের বাস, শহরতলিগুলো ধরলে তার দ্বিগুণ৷ কাজেই একটি আন্তর্জাতিক শহরের আবহটা পাওয়া যায়, আবার একটা ছোট, বাসযোগ্য, উপভোগ্য শহরও বটে৷''\nঅনেকক্ষেত্রেই শন কোডির সাইকেল টুর শুরু হয় আমস্টারডামের কেন্দ্রে ডামপ্লাৎস থেকে, যেখানে এই শহরের জন্ম বলা চলে: ত্রয়োদশ শতাব্দীতে জেলেরা আমস্টেল নদীর তীরে বাসা বাঁধেন ও প্রথম ‘ডাম' অথবা বাঁধটি তৈরি করেন৷ ডামপ্লাৎসে সপ্তদশ শতাব্দীর একটি রাজপ্রাসাদও দেখতে পাওয়া যাবে৷ শন জানালেন, ‘‘গোড়ায় এটা রাজপ্রাসাদ ছিল না, এটা ছিল আমস্টারডামের মেয়রের অফিস৷ সেই কারণে প্রাসাদটা খুব জাঁকজমকপূর্ণ নয়, যদি ভার্সাই কিংবা উইন্ডসর ক্যাসলের সঙ্গে তুলনা করা যায়৷ কিন্তু আদতে এটা ছিল ইউরোপের বৃহত্তম সরকারি ভবন – ওলন্দাজ প্রজাতন্ত্রের শক্তিমত্তার প্রতীক৷''\nসপ্তদশ শতাব্দীতে আমস্টারডাম আন্তর্জাতিক বাণিজ্যের একটি কেন্দ্রস্থলে পরিণত হয়৷ সেই ‘সোনার শতাব্দীতে' শহরের বিখ্যাত ‘গ্রাখটেন' বা খালের নেটওয়ার্কটি গড়ে ওঠে৷ আমস্টারডামের প্রাচীন অংশকে চক্রাকারে ঘিরে রয়েছে ১৬৫টি খাল বা জলপথ, যেগুলি আজ ইউনেস্কোর বিশ্ব সাংস্কৃতিক ঐতিহ্যের অঙ্গ৷\nফানগখ ও রেমব্রান্ট\nআমস্টারডামে বহু সংগ্রহশালা আছে, তার মধ্যে একটি হল মিউজিয়ামসপ্লেন-এ ফান গখ মিউজিয়াম৷ এখানে এই প্রখ্যাত ওলন্দাজ চিত্রকরের আঁকা ২০০টির বেশি ছবি রাখা আছে৷ অথবা রাইক্স-মিউজিয়াম, যা কিনা নেদারল্যান্ডসের জাতীয় সংগ্রহশালা৷ উদ্বোধন হয় ১৮৮৫ সালে, সম্ভবত বিশ্বের একমাত্র মিউজিয়াম, যার ভিতর দিয়ে সাইকেলে চেপে যাওয়া যায়৷\nএখানে ওলন্দাজ চিত্রকলার স্বর্ণযুগের শিল্পীদের কৃতি দেখতে পাওয়া যাবে, ভার্মিয়ার থেকে শুরু করে রেমব্রান্ট পর্যন্ত৷ শন জানালেন, ‘‘রাইক্স-মিউজিয়াম তৈরি হয় ১৮০০ খ্রিষ্টাব্দের কাছাকাছি৷ নকশা করেছিলেন স্থপতি পিয়ের কয়পার্স৷ ট্রেনে করে আমস্টারডামে এলে দেখতে পাবেন যে, কেন্দ্রীয় রেল স্টেশনটিও কয়পার্সের নকশা অনুযায়ী তৈরি হয়েছে৷ যে কারণে এই সাদৃশ্য৷''\nপ্রিন্সেনগ্রাখ্ট খালের ধারে আমস্টারডামের একটি বিশেষ দর্শনীয় স্থান হলো আনা ফ্রাংকের বাড়ি৷ প্রতিদিনই এখানে দর্শকদের লাইন পড়ে – ২০১৬ সালে এসেছিলেন প্রায় ১৩ লাখ দর্শক৷\nসবাই চান আনা ফ্রাংকের ডায়েরির রচয়িতা সেই ইহুদি কিশোরীর আদি বাড়িটিকে দেখতে৷ দ্বিতীয় বিশ্বযুদ্ধের সময় ১৩ বছর বয়সের অ্যান তার পরিবারের সঙ্গে এই বাড়ির পিছনের অংশে লুকিয়ে ছিল, নাৎসিদের ভয়ে৷ ঘরগুলোয় কোনো আসবাব না থাকলেও, আনা ফ্রাংকের নিজস্ব কিছু স্মৃতিচিহ্ন রাখা আছে৷\nআমস্টারডামে সাইকেল টুরের এখানেই শেষ নয়৷ নেদারল্যান্ডস তাদের ‘চিজ'-এর জন্য বিখ্যাত, কাজেই শহরের কোনো না কোনো ‘চিজ'-এর দোকানে না থামলে কি চলে? ‘কাস-হাউস ট্রম্প' বা ‘ট্রম্পের চিজ হাউস'-এ খৌডা, এমেন্টালার ইত্যাদি নামকরা ওলন্দাজ ‘চিজ' পাওয়া যায়৷ স্টোর ম্যানেজার ড্যানি ব্রুভারের ভাষ্যে: ‘‘নেদারল্যান্ডসের মাটি খুব উর্বর, এখানে খুব ভালো ঘাস গজায়৷ তাই গরু পোষা ওলন্দাজদের পক্ষে একটা স্বাভাবিক পেশা৷ পোষা গরুরা প্রচুর দুধ দেয়, সেই দুধ থেকে ছানা তৈরি হয়৷'' আর ছানা থেকে চিজ – বোঝা আর শক্ত কি৷\nশন কোডির সাইকেল টুর শেষ হয় আমস্টারডামের নিজস্ব ট্রেডমার্কে: সুবিশাল সব অক্ষরে লেখা আমস্টারডামের নাম, টুরিস্টরা যার ওপর চড়তে ভালোবাসেন৷\nআনা ফ্রাঙ্কের চোখে আমস্টারডাম দেখা\nনেদারল্যান্ডসের রাজধানী আমস্টারডাম শহরে আনা ফ্রাঙ্কের অনেক স্মৃতি৷ এবার ‘আনা ফ্রাঙ্ক হাউস' একটি মোবাইল অ্যাপ্লিকেশন তৈরি করেছে যেটিতে অতীত এবং বর্তমানকে একসুতায় গাঁথা হয়েছে৷ (21.06.2012)\nরেমব্রান্টও ‘সেল্ফি'-র ভক্ত ছিলেন!\nমোবাইল ফোন মানেই ক্যামেরা, আর ক্যামেরা থাকলেই চট করে নিজের একটা ছবি তোলার তাগিদ৷ আমাদের মধ্যে অনেকেই এই ‘সেল্ফি' রোগে আক্রান্ত, তাই না? অতীতের আত্মপ্রতিকৃতি বা আজকের ‘সেল্ফি' শিল্পজগতকেও বদলে দিচ্ছে৷ (16.04.2015)\nনেদারল্যান্ডসের রাজধানী আমস্টারডামে মানুষের চেয়ে সাইকেলের সংখ্যা বেশি৷ অবস্থা এমন যে, সাইকেলের কারণে রাস্তাঘাটে চলাই দায়৷ ফলে শহর কর্তৃপক্ষ অবৈধভাবে পার্ক করা সাইকেলগুলো তুলে নিয়ে রেখে দেয় এক বিশেষ জায়গায়৷ (01.11.2013)\n‘জয় রাইড টুর্স'-এর ওয়েবপেজ\nকি-ওয়ার্ডস অন্বেষণ, আমস্টারডাম, নেদারল্যান্ডস, নিউইয়র্ক, ডামপ্লাৎস, ফান গখ ও রেমব্রান্ট, অ্যান ফ্র্যাঙ্ক, আনা ফ্রাংক